
CAPITOLUL I 


A OBSTRUA: 
a astupa printr-un obstacol 


Condor-chioru (zis Târtiţă-de-vultur, zis Ochi-de-șoim, zis Uliu- 
uliu, zis Cameleon-ţesălat, zis Cap-de-ou, zis Mădular-calamitat, 
zis Șobolan-bășinos, zis Cur-de-broască, zis Cur-pleșuv, zis 
Neputinciosu, zis Nod-glisant, zis Coadă-mestecată, zis Pană- 
ocultă, zis  Taur-castrat, zis  Calumetul-înghiţitului, zis 
Tomahawk-știrbul, zis  Pajură-tâmpită, zis  Coiot-prost, zis 
Șopârlă-cu numele, zis Socoteală-scalpată, zis Mădular-fleșcăit, 
zis Castor-fără-coadă, zis N-are-decât-una, zis Păduche-ciufulit, 
zis Fiu-de-curvă, zis Frate-de-curvă, zis Tată-de-curvă, zis Intră- 
tare, zis Bufniţă-împuţită, zis Cal-de-plumb, zis Chelie, zis Cioc- 
în-apă, zis Capotă-găurită, zis Săgeată-fără-vârf, zis Borâtu, zis 
Păr-lipit, zis Moacă-de-plăcintă, zis Buboi-spart, zis Boașe- 
stoarse, zis Scuipat-sângeriu, zis Prostată-jupuită, zis Găoază- 
plesnită, zis Pișcăciosu, zis Căutătorul-de-izvoare, zis Bobârnac, 
zis Moș-târtiţă, zis Boșorogu, zis Bidinea, zis Seniorul-purulent, 
zis Ridiche-pur-sânge, zis Masturbeanu, zis Cioară-chioară, zis 
Șancru-cronic, zis Sifilis-în-evoluţie, zis J&rominette, zis Doctor- 
jivaros, zis Rahat-pe-băţ, zis Spermă-apătoasă, zis Moacă- 
afumată, zis Mușchi-poros, zis Ustensilă-pe-ducă, zis Muci-de- 
argint, zis Uită-ne-cât-te-gândești) ieși de la mătușa lui. Făcea 
dragoste cu ea în fiecare dimineaţă, pentru încălzire. Bătrâna 
(se apropia de suta de ani, dar nicio stare civilă n-ar fi putut 
confirma faptul, aprecierea comportând o marjă de eroare de 
una sau două decade) nici nu băgase de seamă această 
îmbrăţișare. În decursul interminabilei ei existenţe, avusese 
parte de atâtea asalturi amoroase, încât fundul ei devenise 
fleșcăit ca un rucsac tirolez gol. 

Condor-chioru trăia într-o colibă din crengi împreună cu 
pseudocentenara, pe nume Candelă-stinsă, și cu cea de a patra 
nevastă a lui, Cur-demolat, devenită inaptă pentru dragoste, 
după ce, în timpul unui scăldat în lacul Flagada, un somn 
carnivor îi mâncase păsărica cum ar fi făcut un crocodil. Işi 

împărțea locuința rudimentară cu încă o persoană, a patra: 
Amor-primăvăratic, cea de-a unsprezecea și ultima lui fiică, care 
încă nu-și găsise un soţ, deși era în vârstă de opt ani (poate că 
piciorul ei bont, buza de iepure și eczema de care suferea îi 
descurajau pe masculii pădurii amazoniene?). 

Indianul cercetă cerul mohorât al zorilor, ca pentru a citi în el 
semne prevestitoare. În vreme ce urina pe trunchiul unui 
palmier pantigrad, fu alarmat de un miros de ars. Focul rămânea 
unul dintre flagelurile endemice ale imensei Amazonii. Se 
întâmpla să izbucnească uneori și, întețit de vântul dinspre 
Cordilieri, să distrugă hectare întregi din această formidabilă 
pădure, plămânul planetei. 

Atunci, îi veni în minte incidentul care-i tulburase somnul și pe 
care îl considerase un coșmar. La începutul nopţii, Condor- 
chioru avusese impresia că percepe un zbârnâit în adâncurile 
cerului, acolo unde bezna devine mai fluidă. Apoi, se produsese 
ca un bubuit de tunet, urmat de o tăcere vastă, infinită. Liniștit 
din fire, Condor-chioru se învelise și mai strâns într-un soi de 
poncho, care-i servea de pătură. Dar cum tot îi mai era frig, îl 
trase și pe cel de pe femeia lui și un confort burghez îi 
readusese somnul. 

Uitase de incident cât dormise, dar mirosul de ars, adus de 
briza dimineţii, i-l reaminti. După ce-și vidă vezica, se apucă să 
escaladeze un arbore gigant. Un scriitor idiot ţi-ar fi precizat că 
era agil ca o maimuţă; în realitate, artroza de la șold îl supăra și 
se cățăra trudnic, trăgându-și anevoie piciorul drept. În schimb, 
traiul în pădure îi menţinuse un suflu de maratonist. 

Când ajunse în vârful arborelui, începu să privească marea 
vegetală, care se întindea la infinit. Condor-chiorul nu întârzie să 
descopere incendiul spre răsărit. Lumina lui puternică se năștea 
dintr-o pălălaie generatoare de fum negru, ceea ce-l îndemna să 
spere că focul nu avea să se extindă din pricina umezelii. 

Işi închise ochiul beteag (căruia îi datora partea a doua a 
numelui său) pentru a spori vizibilitatea celui zdravăn. Indianul 
tresări descoperind în frunzișul îndepărtat ceva imens și 
argintiu, asemănător cu înotătoarea dorsală a unui pește. 
încercă o vie nedumerire, dar cum nimic nu i-ar fi potolit 
curiozitatea, hotări să se ducă la locul sinistrului. Amor- 
primăvăratic îl însoţi, mereu gata de drum. Dispunea de 
suplețea pe care vârsta i-o refuzase tatălui ei și se dovedea 

plină de ingeniozitate. La vânătoare era de o precizie diabolică. 
Trasul cu arcul făcea din Amor-primăvăratic o Diană emerită; 
mamifere, păsări, chiar și pești se lăsau trași în ţeapă de acest 
copil sălbatic. Datorită ei masa lui Condor-chioru era una dintre 
cele mai îmbelșugate din această parte a Amazoniei. 

Luară cu ei o sticlă de ceai sălbatic, rece, câteva cotlete de 
mistreț negru și două securi cu tăișul bine ascuţit. Apoi, Condor- 
chioru stabilind cu grijă reperele, tata și fiica o porniră la drum. 

Condor-chioru aparținea unui trib de arboricoli decimat, pe 
care pionierii defrișori îi masacrau cu o deosebită satisfacție. Cei 
scăpaţi cu viaţă fugiseră în insondabilele profunzimi silvestre. 
Săptămâni de marș printr-o pădure virgină îi scăpaseră de 
cruzimile civilizaţiei. Puțin numeroși (vreo câteva sute în total), 
se dispersaseră pe clanuri, respectiv pe familii care se reuneau 
doar pentru a implora, în grup, protecţia zeilor calificaţi. 
Genocidul îndurat îi lipsise de temperamentul belicos și se 
tolerau între ei fără să-și caute prea multă pricină, dacă li se 
întâmpla să impieteze teritoriul de vânătoare al vecinului. 

Condor-chioru și ultima lui fiică merseră vreme de trei ore. 
Mirosul incendiului devenea tot mai acru și mai prezent. La un 
moment dat, făcură o haltă ca să îmbuce câte ceva. Înainte de a 
o porni iar la drum, Amor-primăvăratic escaladă la rândul ei un 
arbore. De la acea /ook-out! strigă că nu mai era mult și 
ajungeau. 

Intr-adevăr, o ultimă oră de marș epuizant (trebuiau să taie 
liane și crengi la tot pasul) îi aduse la liziera vastului luminiș 
deschis de foc. 

Lui Condor-chioru îi mai fusese dat să vadă jeturi? 
scânteietoare printre norii brazilieni. Fără să cunoască mare 
lucru despre aviaţie, demnul indian știa că mașinării fuselate 
străbăteau spaţiul cu fiinţe omenești la bord; dar aceste 
informaţii, care pentru el erau de domeniul science-fiction-ului, îl 
lăsau rece. Om al pădurilor, nu-și bătea el capul cu ceea ce se 
petrecea deasupra coroanelor copacilor, doar soarele făcând 
excepţie. 

Totuși, rămășițele Boeingului 747, împrăștiate în jur, îi 
impresionară puternic pe cei doi. Intr-un crater imens, cu buza 
înnegrită, carlinga reactorului continua să ardă, răspândind 


1 Perspectivă (limba engleză în original). (n.tr.). 
? Avion cu reacţie. (idem) (n.tr.). 

miasme oribile de plastic ars și trupuri carbonizate. Ceea ce 
zărise de la el de acasă, era o aripă smulsă, înfiptă între 
trunchiurile copacilor ca terasamentul unui pod modern. 

Rămășițe omenești, bagaje despicate, schelete calcinate, 
acopereau pământul umed sau atârnau prin copaci ca niște 
podoabe macabre ale unui pom de Crăciun. 

Amor-primăvăratic nu mai acordă atenţie trupurilor omenești, 
pentru a colecta ţoale de damă împrăștiate peste tot de 
explozie. Alice în Țara Minunilor aduna în mare grabă lenjerie, 
rochii, sutiene, cotcodăcind de mulțumire ca un naufragiat 
satisfăcut. 

Condor-chioru era nemulțumit de jaful practicat de fata lui. Nu 
pentru că ar fi fost animat de scrupule, dar aceste lucruri căzute 
din cer i se păreau malefice și purtătoare de fluiduri rele. 

Pe când coțofana lui hoaţă strângea boarfe, el făcu un tur 
complet al epavei, pășind peste bucăţile cocpit-ului. Se opri 
înaintea unui cap de bărbat, retezat chiar de sub bărbie și care, 
straniu, mai purta chipiul cu galoane. Condor-chioru șovăi, dar 
tentaţia era prea puternică: luă chipiul și-l puse pe capul lui. 

Îi venea de minune. 

e 

Erau pe punctul de a face cale întoarsă, cocoșați sub 
greutatea prăzii, când auziră un geamăt. Vaietul venea dintr-un 
hățiș de liane groase și de crengi încolăcite. Condor-chioru își 
mână fiica într-un arbore-turn de observaţie și imediat Amor- 
primăvăratic îi aduse la cunoștință că o femeie, legată de un 
scaun era suspendată între ite vegetale. 

— Cum arată? se informă Condor-chioru. 

— Pare tânără, răspunse adolescenta, într-o exprimare 
modernă. 

Acesta a fost, foarte probabil, mobilul care l-a incitat pe indian 
să tenteze o acţiune de salvare. 

CAPITOLUL II 


BROTAC: 
broască mică verde 


Ti-am spus? Maria, subreta noastră, s-a măritat cu un picador? 
și s-a repatriat în Spania. În prezent, locuiește în Sevilla. 
Duminicile se gătește și merge să-și vadă bărbatul luptând cu 
taurul pe arenele andaluze. Picadorul are un rol ingrat într-o 
coridă. Când publicul îl vede pe nebun călare pe calul cu capul 
acoperit, îmbrăcat în valtrapuri, înfigându-și sulița în greabănul 
taurului și sângele țâșnind clocotit, îl face cum îi vine la gură! 
Măcelar! incornorat! Ticălos! Și în spaniolă sună mult mai 
colorat! Nu știu dacă Maria vibrează auzind publicul vociferând 
împotriva omului ei. Poate că o excită. Sau poate sulița lui lon e 
cea care-i umezește slipul, poţi să mai știi cu muierile astea! 

Fapt e că păroasa a ieșit din viața noastră! Mama a încercat o 
altă bonă: o portugheză. Dar puţea și avea gura mare, cu toate 
că de regulă portughezele sunt curăţele și zâmbitoare; n-am 
păstrat-o. Acum suntem în căutare. Dacă auzi de una harnică, 
fără toane, suntem, amatori, la Saint-Cloud. Nu contează dacă 
suge prost, opţiunea e facultativă. 

Amorurile ancilare te depanează, dar nu-s de viitor. De altfel, 
ce amor poate fi considerat ca de „viitor”, când toate trec, se 
schimbă, se deteriorează și îmbătrânesc! 

Ca să-i mai ușurez Feliciei munca în gospodărie, o scot la 
restaurant cât mai des cu putinţă. La început, a protestat din 
cauza cheltuielilor, dar pe urmă s-a lăsat antrenată, ceea ce 
proștii numesc „trai pe vătrai” și acum, cred că a prins gustul. 

Cum se dă în vânt după fructele de mare, în seara asta o iau 
la Marius și Jeanette, un local de calitate și de încredere. La ei 
toate stridiile au ochi albaștri. Decorul e sărbătoresc, serviciul 
agreabil și prețul convenabil. 

Numai ce ne-am instalat la masa preferată (imediat pe 
dreapta când intri, într-un colț lângă geam) că a și apărut Jean 
Paul Belmondo însoţit și el de mămica lui și de un yorkshire 


3 Toreador călare, care atacă taurul cu o suliță. (n.tr.). 

care-i ţine loc de braţul stâng. Ne salutăm, plus un zâmbet 
complice din pricina acestei francmasonerii care ne unește. Doi 
duri atașați de bătrânele lor mame și pe care le scot în lume, e 
înduioșător, nu? 

Șase stridii mari și doi arici de mare pentru mămica, șase 
scoici și șase stridii pentru sufletul meu. Câte o friptură mixtă 
pentru amândoi. Au aici un vin după care cobori scara pe 
balustradă, doar atât îţi spun. La ridicarea cortinei, ni se aduce 
un sote de creveţi minusculi, care se zbânţuiau într-un bazin cu 
cinci minute mai înainte! Decorul evocă scene de pescuit: 
năvoade, undiţe, momeli de toate neamurile și de toate culorile, 
un espadon din mări îndepărtate naturalizat (francez), de un 
negru albăstrui. Toate pe un fundal de boazerie lăcuită. 

Félicie e în sărbătoare. De când l-am dat pe Toinet la un 
internat aproape de Chartres, mai respiră și ea. Devenise 
infernal, vagabondul, fiindcă începuse să aducă în casă tot felul 
de indivizi suspecți cu mutre imposibile, înțoliți ca niște 
sperietori în șomaj! Degeaba mi-am bătut eu gura, făcea numai 
cum îl tăia pe el capul, șmecherul. Ereditatea, ce să mai vorbim! 
Când părinţii tăi adevăraţi sunt doi criminali, trebuie să te 
aștepți la orice. Internatul lui se bazează pe sport. Îi freacă mai 
dihai în sala de gimnastică decât în cea de matematici. 
Echitaţie, tenis, nataţie. Totul sub supravegherea unor monitori 
cu carboava strașnică (e inclus în prețul internatului). 

Stau și mă întreb către ce îl vom orienta pe Antoine bis. Și 
mama îşi face o groază de griji pe tema lui. Înțelegi, în gândurile 
mele intime, nu tocmai bine cristalizate, aș fi vrut să facă o 
carieră de jandarm sau de pompier. Poate ar fi contractat 
vocația „corpului de elită”. Unul pentru toţi, toţi pentru unul! 
Ceva paramilitar (oricum, para - ce s-o mai lungim). Din tipii 
ăștia fără astâmpăr n-ai nicio speranţă să scoţi un intelectual 
sau, mă rog, un sedentar. Ei trebuie să se consume cu orice preț 
pentru a-și elibera surplusul de energie. 

Mă uit la mami cum își deschide stridiile și duce la gură 
gelatina asta după ce a stropit-o cu oțet și usturoi. Gesturile ei 
sunt lente și blânde, măsurate. Savurează totul: prezența mea, 
fructele de mare, ambianța „de vacanţă” care ne înconjoară. 
Simţi nevoia să-i faci o plăcere bătrânei mele, pentru că știe să 
o aprecieze așa cum se cuvine. Ştie să-ţi răsplătească 
tandreţea. 

Mă ocup de o stridie mare cât o greutate de pendulă, trosnind 
de mama focului, când frumoasa brună de la garderobă se 
apropie de masa noastră. 

— Sunteţi chemat la telefon, domnule comisar. 

Știe prea bine că am fost numit director, dar nu se poate 
dezbăra să nu-mi acorde vechiul titlu, cum o mai face încă multă 
lume. 

Mă simt ușor șocat, pentru că nimeni nu știa că cinez la 
Marius și Jeanette. 

— Mă ierți, iubito? 

Félicie îmi zâmbește indulgent. 

În încăperea unde se află reunite buda, chiuvetele și telefonul, 
receptorul mă așteaptă pe un teanc de anuare. 

— San-Antonio, mă prezint succint, o idee sever în intonaţie, 
gen: cinei-i idiotul care se ţine de bancuri? 

O voce de bărbat, șoptită și înspăimântată, murmură: 

— Sunt toţi aici, domnule comisar. (Asta-i bună, până și el îmi 
refuză titlul!) 

— Cine ești dumneata? 

Dar vocea nu ţine seamă de întrebarea mea și continuă: 

— Sunt gata să-mi deschidă ușa. O să mă omoare! Veniţi 
repede! Vă implor! 

— Unde te afli? 

Aud un țipăt, brusc înăbușit, apoi o succesiune de zgomote 
mărunte. Aparatul lăsat brusc se balansează și se lovește de un 
obstacol. Nehotărât, emit câteva „alo-uri” derizorii, după care 
legătura se întrerupe. Cineva a închis telefonul. 

Fac și eu la fel. O știi pe mere Plex? Eu aș putea fi soțul ei.* 

Miroase a farsă de la o poștă! Și nu a lup la stână! 

O strig pe fermecătoarea brună de la garderobă, delicioasă în 
taiorul ei de culoarea piersicii. 

— la spune, scumpo, de când am venit eu, a ieșit cineva din 
restaurant? 

— Nimeni altcineva în afara băieţilor plecaţi după fructe de 
mare, alături. 

— Tipul care m-a căutat ce-a spus la început? 

Își încreţește fruntea delicată, sprâncenele împreunându-i-se 
pentru o secundă. 


4 Natural, père Plex; e puţin cam tras de păr, dar jocul ăsta de cuvinte nu ţi-l trec pe 
nota de plată. (n.a.). 

— Încearcă să-ţi aminteșşti foarte exact cuvintele lui, o conjur 
eu. 

E de acord. Nu vrea decât să-mi fie utilă. 

— Avea un glas gâfâit. A zis foarte repede: „Comisarul San- 
Antonio e la voi, cheamă-l urgent, te rog”. 

— Asta-i tot? 

— Părea așa de grăbit că am uitat să-l întreb cum îl cheamă. 

li mulțumesc printr-o înclinare și ies pe calea George-V. 
Circulaţia începe să se mai domolească. Totul e liniștit, ziua 
moare fără să facă tăraboi. De pe cealaltă parte a străzii, un șir 
de taxiuri își așteaptă clienţii. Traversez; sper să nu mă vadă 
mami, s-ar neliniști. Un șofer, cu coatele pe geamul mașinii, 
crezând că am de gând să urc în racheta lui zburătoare, îmi 
aruncă: 

— Mașina din faţă! 

— Doar o întrebare, îi spun, scoţându-mi legitimaţia. N-aţi 
văzut și n-aţi auzit nimic anormal, acum un minut? 

— Absolut nimic, de ce? 

Am luat plasă, nu? Ce ar fi putut el să observe, la volanul 
taxiului și în larma ambiantă? 

— Așa, bat eu în retragere. 

O să mi se răcească stridiile. Docilă, Felicie așteaptă să mă 
întorc cu acea răbdare caracteristică doamnei Rina Ketty de 
peste o jumătate de veac (zi și noapte). 

— Ceva rău? mă întreabă scumpa mea bătrânică. 

— Absolut nimic! 

Ce-ţi mai minte limba, San-Antonio! Am capul plin, mai să 
plesnească, din pricina acestui telefon. Îmi înghit moluștele ca 
pe niște comprimate de aspirină, fără să-mi dau seama că, dacă 
ar conţine perle rare, mâine dimineaţă aș trage apa peste o 
avere! Mama declară că friptura a fost o minune. Sticla de vin a 
ajuns laminată. Aș fi înclinat să mai violez una, dar Felicie 
protestează că ar fi exagerat și atunci comand un lichior pe 
cinste, îmbogăţit, ca un cocteil’. 

„Sunt gata să-mi deschidă ușa! O să mă omoare”. 

Cele câteva cuvinte mi s-au ridicat la cap. 


5 Deși ţi-am mai dat reţeta acestui cocteil de nenumărate ori, ţi-o mai transmit o dată 
aici: o treime de rachiu de Burgogne, două treimi de lichior de coacăze, totul servit 
glasat. (n.a.). 

Pentru ce nu și-a spus numele acest misterios interlocutor? 
Nu mi-a răspuns nimic când l-am întrebat cine e. Prea asaltat de 
spaimă? Sau e vorba de un actor desăvârșit sau era strangulat 
de o groază indicibilă. 

Cer nota de plată. Și știi ce? Amicul meu Baulois, care asigură 
direcţia localului la această oră, mă anunţă că a fost achitată. 

E noaptea vrăjilor sau ce Dumnezeu se întâmplă? 

Dar văd că mămica mustăcește. 

— De data asta, te invit eu! mă anunţă. Am primit pensia azi 
dimineaţă și așa ceva se udă! 

li face o plăcere așa de mare că nu mai am curaj să protestez. 

— Unde o să ajungem, dacă mă las întreţinut de mama mea? 

e 

Ne întoarcem acasă. Noaptea e mai nesfârșită ca de obicei; 
precum pavilionul Franţei la Sevilla, bolta cerească pare să nu 
se sprijine pe nimic. Rulăm domol în bolidul meu argintiu. În 
zilele noastre, când ţii la mașina ta, trebuie să te mulțumești că 
știi ce putere poate dezvolta, și în niciun caz nu-i dai frâu liber. 
Te bucuri de accelerări doar în depășiri. Vrruum! Și pe urmă o 
lași moale. Băiat cuminte! Într-o zi am să mă duc la Montlhéry 
să mă satur de viteză. Zic și eu așa, dar n-am s-o fac niciodată. 
Nu apreciezi apa fiind în piscină. 

e 

— Băutura a fost delicioasă îmi mărturisește my mather, 
întotdeauna am avut o slăbiciune pentru vinul alb. 

Multor femei le place, când nu sunt alcoolice. 

la o lingură de supă cu bicarbonat de sodiu; o reţetă veche 
după o masă îmbelșugată. Tata, când se trezea mahmur, își 
turna în vin roșu. Dacă ai fi văzut ce culoare! Trebuia să ai curaj! 

Mami urcă să se culce. 

— Tu nu vii, fiule? 

— Vreau să mă uit la ultimul jurnal pe 2. 

Pupicuri și răspupicuri. Treptele vechi de lemn abia dacă 
scârțâie sub greutatea ei ca fulgul. 

„Sunt gata să-mi deschidă ușa. O să mă omoare”. 

Evident, e vorba de o glumă! Cea a unui chelner pus pe farse, 
fără îndoială. Tu îţi imaginezi că un tip, căruia niște ucigași îi 
forțează ușa, nu găsește nimic mai bun de făcut decât să-l 
alerteze pe șeful poliţiei, aflat într-un restaurant? Mai întâi, cum 
de a știut acest om înspăimântat că eu mă alimentam la Marius 

și Jeanette? Dacă-l ameninţa un pericol, de ce nu s-a adresat 
direct poliţiei? 

Mama tropăie mărunt pe sus. Mica ei foială de fiecare seară! 
Se aud scârțâind ușile șifonierului ei mare din lemn de nuc. 
Félicie cea dragă, for even’ 

La tembelizor, un cuplu își spală rufele murdare de faţă cu 
zece milioane de spectatori, cărora puţin le pasă. Unul gras și 
cumsecade, care parcă ar participa la necazul lor, încearcă să le 
deschidă ochii în ce hal se urăsc, se dispreţuiesc și își dau peste 
bot. Nicio scenă de amor cam de multișor! Ea îi pregătește 
știucă la toate mesele, și-i ascunde ochelarii ca să se înece cu 
oasele; el face în vasul de iaurt al nevesti-sii, care ţine regim. 
Cei doi imbecili își otrăvesc viața care mai de care. Nu-ţi vine să 
crezi că a existat vreodată dragoste între ei. Nu s-a mai ales din 
ea decât latura oribilă: bășinile, Tampax-ul, arsurile, invectivele. 
Când maioneza nu se mai leagă, un cuplu ajunge să se urască. 

Schimb canalul. Nimeresc peste tobele lui Bronx. Simpatic, 
dar n-o vor lăsa pe Félicie să doarmă. Schimb again’. Un sirop 
american. Doi amanți care gânguresc, contrapunct la primul 
canal vizitat. Aici totul se scaldă în tehnicolor! Te iubesc, sub 
copaci înfloriţi! Săruturi incandescente! Ea poartă o fustă 
despicată, ticăloasa! 

O ultimă tentativă: jurnalul. O tipesă frumușică foc, care 
trebuie că practică amorul bucal first quality, povestește cum că 
primul ministru s-a dus să-și practice meseria la agricultorii din 
Sahara și să le transmită mesajul Franţei, plus un bonjour din 
partea lui Alfred. Pe urmă, e arătat unul de la compania 
republicană de securitate și un micuţ magrebian, jucător de 
baby-foot, într-o cârciumă din mahala, titlu numai bun pentru un 
articol de fond: oamenii sunt făcuţi să se înţeleagă, când nu se 
măcelăresc între ei. 

Sting aparatul. Ecranul devine de un alb lăptos, ca fesele 
reginei Angliei. 

Nu mi-e somn deloc. Cred că mi se trage de la vinul alb din 
seara asta. O forță indecisă îmi suflă proiecte vagaboande. |ţi 
închipui că am chef de dragoste? Că ar trebui să-mi caut una 
dintre amicele din stoc? Ar fi destul să dau un telefon. Dar m-aș 
vedea nevoit „după”, să mai stau, să mă ţin de mângăâieri, ca să 


ê pentru totdeauna (limba engleză în original). (n.tr.). 
7 Din nou. (idem) (n.tr.). 

nu fiu luat drept un mitocan preocupat numai de sex. S-o gâdil 
pe ceafă și nu numai. 

Îmi pun iar haina și trec în vestiarul de oaspeţi ca să-mi perii 
puţin părul. Reverele încă mai miros a friptură. Nimic mai tenace 
ca fumul. 

e 

Douăzeci de minute mai târziu, opresc pe calea George-V. E 
ora la care mai poţi parca o mașină. La Marius și Jeanette e încă 
lumină, dar niciun client. E vremea măturatului și a socotelilor! 
Mă postez în dreptul geamului înalt, cam în faţa locului pe care-l 
ocupasem. Un muncitor, de pe partea cealaltă a Mediteranei, 
freacă dușumelele restaurantului cu sârg. Un ultim bucătar își ia 
valea trăgând de fermoarul bluzonului jigărit. Vraja s-a rupt! 
Adio sobă, adio sos bearnaise, adio pește flambat! 

Mă întorc să privesc strada. Un rând dublu de platani izolează 
restaurantul de imobilele de peste drum până în dreptul etajului 
patru. Oare e cu putință ca de la etajul cinci sau șase să fie 
distinși clienţii restaurantului așezați în dreptul ferestrei? Nu 
cine știe ce, fiindcă în față e o terasă cu gard viu din lemn 
câinesc, sau ceva de genul ăsta. 

lată că finul copoi, care zace în mine, se prinde în joc. Mă 
întind mai să mă apuce cârceii ca să stabilesc dacă există o 
fereastră vizavi, care să fie în priză directă cu Marius și Jeanette. 

Ei bine, da, există una, închipuie-ţi! Nu două: una singură! La 
cinci. Ea beneficiază de o deschidere frontală, ca urmare a unei 
crengi putrede care fusese tăiată. 

Fereastra în chestiune e întunecată, totuși, cred că decelez 
într-unul dintre ochiuri un mic reflex roșu, cum produce 
beculețul de control al unui televizor sub tensiune. 

Acest punct rubiniu, devine pentru mine steaua călăuzitoare. 

Traversez strada. 

CAPITOLUL III 


MASCARON: 
figură grotescă folosită în decoraţiuni 


La etajul cinci, două uși se prezintă intrepidităţii mele. Stânga, 
dreapta. Pe care s-o aleg? Încerc să-mi reprezint topografia 
apartamentelor apărate de ele. Care să posede fereastra cu 
punctul luminos? 

Optez pentru cea din stânga și sun ca măsură de prevedere, 
dacă se întâmplă să fie cineva... Aștept două minute și sun din 
nou. Chiar în clipa în care îmi scot sezamul din buzunar, un 
zgomot de încuietoare acționată îmi taie cheful de a-mi duce 
gestul până la capăt. Efectiv, ușa se deschide și un bărbat în 
pijama, dar care rămâne totuși „cadru superior” în costumaţia 
lui nocturnă, apare ciufulit ă la Laurel, cu ochii în pană de lumini 
și un capăt de cocoșel roșu lizibil prin răscroiala „cracului” de 
pijama, cum zice întotdeauna Félicie. În spatele lui, la doi metri, 
își face apariția o frumoasă femeie adulteră, de un blond 
cenușiu, într-un déshabillé, care-mi transformă pe dată 
instrumentul în portmantout. 

Pentru a împrăștia temerile pe care vizita mea intempestivă 
le-ar putea provoca, mă grăbesc să-mi prezint legitimaţia și să-i 
potolesc (în special pe damă mi-ar plăcea s-o potolesc, de 
preferinţă pe la spate). 

— Regret că v-am trezit, fac eu. Suntem în urmărirea unui 
răufăcător care s-ar părea că a pătruns în imobilul 
dumneavoastră, n-aţi auzit nimic suspect? 

Neagă amândoi. Frumoasa e cea care-și vine în fire mai 
repede ca bărbatul ei. Își potrivește părul și-și strânge capotul la 
gât, toanta! 

Îi arunc o privire mortală, prin intermediul căreia îi dau 
întâlnire, pe mâine după-amiază, ora șaisprezece, la Fouquet’s, 
aflat la doi pași de aici. 

Soții îmi răspund că n-au auzit nimic. 

8 Ce fericire să poţi scrie fără rușine chestii ca astea. Îţi dai seama că persoane cum 


ar fi Michel Tournier, Jean d'Ormesson, Michel Druon și mulţi alţii, n-ar putea să și-o 
permită niciodată? (n.a.). 

— Mergeţi și verificați ferestrele să fie bine închise, îi 
recomand cadrului superior. 

Și el se duce. Profit de ocazie pentru a confirma pe cale orală 
întâlnirea vizuală stabilită cu tânăra femeie. Timpul presează, nu 
mai are când să-mi interpreteze aria „sfioșeniei”: „Vai cum vă 
purtaţi! Drept cine mă luaţi!” și alte prostioare ale genului, pe 
care o damă luată cu asalt căzăcește se simte obligată să le 
debiteze. In graba mare, n-are drept decât la două răspunsuri: 
da sau ba. Și, cum e o senzuală, care citește sexul în ochii 
bărbaţilor, beneficiez prin urmare de prima alternativă. 

Doamne! ce confortabilă e viaţa pe care ne-ai dat-o, când 
îndrăznim să ne eliberăm de acest flagel numit conformism! 

Cuplul se ferecă de patru ori (au o încuietoare meșteșugită) și 
becul cu intermitenţă se stinge. Profit de întuneric și mă ușurez 
în suportul de umbrele de pe palier (vinul alb, ascultă ce-ţi spun 
eu!). Apoi sun la ușa din dreapta. De data asta, nu mai răspunde 
nimeni. Plăcuța de aramă, fixată pe unul dintre panouri, anunţă 
„Casimir Lemercier”*. Un nume de bun augur pentru locatar. Ca 
și mai înainte, insist. Noboay!?. Instrumentul meu familiar e o 
ustensilă de precizie între degetele mele de maestru. Din ziua în 
care un răufăcător genial mi l-a oferit, pentru a-mi mulțumi că l- 
am aranjat cum nu se putea mai bine, mi-a rezolvat o groază de 
situaţii încurcate. 

N-apuc bine să intru în apartament, că și adulmec un miros de 
sânge sau ceva asemănător. Traversez un antreu unde sunt 
expuse pe console vase chinezești de l-ar apuca migrenele pe 
un mandarin și pe mandarina lui. În plus, te poţi bucura de un 
buda a cărui moacă mi-a rămas în minte: genul de adipos neted, 
cu ochi înfundaţi în cap, ca un melc fiert în adâncul cochiliei. 

Ușa dublă cu geamuri, care dă în salon, e mare și larg 
deschisă. 

Lumina de pe stradă e suficientă ca să mă pot orienta. Mai e 
și beculețul roșu al televizorului zărit de pe trotuarul opus. 

Aceste surse de lumină îmi ajung ca să disting trupul unui 
bărbat lungit pe covor cu faţa în jos. 


? Achtung! Dacă și alţi tipi se mai numesc Casimir Lemercier să nu mă plictisească 
intentându-mi procese, pentru mai știu eu ce. Nu-i cunosc, și nici nu vreau să-i 
cunosc! Să fie clar! (n.a.). 

19 Nimeni (limba engleză în original). (n.tr.). 

Curios! Scena asta nu-i o descoperire pentru mine. 
Subconștientul o și detectase, asta fiind cauza pentru care mă și 
aflu aici, pe cuvânt! 

Scot stiloul meu lanternă cu raza îngustă și puternică și-i 
plimb fascicolul peste cadavru. A fost strangulat cu o sârmă de 
oțel foarte subțire, care i-a pătruns adânc în carne, încât i-a 
secţionat carotida și laringele. Supliciul garoului cum se practica 
în Spania, nu tocmai de mult. Sârma a fost înnodată de gâtul 
victimei, apoi s-a introdus sub ea un cui improvizat, (chiar și un 
creion), răsucit în sensul acelor de ceasornic, până survine 
decesul. 

Această primă constatare stabilită, trec la un examen mai 
general asupra locului. Rezultă următoarele descoperiri: omul 
stătea călare pe un scaun în dreptul ferestrei. O gaură rotundă 
cu diametrul de zece. Centimetri fusese decupată într-unul 
dintre ochiuri pentru a permite branșarea unui aparat de 
climatizare portabil, scos din funcţiune, în fața scaunului, 
sprijinită de pervazul ferestrei, se afla o armă cu lunetă. Pe jos, 
tot lângă scaun, un telefon prevăzut cu un fir foarte lung (ceea 
ce-i permite să fie purtat în tot salonul) se învecinează cu o 
carte de telefon a Parisului, condensată, deschisă la litera „R”, 
de la restaurant. Agăţat de speteaza scaunului, atârnă un 
binoclu. 

Apuc pușca, ţinând-o cu o batistă și o examinez. E o armă de 
profesionist, în a cărei magazie se află patru gloanţe cu vârful 
crestat, ceea ce provoacă stricăciuni ireparabile în carne, fie ea 
de om sau de sălbăticiune. 

Aceste obiecte, la fel de neînsufleţite ca și mortul, sunt 
elocvente, și-mi vine ușor să reconstitui scena. Omul e un ucigaș 
însărcinat să lichideze pe cineva de la această fereastră. Cineva 
care trebuia să intre în restaurantul de peste drum (sau să iasă). 
Mă cunoaște și mă vede. Nu cred să fi fost eu victima indicată; 
NIMENI nu avea de unde ști că urmam să iau cina la Marius și 
Jeanette, întrucât ne-am hotărât în ultimul moment, Félicie și cu 
mine. Două lucruri absolut contradictorii în povestea asta: 
primul, individul din apartament se pregătea să ucidă; al doilea, 
cineva a venit să-l suprime. Și-a dat seama imediat. Dispunea 
de o armă ultraperformantă, dar în loc să se folosească de ea 
pentru a se apăra, el mă cheamă pe mine la telefon. Asasinii lui 

intră și-l sugrumă fără ca el să facă uz de pușcă. Găsești că-i 
logic, ia spune? 

Când răspund la apelul lui, ce-mi spune ființa asta smintită? 
„Au venit, domnule comisar”. Ca și cum aș fi putut pricepe ceva 
din strigătul lui de groază. AU VENIT. CINE să fi venit? 

ÎI întreb, și în loc de răspuns, adaugă: 

„Sunt gata să deschidă ușa. O să mă omoare! Veniti repede! 
Vă implor!” 

Unde naiba o fi vrut să mă duc? De ce mi se adresa de parcă 
aș fi fost la curent cu identitatea și cu problemele lui? Te 
înnebunește, nu? Ceva nu se leagă. Trebuie procedat la o 
serioasă muncă de descifrare. 

Fapt e că dușmanii au ajuns la el, i-au răsucit sârma de gât și 
l-au lichidat, fără ca el să se fi servit de pușcă. 

Acum, faptele fiind stabilite, îmi rămâne să-l cunosc mai bine 
pe „ucigașul asasinat”. Ingenunchez lângă el și-i răstorn trupul 
pe spate. A pierdut enorm de mult sânge din cauza carotidei 
secționate. Mă uit la el cu atenţie pentru a trezi în mine ceva 
amintiri, dar nu: memoria îmi rămâne la fel de plată ca 
electroencefalograma lui Ludovic al XVI-lea. Sunt absolut sigur 
că nu l-am mai întâlnit pe omul acesta niciodată. E un individ 
slab, cu o calviţie foarte extinsă, în vârstă de vreo patruzeci de 
ani. Are o bărbuţă à la Troțki și ochelarii îi zac într-o baltă de 
sânge. Strangularea, care i-a cauzat moartea, l-a forțat să-și 
scoată limba afară. O spumă verzuie îi iese pe gură. Toate astea 
sunt destul de cutremurătoare. 

Un detaliu interesant: are mănuși de cauciuc, cum poartă 
chirurgii pentru operaţii (din cauză de amprente, natural). E într- 
o cămașă cu mâneci scurte, pantaloni dintr-un serj albastru și 
încălțări din piele roșcată. Un bluzon de antilopă, asortat cu 
pantofii, a fost aranjat grijuliu pe speteaza scaunului. 

II percheziţionez. Un portofel doldora conţine un pașaport bej 
pe numele Antonin Petsek, născut la Praga în 1955, ziarist la 
Cagade Express din Bratislava. Bani francezi, mărci germane, 
franci elveţieni, demonstrează că individul în chestiune se 
deplasa mult... 

De reținut înainte de toate: n-are nimic în comun, la prima 
vedere, cu numitul Casimir Lemercier, locatarul apartamentului. 

Mă uit la ceas: unu și cincisprezece minute. 

Ce să fac? Să mă întorc la mine și să intru în scutece sau să- 
mi previn oamenii și să particip cu ei la demararea anchetei? 
Pentru a da timp nehotărâării mele să se instaleze într-un fel, îmi 
povestesc un banc pe care nu-l știam. Ala cu cei doi studenţi la 
medicină care pun diagnosticul unui trecător de pe terasa 
cafenelei. Omul în cauză abia mergea, cu picioarele crăcănate și 
aplecat înainte. Unul dintre studenţi îi spune celuilalt: 
„Nenorocitul ăsta trebuie că are o criză cumplită de hemoroizi!” 
Amicul lui protestează vehement: „Hemoroizi și el merge 
aplecat în faţă! Visezi! Tipul suferă de o dublă orhită!"! „Hai să-l 
întrebăm!” Se apropie de individ și-l abordează: „Vă rugăm să 
ne iertaţi, eu și prietenul meu suntem studenţi la medicină. El 
presupune că suferiţi de o dublă orhită, iar eu pretind că sunteţi 
într-o criză acută de hemoroizi?” Tipul, ridică din umeri și 
oftează: „Ei bine, toţi trei ne-am înșelat, dragii mei: și eu am 
crezut că-i doar o bășină!” 

Deși bancul e scatologic, mă amuză sau poate că mă amuză 
tocmai fiindcă-i scatologic? 

Ceea ce nu înseamnă că nu am luat o decizie cât timp mi-am 
autonarat această anecdotă delicată. 

lau telefonul și compun numărul lui Mathias. Mor s-o trezesc 
pe consoarta lui în miez de noapte, numai de plăcerea de a o 
auzi cum se înfurie. 

Dar de data asta, ceva neobișnuit, am lăsat telefonul să 
zbârnâie până n-a mai putut, cinci minute, dar nimeni nu ridică 
telefonul. Mă gândesc să vorbesc cu Jérémie Blanc. Aici se 
produce exact contrariul. Telefonul lui nu se lasă rugat de două 
ori. Chiar de la primul apel îmi răspunde Albă ca Zăpada. In jurul 
lui e o hărmălaie infernală: tam-tamuri, cântece, joc, ţipete. 

— De la televizor se aude așa sau dai tu o petrecere 
dansantă, primatule? 

— Sărbătorim  circumciziunea ultimului prunc născut, 
împreună cu familia de aici și câţiva prieteni. Nu ţi-ar face 
plăcere să ni te alături? 

— Aș prefera ca tu să mi te alături, ripostez eu. Dar văd că am 
nimerit prost, așa că s-o lăsăm cum a căzut! 

— Ce s-a întâmplat? 

— O crimă surprinzătoare, în circumstanţe derutante. 

— Am și sosit! 


11 Boală care se manifestă prin inflamarea testiculelor. (n.tr.). 
VP-18 


— Și ce faci cu fiesta, Jeje? 

— Am s-o reiau din mers, o să ţină două zile! 

Sunt  nemaipomeniţi  africanii ăștia. Posedă o bogăţie 
inestimabilă, în ciuda indigenței lor: timpul! 

Îi dau adresa și-i precizez că voi lăsa deschisă ușa de la 
intrarea în apartamentul domnului Casimir Lemercier. 

e 

În aşteptare, mă întind pe canapeaua din salon. Afacerea asta 
bizară îmi pare fără cap și coadă. Cum e posibil ca un om, stând 
la pândă ca să lichideze un altul, se poate lăsa strangulat fără să 
riposteze? Cunoscând, reţine, intenţiile criminale ale celor care 
forțează ușa apartamentului unde se ascunde... Și de ce, același 
individ încearcă să mă alerteze pe mine, un pașnic mâncător de 
stridii, ieșit în lume cu bătrâna lui mamă? Nu stă în picioare și 
tocmai fiindcă nu mă prind, am simţit nevoia să fiu asistat de un 
prieten calificat. 

Un sfert de oră mai târziu, apare și Jérémie. 

Pătrunde în antreu și emite strigătul discret al unei scoici cu 
egretă albă. 

— Închide și vino în salon, îi arunc eu. 

lată-l. Am impresia că mă aflu pe scena unui music-hall. 
Imaginează-ţi-l pe directorul adjunct al poliţiei într-un pantalon 
mulat, până la jumătatea pulpei, tărcat, cu o tunică ușoară de 
culoare cafenie, pe cap cu un soi de caschetă de polițai din 
blană de leopard sintetic. În picioare: sandale din piele cu 
șireturi. Ai putea să juri că are de gând să execute un număr de 
scuipător de flăcări sau de dresură de șerpi. 

— Arăţi grozav, îl asigur. Data viitoare când vom fi convocați 
de ministru, mi-ar plăcea să apari înţolit așa. 

— Am crezut că era vorba de ceva urgent, ripostează my 
dark”? amic. 

Și adaugă, arătând spre cadavru: 

— Persoana asasinată, presupun? 

— Hai să-ţi povestesc! 

Îmi trag picioarele ostenite de pe canapea ca să-i fac loc și mă 
apuc să-i relatez totul amănunţit. 

Știe să asculte, războinicul savanelor. Lotușii lui mari rămân 
fixaţi în ai mei nu inchizitori ci, dimpotrivă, destinși, invitând la 
confidente. 


12 întunecatul meu (limba engleză în original). (n.tr.). 

lar eu îmi văd de naraţiune: platourile cu fructele de mare, 
telefonul, spaima laconică a interlocutorului, întreruperea 
brutală, întoarcerea la Saint-Cloud, gândurile mele 
nemărturisite, incoercibila dorinţă de a reveni și de a investiga 
pe calea George-V, descoperirea mea, nu: descoperirile mele... 

Tăcerea somptuoasă, care urmează, subliniază adevărata 
valoare a expozeului meu. Domnul Blanc își întoarce ochii și 
începe să-și examineze interminabila linie a vieţii din palma lui 
foarte albă. 

— Te inspiră cumva toate astea, escalador de curmali? 

— Am certitudinea că pe undeva e o înscenare; ăsta-i primul 
meu sentiment. Un om cu o armă - și ce armă! - auzindu-și 
asasinii venind, nu începe să consulte cartea de telefon ca să-l 
sune pe un poliţist, căruia nu avea să-i spună nimic precis! 

— Raţionamentele noastre se juxtapun perfect, îl asigur eu. 

— Când ţi-e viața în joc și ai șansa de a dispune de o 
asemenea pușcă, pui mâna pe ea și ieși în întâmpinarea 
agresorilor. 

— Citit și aprobat! 

— Ai pătruns aici cu sezamul tău, încuietoarea nu fusese 
forțată? 

— Absolut deloc. 

— Pentru că asasinii aveau cheia. Zgomotul unei chei în 
broască poate alerta, în mod cert, dar în niciun caz pseudo- 
ucigașul n-ar fi avut timp să răsfoiască anuarul, să telefoneze, 
să te cheme și nici să-ţi vorbească mai înaintea pătrunderii 
agresorilor în această cameră. 

— Da: astea au fost basme! Ce concluzii tragi? 

— Că tipul sugrumat nu-i cel care stătea la pândă cu arma 
asta performantă. 

Dau să-i mai pun întrebări, dar el mi-o ia înainte: 

— Ascultă, șefule, eu văd lucrurile în felul următor: niște 
indivizi au pus ochii pe acest apartament pentru că fereastra de 
aici constituie un post cheie pentru atacul banditesc pe care-l 
organizează. Studiind topografia, unul dintre ei te zărește la 
Marius și Jeanette și te recunoaște. Acești domni se gândesc să 
se folosească de coincidenţă pentru a acorda un plus de 
securitate manevrelor lor dubioase. 

— Adică? 

— Vor să dea de înţeles că Antonin Petsek, aici absent, e un 
ucigaș plătit suprimat de niște oameni însărcinaţi cu protecţia 
persoanei pe care el voia s-o lichideze. Strigătul lui de ajutor, ai 
spus-o chiar tu, nu-i convingător. Habar n-ai de unde provine; 
doar după ce cadavrul va fi descoperit ei știu că meningele îţi 
vor intra în acțiune și vei înţelege că el era misteriosul 
interlocutor. Cartea de telefon deschisă la pagina cu 
restaurantul de peste drum contrasemnează faptele! 

Îi cântăresc teoria fără entuziasm. 

— Crezi tu, Jeje? 

— M-ai întrebat ce părere am și ţi-am răspuns! Nu-i sigur că 
aș avea dreptate. 

— Nu-i deloc sigur, confirm eu. 

— Dar e o posibilitate? 

— Asta da. Ceea ce-mi frământă creierii e că nu s-a folosit de 
pușcă. O victimă a existat, ăsta-i lucru cert, dar ea a fost 
sugrumată aici în loc de a fi doborâtă pe stradă. 

— Ce te face să crezi că n-au utilizat o alternativă pentru a 
antrena anchetatorii pe o pistă falsă? Cea a unui ucigaș ascuns. 
Ce te face să crezi că nu era chiar falsul ucigaș omul care 
trebuia lichidat? 

— S-ar putea, opinez eu, nu foarte convins. 

— Ai ceva îndoieli? 

— Un portbagaj de mașină americană plin ochi! Dacă nu-i 
vorba decât de un simulacru, ce rost mai are apartamentul 
ăsta? 

— Păi, ştiu eu, aşa... 

— Nimic nu se face „așa”, crețule; totul corespunde unor 
scopuri precise. Îmi vine în minte o altă ipoteză. 

— Sunt numai urechi. 

— Atacul viza un client din restaurant; totul era pregătit 
pentru ca acesta să fie răpus; dar a apărut un ghimpe. 

— Tu? 

— Ai nimerit-o. Pe când observau sala, au dat cu ochii de 
mine. Și atunci n-au îndrăznit să-și pună proiectul în execuție. Își 
vor fi spus că vor rata avantajul confuziei, din cauza prezenţei 
mele; ca poliţist bun ce mă aflu, aș fi reacționat imediat, aș fi 
stabilit după traiectoria lor punctul de plecare al proiectilelor, i- 
aș fi mobilizat pe polițiști, pe scurt, le-aș fi pus atâtea beţe-n 

roate încât și-ar fi asumat un risc prea mare urmându-și 
programul. 

Războinicul savanelor (al cărui ecou devin) nu-i un 
încăpățânat. Numai proștii sunt. 

— Nu-i de neglijat, e de părere el, calmându-și testiculele care 
au tendinţa să-i scape din nădragul lui tărcat. 

Și adaugă: 

— Va trebui să verificăm lista convivilor de ieri seară de la 
Marius și Jeanette -, cel vizat, în mod obligatoriu, făcuse o 
rezervare cel puţin din ajun, pentru că ei au avut timp să pună 
la punct această operaţiune. Am observat că apartamentul este 
pe numele unui anume Casimir Lemercier, n-ai vrea să afli mai 
multe în legătură cu acest domn? 

— Q.E.D!” 

Jérémie se ridică și pleacă la vânătoare prin celelalte camere. 

În ceea ce mă privește, încep s-o fac pe Sherlock ghemuit pe 
jos, adulmecând ca o potaie, pentru a încerca să descopăr 
indicii. Oamenii care stau un timp în același loc lasă în mod fatal 
și urme. Ar fi groaznic să nu dau nici măcar peste un muc de 
țigară! 

Scotocesc peste tot și rămân perplex. Doar niște vagi urme de 
pantofi, imprimate în mocheta groasă, și, tot ce pot decela e că 
sunt diferite de ale noastre. E necesară o echipă a laboratorului 
care să le descifreze, deși nu ne-am alege cu mare lucru. 

— Antoine! 

Jérémie a apărut în cadrul ușii. Nu-i mai lipsește doar o lance 
ca să fie aidoma gărzii de corp a regelui Ziguli-Zigula. 

— Vino să vezi ceva! 

Mă ridic. 

Problema e în sala de baie. Domnul Blanc îmi arată cada în 
care un moșneguţ gol zace mort, înecat în apa care trebuie că 
fusese cu spumă, dar acum nu-i decât verde ca smaraldul. 

— Domnul Casimir Lemercier, face prezentările amicul meu 
negru. 

— De unde știi? 

— Du-te și uită-te în dormitor; e plin de fotografii de-ale lui, 
începând cu ziua nunţii și până a fost făcut ofițer al Legiunii de 


15 Quod erat demonstrandum - în prescurtare - frază pronunţată în urma unei 
demonstraţii (Ceea ce era de demonstrat). (n.tr.). 

Onoare. Colonel! Văduv, dacă e să mă iau după portretul 
nevesti-sii, deasupra căruia e fixată o rămurică de cimișir. 

Mă uit la bătrânul ale cărui coaste împung. E nebărbierit. 
Partea de sus a pijamalei, de culoare galbenă, e agăţată de 
cuierul din baie ca și halatul ecosez. Pâslarilor li s-a urât 
așteptându-l pe... Godot. 

— Moarte naturală, după ce i-a fost ţinut capul sub apă, 
rostește sarcastic domnul Blanc. 

Cineva a sunat la colonelul care trebuie că ducea singur o 
existenţă tihnită de om bătrân. Probabil că acel cineva s-a servit 
de un pretext bun, dacă el i-a deschis ușa. Să-l neutralizeze și 
să-l înece în cadă n-a constituit decât un exercițiu de stil pentru 
musafirii lui. 

Oameni fără Dumnezeu! 

De ce au plecat de aici lăsând arma cu lunetă? Jeremie să 
aibă dreptate când presupune că ar fi vorba de o înscenare? 

Telefonez la serviciul de permanenţă a poliţiei și dau 
instrucţiuni să-mi trimită rapid o echipă. Ancheta mă 
interesează în mod deosebit; să fie din cauza acelui telefon 
absurd care, de bine de rău, m-a implicat? 

— Întoarce-te la petrecerea ta! îi ordon lui Jérémie. N-are rost 
ca băieţii de la criminalistică să te vadă aici în ţinuta asta 
idioată. Crezi că într-o zi ai să ajungi să te civilizezi și tu? In 
ciuda doctoratului în litere și a tezei asupra lui Montaigne, am 
impresia că educaţia ta occidentală e un fiasco! Dar contribuie 
totuși la farmecul tău, cimpanzeu bătrân ce ești! 

Jérémie ridică din umeri și pleacă să regăsească puţulica 
însângerată a lui Nepomucene, negrișorul născut anul ăsta. 

Dacă se asfixiază cineva văzându-l, aceia sunt vecinii de 
alături. După vizita mea, le-a pierit somnul și se află pe palier în 
clipa în care războinicul meu își ia valea. 

Au impresia că sunt pradă unei halucinaţii. 

— Ăsta-i răufăcătorul pe care-l căutaţi? mă întreabă soțul. 

— Nu. E unul dintre oamenii mei, care-și riscă viaţa 
infiltrându-se într-o sectă de negri, îi liniștesc eu. Acestea fiind 
spuse, aflaţi că în apartamentul vecin s-au consumat niște 
drame. Voi primi întăriri și veţi fi interogaţi; nu vă temeţi și nu 
vă stricaţi buna dispoziţie; rutină poliţienească. 

Cei doi mă ciuruiesc cu întrebările la care nu răspund decât 
evaziv. Se scurge foarte puţin timp și brigada de șoc își face 

apariţia sub direcţia comisarului Honnissoit, un tânăr plin de 
impetuozitate a cărui ambiţie rașchetează parchetul cu dinţii ei 
lungi. 

Un rezumat succint al evenimentelor pentru oamenii mei. Mă 
ascultă cu respect. Cuplul trezit din somn se află în continuare 
pe ștergătorul de la ușă, pasionat și năucit. 

— Ange, mă adresez eu lui Honnissoit, procedează la 
interogarea domnului, eu mă voi ocupa de cel al doamnei. 

Subordonatul meu râde din ochi: reputației mele i s-a dus 
buful! 

— la-i depoziţia în acest antreu! mai adaug eu, indicându-i 
apartamentul răposatului Casimir Lemercier. 

După care intru în cel al familiei Masturbeaux (așa-i cheamă, 
ce-s de vină eu!). 

Fermecătoarea fără somn și în déshabillé (așa merge mai 
repede) închide ușa cu cheia. De ce? Dacă poţi să-mi spui, 
câştigi un acvariu, plin de piranha'*, radical pentru înmuiatul 
mâinilor și îndepărtarea pieliței moarte din jurul unghiilor. 

Să fie vorba de un gest mașinal? Sau de „o precauţie 
înțeleaptă”? 

Cu un pas hotărât se îndreaptă spre dormitor, uitând brusc că 
mai dispune și de un minunat salon Charles X. Să fi simţit că 
detest stilul ăsta nesuferit pentru un rege al Franţei în tranzit?! 

Camera miroase a vizuină. Din clipa în care omul nu mai e în 
activitate, începe să pută. Carnea omenească nu-i făcută să 
staționeze. Culcă-te un ceas și imediat se instalează duhorile; 
noi, bipedele, suntem dintotdeauna gata pregătiţi pentru 
descompunere. Unul dintre blestemele noastre. Mai sunt și 
altele, multe altele! 

Din punctul meu de vedere, nu mă deranjează cu nimic să 
dispun de dameză pe urmele umede ale soțului, deși s-a mai și 
pârţâit, neghiobul! Un vânt care ar avea nevoie de unul mai 
puternic ca el pentru a-l evacua din încăpere. 

— Luaţi loc, mă invită dama. 

Imi indică o banchetă la piciorul patului, iar ea se tolănește pe 
spate sustinându-și bustul cu braţele, deshabille-ul nereușind să 
facă față sânilor, porniţi să bată clopotele. Fără scrupule își 


14 Peşte de pradă foarte feroce, care trăiește în bancuri în apele dulci ale Amazonului. 
(n.tr.). 
15 Charles X - rege al Franţei doar șase ani - 1824-1830. (nutr.). 

ridică picioarele; pe scurt, un număr de exciting în forma lui cea 
mai reușită. 

— N-am auzit, și n-am văzut nimic! mă previne ea, 
subliniindu-și spusele cu un fermecător surâs de ștoarfă în 
călduri. Dormeam amândoi. De luni de zile, asta facem cel mai 
bine împreună, Allbert și cu mine. 

Gata, a început să-și bârfească bărbatul. Toate fac la fel când 
mariajul începe să le apese pe umeri. Maestrul nu mai face nici 
două parale, izmene îndoielnice, conţinutul lor de cea mai 
proastă calitate. Eu nu suport ca un soţ să fie denigrat mai ales 
în clipa în care este înșelat. Femeia, care-și vorbește de rău 
bărbatul încornorat, se depreciază pe ea însăși. Ce victorie mai 
e și cea repurtată asupra unui neputincios! Dama nesatisfăcută, 
care ciocăne la șlițul tău, întrebându-te dacă n-ai cumva un foc, 
nu-i decât o cerșetoare într-ale amorului. 

Dimpotrivă, femeia împlinită, care îţi laudă performanţele 
cazacului ei, cum că ar avea-o de zece ori pe zi de sus în jos, de 
la stânga la dreapta, prin faţă, prin spate și utilizând cele zece 
degete, soția care-ţi mărturisește dragostea de nespus față de 
bărbatul ei, radiind de calităţi uluitoare, aceea da, face ca 
partida de jamboane cu ea să fie prestigioasă. Devine o cucerire 
eroică. 

Mă dau în vânt după cele care ţipă în timpul îmbrăţișării, care 
rostesc în lacrimi numele soțului înșelat cu un Casanova 
irezistibil. 

Am avut de a face cu una care gemea „Louis! Oh! Louis, iartă- 
mă” pe când îmi introduceam ustensila, iar în timpul coitului 
tipa și urla „Oh, așa! oh, așa! oh, așa! Incă! mai repede, ce bine 
e!” Asta înțeleg și eu o treabă făcută ca lumea! Simţi că ţi se 
dilată mândria în același timp cu boașele. Te învecinezi cu 
apoteoza senzorială. Ești bărbat, ce mai! 

Tipa îmi spune: 

— Mă numesc Nathalie, ridicându-și mai sus picioarele 
dinapoi, ca să-și descopere și mai bine foile de ceapă (e cazul 
să-ţi spun). 

Și adaugă: 

— Mai rămâne valabilă întâlnirea noastră de mâine la 
Fouquet's? 

— Din păcate, nu: acum, când am pus mâna pe o afacere așa 
de groasă nu-mi mai aparţin. 

Se întristează. Ar prefera o afacere groasă în pantalonii mei 
decât în apartamentul vecin. 

— Poate altă dată? speră ea. 

— Fiţi convinsă. 

— Mă placi? 

— Nu se pune problema deocamdată. 

Fă-o să înţeleagă așa ceva pe o tipesă care-i moartă după 
tine! 

— leri seară, o întreb eu, aţi fost acasă? 

— Da. 

— N-aţi constatat nimic anormal? 

— Nimic, doar că vecinul a făcut o baie, ceea ce nu i se 
întâmplă niciodată. Instalaţiile sanitare n-au mai fost reparate 
de la armistițiul din 1918 și fac un zgomot cumplit, ca în 
anumite hoteluri rău famate. 

Işi mușcă buzele (cele ale gurii, nefiind acrobată). Din fericire, 
maimuţoiul ei nu trage cu urechea! 

li zâmbesc complice. 

— Altceva care să te fi tulburat, Nathalie? 

Ştii ce-mi răspunde, șmecherița? 

— Da: dumneata! 

Categoric. Când îţi iese numărul câștigător, nu-ţi rămâne 
decât să ridici banii, lăsând un bacșiș acolo, pentru bunele 
servicii. 

Dintr-o rotire a mâinii își leapădă halatul de pe ea, 
îngenunchează, desfăcută larg și începe să-și maseze molusca 
cu nerușinare, scoțând niște gemete care ţi-ar șunta contorul 
electric. 

— Vino, mă imploră! Vino repede, ard de dorinţă! 

Deși nu-s prea convins că rugămintea ei e formulată într-o 
franceză foarte corectă, trebuie să-i acord serviciile mele 
calificate, deoarece, șef de poliţie sau nu, sunt mai înainte de 
toate un bărbat demn de acest calificativ, și, să refuzi o ofertă 
așa de generoasă ar însemna o măgărie fără seamăn. 

— Întinde-te! îmi ordonă ea. 

Mă execut. 

Imi desface chesonul etanș, scotocește printre scutece și 
scoate triumfal în lumina gălbuie a veiozei, o splendidă lostriță 
jucăușă, în măsură să inspire o nouă versiune a capodoperei lui 
Schubert, el care a compus atât pentru Yvette Horner. 

Ca să domesticească salomonida, îi ia capul în gură să-i 
decupleze vitalitatea. Apoi, draga Nathalie se așază călare și 
îndrumă peștele cu carnea fină, pe care-l știe dornic de văgăuni 
și scorburi ale pâraielor, în comoara ei umbroasă, la adăpost de 
cascade. Această pescăriță de păstrăvi e dublată de o călăreaţă 
vertiginoasă la figurile libere. 

Ce fantezie, mama mia! Fără un oscilograf montat în locul cu 
pricina, ar fi imposibil de determinat numărul de d-v m16. Noroc 
că nu-i trebuie mult timp să atingă fericirea supremă, altminteri 
simt că aș lua foc! 

Exact în clipa în care tipa ajunge la paroxism, cineva sună la 
ușă. Ridic stindardul pentru onoruri, mă şterg cu cearșaful de 
deasupra și-l trimit pe Popol la creșă. 

Comisarul Honnissoit e cel care clopoţește. 

— Regret că vă deranjez, domnule director, dar treburile se 
complică. 

— Ce înţelegi prin asta, Ange? 

— Veniţi cu mine! 

Mă întorc la moș Lemercier. Subordonatul meu mă conduce 
până în dormitorul fostului ofițer. 

Toate așternuturile zac pe jos: o pilotă de pe vremuri, două 
cuverturi de lână pură, un cearșaf de in brodat. Sub cearșaful de 
pe pat, se află cadavrul unei băbute, cu fața constelată de negi 
încântători, prost bărbierită. Seamănă cu Charles Dullin în 
Avarul. l-a fost zdrobit capul pe când era întinsă în pat. 
Cearșaful e plin de un sânge negru, amestecat cu câteva așchii 
de os și particule de materie cerebrală. Dezolant! 

— Inspectorii mei au găsit-o pe „asta” în timpul percheziţiei, 
mă pune în temă Honnissoit. 

„Asta”, fără a marca lipsa de respect faţă de răposată, este 
exact prenumele demonstrativ care se impune. Creatură 
minusculă, lipsită de viaţă, bătrână, slabă și zdrobită, nu 
reprezintă decât o grămăjoară de oase și de zdrențe. 

Examinez cadavrul și-l strig pe Aldebert Masturbeaux, care 
așteaptă cuminte să-mi termin treaba cu nevastă-sa. 

— E nevoie de dumneata, dragă domnule! îl avertizez. 

Intră în cameră, se apropie de patul lângă care stă comisarul 
Honnissoit cu unul dintre peonii lui, cască ochii și leșină. 

Așa cum presupuneam: slab de inimă. 


16 D-v m = du-te-vino pe minut. (n.a.). 

— Mergeţi s-o căutaţi pe doamna Masturbeaux! ordon eu, 
exasperat de fasoanele tâmpitului ăsta. 

Mi se satisface cererea și iat-o pe frenetica Nathalie, 
îmbrăcată într-o rochie de casă mai austeră decât deshabille-ul 
de cocotă, că vine să ne dea ajutor. Işi vede jumătatea pe 
parchet și întreabă fără să se piardă cu firea: 

— A murit? 

— Doar a leșinat, o liniștesc. 

Se abţine să zică „păcat”, dar îi citesc cuvântul în priviri. 

E grotesc, bietul soț sensibil, cu pijamaua lui căscată, care-i 
descoperă „Micuţul” și „Cele două orfeline”. 

Nathalie pășește peste el și se apleacă asupra patului. 

— Dar e madam Macahuete! ne spune calmă, fiind o femeie 
cu sânge rece. 

— O cunoașteţi? 

— E portăreasa noastră; făcea menajul la vecinul. 

— Avea cheile apartamentului? 

— Bineînţeles: colonelul mergea la cercul lui în fiecare zi și pe 
deasupra e surd. 

— Două motive excelente ca să bea Contrex, admit eu. 

Totul se explică; băbuţa a intrat în momentul în care agresorii 
lui Lemercier erau în exerciţiul funcţiunii; surprinși, n-au altă 
soluţie decât s-o suprime. 

— Situaţia e gravă, nu-i așa? observă pertinent madam 
Masturbeaux. 

— Destul de gravă, mulţumesc. 

— Aveţi vreo idee? 

Nerăbdătoare! Vox populi. Publicul ăsta e infernal. Ar vrea să i 
se recite pedigriul criminalilor mai înainte de comiterea 
nelegiuirii. Singura „idee” pe care o am în prezent se referă la 
culoarea părului ei pubian și la lărgimea buzelor australe. 

Nătăflețul își vine în simţiri. Elegant, comisarul Honnissoit îl 
ajută să-și recapete verticala. Prostănacul începe să geamă și 
fuge de lângă pat. 

— Luaţi-vă de aici jigodioara, o sfătuiesc pe Nathalie. Îmi 
zgârie timpanul cu scheunatul lui. 

Femeia îmi răspunde nemulțumită: 

— Dacă v-aș spune că schimbă canalul ori de câte ori e un 
film de groază la televizor! 

Imi aruncă o ocheadă de mare circulaţie. 

— Pe curând? 

Semnul de întrebare vibrează ca accentele grave ale unui 
corn din Alpi, seara, în munţii Bernei. 

— Fără îndoială, o liniștesc eu (fiindcă, hotărât lucru, îmi place 
s-o liniștesc). 

e 

Băieţii de la laborator își fac apariţia cu tot materialul de 
camping. În vreme ce ei se instalează, Ange Honnissoit mă ia 
de-o parte: 

— Trei cadavre deodată, ăsta-i masacru în toată legea! 

— Dacă nu obţineţi nimic pozitiv în următoarele patruzeci și 
opt de ore, toate ziarele au să vă ia în tărbacă, declar eu rece, 
cu acea proverbială lașitate a șefilor care aruncă găina moartă 
în curtea subordonaţilor. 

Șefii nu vor să fie decât infrastructură când e vorba de 
furtună. Baza sistemului, dar în niciun caz o roată a 
angrenajului! 

Evident, bietul băiat își spune că, ticălos cum mă știe, aș vrea 
să mă urc eu pe podium; îi adresez un surâs care se vrea 
dezarmant. 

Îi apuc clapeta fermoarului de la jacheta lui de piele și o trag 
în sus. 

— Să asasinezi două persoane ca să poţi dispune de un 
apartament, care ar fi trebuit să servească unui atentat, dar n-a 
fost folosit decât pentru lichidarea unui cetățean ceh, nu-i ceva 
la ordinea zilei, nu? 

— Aveţi dreptate! 

— Asta-i misterul care va trebui elucidat, Ange. 

Mă îndrept brusc spre palier. Alde Masturbeaux sau și încuiat. 
Se aude gălăgia unei altercaţii. Eu, curios ca o veveriţă (dar eu 
n-am coada pămătuf), le descui ușa ca să aud mai bine. 

Îți reproduc în caractere de imprimerie cuvintele pe care le 
captez: 

El: - Să știi că polițistul ăsta nu-mi place deloc! E de o 
suficienţă! Ce te-a întrebat? 

Ea: - Dacă am auzit ceva anormal în seara asta. 

El: - Și tu ce i-ai răspuns? 

Ea (râzând): - Că bietul colonel a făcut o baie, fapt cu totul 
neobișnuit pentru el. 

El: - N-ar fi trebuit! 

Ea: - Nu-i nimic rău în asta. 

El: - Ba da! 

Ea: - Ce anume? 

El: - Ştii prea bine! 

Ea: - Zău că nu-mi dau seama. 

El: - Ei bine, eu da! Și pe urmă sunt sigur că adonisul ăsta îţi 
face ochi dulci! 

Ea: - Dacă ar fi adevărat, aș mai scăpa puţin de mutrele tale! 

O femei perfide! 

El: - Nu te fac fericită? 

Ea: - Nu tocmai! 

El: - Caută-ţi altul! 

Ea: - Mulţumesc pentru sfat! 

El: - Vrei o labă peste bot? 

Ea: - Doar acolo ești în stare s-o pui! 

Zgomotul unei palme cosmopolite.” 

Ea: - Bruto! 

Un nou zgomot de palmă, extrinsecă de data asta.!* 

În acest moment, Cavalerul Alb intervine. 

Un salt al lui San-Antonio până în dormitor. Nătângul e furios 
ca un cocoș gata de luptă, cu penele zburlite. Ar trebui să-și 
supravegheze decolteul inferior al pijamalei, fiindcă ciucurelul 
lui a ales calea libertăţii. Când dă cu ochii de mine, își lasă mâna 
în jos, pornită să-i aplice a treia palmă bietei femei. Eu, 
dimpotrivă, o ridic pe a mea până la gulerul lui, îl înșfac zdravăn 
și-l trag spre mine. Capetele noastre se ciocnesc. Eu dau noroc 
cu creștetul împădurit, el cu mandibula, nasul și un pomete lipsit 
de interes. Dintr-o izbitură îl expediez pe pat. 

— Niciodată n-am suportat ca un bărbat să-și bată nevasta, în 
prezența mea! îi spun. 

Și știi ce-mi răspunde larva? 

— E nevasta mea! 

— Dacă-ţi închipui așa ceva, bătrâne, înseamnă că ai un simţ 
al proprietății total greșit. 

Zace pe așternutul matrimonial (devenit prin strădania mea 
unul adulterin). Apoi se ridică și își pipăie obrazul. 

Se uită la degete. 

— Dar!... se bâlbâie el năucit... Dar!... Asta-i spermă! 


17 De ce cosmopolite? San-Antonio are misterele lui. (n.a.). 
18 De ce extrinsecă? (n.a.). 

— Ce tot vorbești! pălește consoarta. 

— Domnul are emisiuni seminale nocturne? întreb eu, fără 
prea mari speranțe, dar cu încornoraţii autentici nu se știe 
niciodată, merită să riști. 

— Ticălosule! sare el în sus. Te-ai culcat cu nevasta mea! 

Aici, îmi abordez masca de zile mari, cea care-i vindecă de 
sughițuri pe crocodili și le provoacă avort femelelor de 
cimpanzeu. 

— Retrage-ţi insulta precum și acuzaţia că altminteri te umflu 
pe loc pentru injurie adusă organelor legii. 

Asta îl cam bagă în sperieți. Continuă să-și întindă pe faţa lui 
de șobolan acea spermă de primă calitate, pe cale să mă 
dezonoreze, contemplând balta numitului produs lăsată în 
receptacolul cearșafului de pe pat. 

— Păi eu... Ce-nseamnă... Ce-i asta? 

— Ar trebui să consulţi un medic în loc să faci o scenă ridicolă, 
reiau eu cu severitate. Când glandele devin incontrolabile, se 
impune o operaţie. Ejacularea inconștientă e o manifestare 
incontestabilă a alterării funcţiilor cerebrale, Masturbeaux! Așa 
începe și se termină într-o lădiță. 

Vehemenţa și aplombul meu îi dau de gândit, e limpede. 

— N-a mai făcut de mult dragoste? mă interesez eu pe lângă 
soția amuzată. 

— De luni de zile! 

— Și metrese ioc? îl întreb pe bietul om, care continuă să-și 
facă mașinal o mască de înfrumusețare cu sămânța mea 
inestimabilă. 

— Păi... nu! 

Puțin convingător, trebuie că minte, dar nu prea mult. 

— Bagă de seamă și îngrijește-te, bătrâne. Crede-mă, timpul 
lucrează în defavoarea dumitale. Te îndrepţi cu pași repezi spre 
atrofierea glandelor sexuale și, prin urmare, către epuizarea 
ireversibilă a testiculelor. Acum aș dori să-mi spui ceva: de ce 
soția nu trebuia să-mi aducă la cunoștință faptul că nefericitul 
vecin a făcut ieri pe seară o baie? De ce te-ar fi deranjat să aflu? 

Am procedat abil punându-i întrebarea după o scenă foarte 
distanţată de subiect. Primește lovitura drept în plex, ca un 
fotbalist în castaniete când face zid pentru o lovitură de la zece 
metri. 

— Nu înțeleg ce vreţi să spuneţi? 

— Ascultă, tipule, în ciuda suficienței mele, am auzul fin; la ce 
bun să negi evidenţa? 

Trece un timp; celălalt devine stacojiu și înghite în sec, avid. 

— Cu ce te ocupi dumneata, domnule Masturbeaux? 

— Sunt agent general la compania de asigurări „Urgenţe și 
Viaţă”. 

— Vei deveni un agent mai puţin general când numele îţi va fi 
terfelit la rubrica de criminalistică a informaţiilor. 

Și adaug: 

— Lucru care se va produce negreșit dacă vei ascunde poliţiei 
adevărul sau o parte a lui. 

Mă întorc spre Nathalie: 

— Avertismentul e valabil și pentru dumneata, doamnă, te 
informez cu regret. 

Femeia e şocată și privirea ei se umple de decepţie. Sexul 
meu încetează pe dată să i se mai reflecteze în privirea 
desfrânată. 

— Preferaţi să vă conduc la poliţia judiciară, dragi prieteni, 
unde vom avea timp berechet să pălăvrăgim? 

Nu, nu par să aibă asemenea preferinţe. Netotul începe să 
ciripească, și-i curg puţin balele când vorbește. Nu-i deloc o 
încântare, băiatul! 

— Am cinat devreme, pentru că vream să urmăresc la 
televizor „Cum merge secolul”, spune el. 

— Excelentă emisiune, îl aprob. După „Preţul exact” e tot ce 
poate fi mai instructiv. Deci, aţi luat cina devreme, și? 

— Pe când eram la masă, am auzit curgând apa în cadă, la 
moș Lemercier. 

— Și pe urmă? 

— În timp ce apa curgea, a urlat: „Niciodată, mă auziti, 
niciodată!” 

— Extraordinar ce interesant devii când îţi dai silința! Și? 

Aldebert se uită la Nathalie; de data asta fără urmă de 
animozitate. 

— Asta-i tot, nu? 

— Nu! ripostează frumoasa amazoană, care m-a încălecat pe 
deșelate. Ştii că a mai adăugat „Bandiţilor” cu o voce care se 
sufoca. 

— Da, o aprobă încornoratul de serviciu, s-ar putea. 

l-aș trage bucuros un pumn în bărbie. E tentantă ca o târtiţă 
de pui la rotisor, pentru cei cărora le place. 

— N-am presupus că era important, răspunde Aldebert. 

— Și dumneata, doamnă, când ai amintit de baia bătrânului, 
de ce ai trecut sub tăcere aceste detalii capitale? 

— După prima dumneavoastră vizită, soțul meu a decis să nu 
pomenim nimic. 

— De ce, mă rog? mă îndrept spre Masturbeaux. 

— Ei bine, mă... mă temeam. 

— Asta era, vă temeaţi. Trebuie că vă e frică de o groază de 
situaţii și de oameni. 

Îl privesc cu dispret. 

Îmi vine în minte o replică pe care o trec sub tăcere pentru 
că-i prea indecentă. Cum? Vrei să ţi-o spun la ureche? S-a făcut! 
„Nu pentru că ai o moacă de idiot trebuie să te mânjești în 
continuare cu spermă!” Îţi dai seama că nu puteam să scriu așa 
ceva în plină carte! Nu mă citesc numai cocotele, mai sunt și 
tineri, și preoţi, și diplomați! 

Îi părăsesc pe cei doi descumpăniţi. N-aș paria pe un pumn de 
jetoane Monopolis că vor ajunge la nunta de aur. 

e 

Înainte de a părăsi imobilul, arunc o privire spre ghereta 

portăresei. Un anunț lipit de geam atrage atenția: 


Portăreasa e absentă din 
Cauză de Deces 


Mai sunt și asasini cărora nu le lipsește simțul umorului. 
Prudenţi, „invadatorii” de la etajul cinci au retezat din rădăcină 
orice căutare posibilă a bătrânei, organizată eventual de 
locatari. Au încuiat ghereta cu cheia, dar n-am nevoie să fac 
nicio percheziție. lau însă cu mine înscrisul. Orice indiciu merită 
să fie colectat; scrie negru pe alb în manualul poliţistului perfect 
din colecţia „Marabout”. 

CAPITOLUL IV 


OBSTETRICĂ: 
ramură a medicinei 
care se ocupă cu nașterile 


Félicie. Cafea. Cornuri. 

Destul ca să mă smulg din scutece, în pofida celor abia patru 
ore de somn. 

Mami poartă șorțul ei frumos tricolor, pe care i l-am adus de la 
o masă la Bocuse!*. Seamănă cu o bătrână Marianne care și-a 
pierdut boneta frigiană (Beru zice „boneta frigidă”). A pus 
cornurile la cuptor ca să nu se răcească. 

— Ai dormit bine, fiule? 

— Excelent, mami. 

Nimic nu-i poate face mai multă plăcere. M-ar vrea o 
marmotă, i-ar conveni să hibernez. Corpul are nevoie de odihnă, 
îmi repetă ea fără încetare. Și mai adaugă de fiecare dată că-i 
contraindicat să arzi fitilul la ambele capete. Tipul care a 
descoperit zicala asta, dacă ar beneficia de drepturi de autor, ar 
circula într-un Aston Martin! 

Înfulec. France Info difuzează știrile zilei. Politică, declaraţii de 
toate neamurile, de război, de impozite, de dragoste; porția 
obișnuită de prostioare. Ca un tors monoton. Din când în când, 
se mai întâmplă câte ceva care aruncă în aer capacele și 
provoacă unde de șoc o zi două. Apoi, totul reintră în cotidian. 

— Cornurile sunt mai bune ca de obicei, mami. 

— Le-am cumpărat de la noua patiserie deschisă pe strada 
Colonel Chabert, îmi răspunde Félicie. Miroase în tot cartierul. 

Ceea ce mă face să reacţionez e cuvântul „colonel”. 

Îl dau uitării pe cel al lui Balzac, pentru a reveni la al meu; 
colonelul Lemercier, înecat în cadă și care și-a consacrat 
ultimele forțe pentru a-și invectiva asasinii. lată că și coana 
Macahuete se prezintă ca martie în post. Asasinată și cumătra. 
Cineva pune un anunţ pe geamul gheretei. 


19 Paul Bocuse (1926) - bucătar francez - un înnoitor al artei culinare franceze, de 
renume mondial. (n.tr.). 

Îmi las micul dejun ca să caut sus la mine hârtioara cu pricina. 
Ceea ce mi se pare interesant e că în mod obligatoriu biletul a 
fost redactat de unul dintre ucigași. Cu litere de tipar: 
„Portăreasa e absentă din Cauză de Deces”. 

Termin cel de-al patrulea corn: un ospăț în toată legea! Félicie 
e încântată; de acum înainte nu le va mai cumpăra decât de pe 
strada Colonel-Chabert. 

Anunţul referitor la absenţa coanei Macahuete a fost redactat 
cu o cariocă pe spatele unei coperte de caiet. 

— Mai ai lupa bunicii, de care se folosea în timpul din urmă ca 
să citească ziarul? o întreb pe nemaipomenita mea mămică. 

Ce părere ai! Félicie păstrează întotdeauna totul. 
Strângătoare ca o furnică. 

După câteva secunde ţin mânerul de fildeș al lupei vechi și 
ochiul mi se mărește enorm în spatele lentilei groase. Ura! 
Ultimele două litere ale cuvântului „Deces” s-au prelins, ceea ce 
se întâmplă adesea când te folosești de o cariocă groasă. S-au 
întins din cauza degetului mijlociu care a derapat și a cărui 
amprentă e superbă, ca fotografia în chip de miner a lui Gustav 
Le Pen. 

— Nu cumva ai un plic mare, draga mea? 

Orice! Are orice și-ar putea dori fiul ei, n-am să contenesc să- 
ţi spun! 

Protejez frumoasa amprentă de colecţie, nu mă decid să mai 
mănânc încă un corn, al cincilea, renunţ, și plec după ce am 
băut ceașca de cafea. 

— Vii la prânz? mă întreabă găina mea ouătoare. 

— Nu știu sigur, am să-ţi dau un telefon. 

Mami, riscă perfidă: 

— Aveam de gând să pregătesc o friptură înăbușită în sos de 
vin. 

— Jeanne Hachette!” glumesc eu. Fă-o totuși, se poate 
reîncălzi. 

e 

Nepoata prin alianță a lui Mathias, pe post de asistentă a lui, 
și cu care face dragoste ca un bolnav, mă informează că 
Roșcovanul e internat în spital pentru o operaţie de chist anal. 
Nimic grav, se va întoarce la muncă în două zile. li dau anunțul 


20 Jeanne Hachette - eroină franceză legendară (1456-?) a apărat localitatea 
Beauvais, asediată de Charles le Temeraire în 1472. (n.tr.). 

improvizat, însoţit de câteva explicaţii. Și ea e de părere că 
amprenta e superbă, ca o rozetă din Lyon (de unde e originară). 
Se va regala cu ea (se mănâncă bine la Lyon). Luând cunoștință 
de text murmură: 

— N-a scris un neamt, toate astea? 

— De ce? 

— Toate substantivele sunt cu majuscule: Portăreasa, Cauză, 
Deces. 

— Mulţi analfabeți au meteahna asta. 

— Știu, numai că scrisul lor denotă incultură și fac greșeli de 
ortografie enorme. Aici nu-i cazul. 

E tare, fetița; urâţică, dar teribil de competentă. O minte care 
funcţionează rotund. Precis că acest aspect l-a cucerit pe 
Roșcovan; de aia o iubește la nemurire. 

— Îţi las documentul, dragă. Stabilește-mi pe tema lui un 
raport exhaustiv. 

— Contaţi pe mine, domnule director... 

Ca s-o încurajeze, domnul director o palpează prin halatul alb. 
Se trage puţin înapoi, roșie ca racul și bâiguie: 

— Oh! Domnule director... 

Jena o înfrumuseţează, dar ea este în fond o modestă; fetița e 
conștientă că așa urâţică cum e, n-ar fi în stare să provoace 
dorința unui bărbat frumos de importanţa mea. 

— Într-o zi ai să-ţi pui ciorapi negri și o să facem dragoste pe 
biroul meu, îi spun. Ai să vezi, suspensia e grozavă! 

a 

„Triplul asasinat de pe calea George-V”. 

Asta-i, a și început! Televizorul din biroul meu a considerat 
nimerit să întrerupă programul pentru o ediție specială. Dacă ar 
fi fost numai doi morţi, n-ar fi făcut-o, dar trei, e un început de 
măcel! 

Afacerea care, încă de la început, se anunţă misterioasă: un 
fost colonel al armatei franceze, un cetăţean de origine cehă și 
portăreasa unui imobil, ca să pună capac. Arma cu lunetă găsită 
la fața locului! Binoclu. Era prevăzut un atentat. Q.E.D! 

Secretara mă anunţă prin telefon că reprezentanţii mass- 
media iau cu asalt clădirea curcănăriei. Reclamă o declaraţie a 
„llustrului”. Știu că nu servește la nimic să-i trimiţi la plimbare; 
se supără și te pândesc la cotitură. Exersează și ei o meserie 
care are nevoie de combustibil. Eu trebuie să i-l furnizez, chiar 

și atunci când nu-i de calitate: turba nu-i ca antracitul, totuși 
degajă căldură! 

_ — Adunaţi-i în sala de conferințe, vin și eu într-un sfert de oră. 
II sun imediat pe comisarul Ange Honnissoit ca să aflu în ce 
stadiu se află ancheta. Avansează frumușel. Vitejii mei au 
început să roadă de jos în sus. Au dat peste niște șoferi care 
așteptau la coadă în seara zilei de ieri. Unul dintre ei, un chinez 
pe nume Tu Dan Ton Ku, a făcut o depoziţie interesantă. Când a 
coborât din troaca lui, ultima la rând, a văzut sosind un Jeep 
Cherokee, de culoare neagră cu trei oameni la bord. 

După ce au parcat corect mașina, indivizii au ieșit ducând cu 
ei o valiză îngustă de formă lunguiaţă și au pătruns în imobilul 
cu pricina. Era puţin peste ora 19, după opinia chinezului. Nu i-a 
mai văzut plecând, pentru că a părăsit staţia zece minute mai 
târziu. 

Acest cantonez serviabil se află actualmente la serviciul de 
Identificări, ajutând la întocmirea portretului robot al celor trei. 

Asiaticii au o memorie luxuriantă, de invidiat. 

Pe de altă parte, echipa comisarului Honnissoit bate din ușă în 
ușă în imobil pentru a încerca să găsească eventuali martori. 
Materialul rămas la faţa locului (pușca, binoclul) se află în curs 
de analizare (amprente posibile, identificare). Cu ce a fost 
crăpat capul cumetrei Macahuete? Ciudat, obiectul extrem de 
contondent, care a servit la comiterea crimei, nu se află în 
apartament. Și atunci, cum se face că oamenii veniţi cu pușca 
au lăsat-o acolo? La sosire au fost trei și la plecare doi. Unul 
dintre membrii trioletului fiind strangulat. 

Mă duc în sala de conferințe, mobilată doar cu o imensă masă 
ovală și cu douăzeci și șase de scaune. Pe ziduri, fotografii de 
Jean Mulatier, reprezentând crânguri și tufe de flori, format 
poster, pentru a împrimăvăra ambianța rigidă a locului. 

Așteaptă vreo zece ziariști și doi tipi cu microfoanele 
pregătite, iar unul de la televiziune mă pândește cu camera pe 
umăr, gata să mă filmeze. La intrarea mea: iau proiectoarele în 
plin. Incerc să fac o figură frumoasă, și să nu-mi pun mâna 
ecran în faţa ochilor. Trebuie să mă obișnuiesc cu strălucirea. 
Lansez curtenitor „Bine aţi venit”. Răsucesc spătarul scaunului 
aflat la îndemână, îl fac să pivoteze și mă așez. 

Reflectorul mă ia din profil. Așa e mai suportabil. Două 
microfoane se află în faţa mea, de o parte și de alta și probabil 

că-mi compun o mustață groasă, suprarealistă. O avalanșă de 
întrebări. li calmez cu amândouă mâinile, planând ca un șoim. 

— Dragi prieteni, fără panică, ajunge pentru toată lumea! 

Bătrânul se descurca foarte bine când ocupa locul meu actual. 
Totul era pe moaca lui. Demnitate stăpânită! Gheţărie naturală, 
graţie privirii lui polare! Un profesionist de mare clasă. Cât 
despre mine, am eu ceva de negustor ambulant. Mă 
împotmolesc în atitudini grave, neconvingătoare! 

Trebuie că o fac pe șmecherul în felul meu. Pentru a 
comanda, se cuvine să-ţi lași la garderobă elanurile sincere, 
bunăvoința spontană, căldura de tip disponibil. Numai că eu nu 
pot. Prea le înţeleg pe toate ca să pot juca un rol de personaj 
solemn. Imi continuu introspecţia și ajung s-o iau pe zeflemele, 
fatal. 

— Liniștiţi-vă, măi caraghioșilor! îi interpelez eu, și puţin îmi 
pasă de consecințe. Ce se concepe bine se enunță limpede, 
lăsaţi-mă să enunţ! 

Toată lumea tace. Le prezint o dare de seamă succintă a 
evenimentelor, trecând sub tăcere intervenţia mea pe calea 
George-V, și în special telefonul primit la Marius și Jeanette. Sunt 
sobru, dar eficient. Da! a existat o armă cu lunetă, o gaură în 
geam, un scaun de pândar cu binoclu. Niște oameni au forțat 
apartamentul colonelului  Lemercier, datorită poziției lui 
geografice. L-au lichidat pe colonel și apoi pe femeia de serviciu, 
care i-a surprins. A avut loc între ei o altercaţie? Dovadă că unul 
dintre cei trei a fost ucis prin strangulare și că atentatul pus la 
cale nu s-a mai produs. Se anchetează în jurul complicelui 
asasinat, un ceh, pe nume Antonin Petsek. Interpolul e alertat. 
Sper să le pot spune mai multe peste patruzeci și opt de ore. 

Aceleași amânări, același mod de a fenta data scadenței. 
Mizarea pe formidabila facultate de a uita a oamenilor. Până și 
cele mai cumplite evenimente, dacă le lași puţin timp, ele se 
dizolvă frumușel în uitare. Altele vin să le ia locul. Viaţa în 
colectivitate n-ar fi cu putinţă dacă oamenii și-ar păstra 
memoria intactă. Nu s-ar mai crede în nimeni și nimic. Lumea n- 
ar mai putea spera și n-ar mai putea merge înainte. Ar realiza o 
dată pentru totdeauna imensa superficialitate a lucrurilor. 

Incă o jumătate de oră de trăncăneală alunecoasă, punctată 
de gesturi ferme, de priviri sigure și domnii se retrag, 
pregătindu-și titlul, fiecare în speranţa că al lui va fi mai 

captivant decât al celorlalţi: „Măcel misterios pe calea George- 
V”; „Trei morţi: un mister”, „Masacrul de la un colonel în 
retragere!” etc. 

Domnii ies, prin urmare, dar nu și dama care participase la 
„conferinţa de presă”. Dama? Nu: e o fată! O fată tânără. O 
bruneţțică de vreo douăzeci de ani, dar s-ar putea să aibă mai 
mult. Un chip pur și sănătos. Păr tăiat scurt. Foarte ușor fardată, 
dar nu-i foarte sigur. Jachetă roșie, fustă și bluză negre. Bine 
făcută, în pofida tinereţii ei. În loc să se retragă, stă 
îngenunchiată pe mocheta păcătoasă, cenușie, adunând niște 
foi cu o încetineală pe care o ghicesc studiată. Pui pariu că ea-i 
cea care le-a împrăștiat ca să aibă un motiv să mai întârzie? 

Mă așez pe colțul mesei, bălăbănind un picior și încercând să 
trag cu ochiul în decolteul ei, dar pot să circul: nu se vede nimic. 

— Gata, au plecat, îi spun, vă puteţi aduna toate notițele. 

Ridică spre mine o feţișoară frumoasă, pe care mai întârzie 
încă anumite „ingratitudini” ale adolescenţei. E roșie de jenă. li 
fac cu ochiul, ceea ce o destinde și-mi surâde. 

— Dacă aţi rămas aici, înseamnă că aveţi ceva să-mi spuneţi 
sau să mă întrebaţi. Deci, vă ascult. 

lat-o în picioare, cu blocul de note sub braţ. Își pune stiloul (cu 
cerneală) în poșeta agăţată de umăr. 

— Sunteţi perspicace, rostește ea. 

— Obligatoriu: poliţist-șef! Pentru ce ziar lucraţi? 

Redevine fetiță cuminte și se prezintă: 

— Marie-Laure Pontamousson, de la Libé. 

— Scrieţi cu cerneală? E foarte bine; stiloul e pe cale de 
dispariţie ca și ciorapii de damă. 

— Eu port ciorapi. 

— În acest caz, ai drept la profunda mea recunoștință, Marie- 
Laure. Dacă nu mi-ai inspira un respect instinctiv, datorat 
tinereţii dumitale, aș pretinde o dovadă a celor susținute. 

Îmi surâde din noii și o luminiţă amuzată trece peste faţa ei 
proaspătă. 

— Mulţumesc pentru dispensă, face ea. 

— Bun. Ce dorești să mă întrebi? 

— E în legătură cu afacerea asta, bineînțeles, ați omis niște 
lucruri. 

— Ce spui! orăcăi eu aflat la strâmtoare. 

— Înainte de a veni aici, la poliţia judiciară, m-am dus la faţa 
locului, pe calea George-V, împreună cu confrații. Evident, am 
fost respinși. Atunci, mi-a venit ideea să merg la restaurantul de 
vizavi, și am aflat că aţi cinat ieri acolo în compania mamei 
dumneavoastră. Aproximativ în momentul producerii crimelor. O 
coincidenţă? 

Jos pălăria, fetiţo! Simt că Marie-Laure e bine înfiptă în 
ziaristică. 

— N-ai să mă plictisești acum cu asemenea fleacuri, drăguțo! 
Știu că i-ar face plăcere redactorului șef; numai că asta ar risca 
să-mi bage bețe-n roate. Hai mai bine să încheiem un târg: treci 
sub tăcere această informaţie care, cinstit, e lipsită de 
importanţă, și mă oblig să te ţin la curent cu programul 
anchetei. Corect? 

Clatină din cap. 

— Colegii mei, albiţi în meserie, pretind că promisiunile unui 
polițist n-au nicio valoare. lertaţi-mă: nu fac decât să le 
reproduc cuvintele. 

Mie, precum și distinsului Jean Giraudoux, „îmi plac fetele 
tinere și traiul în provincie” dar cu condiţia ca fetele tinere să fie 
liniștite, iar traiul provincial nu prea plictisitor. 

Îmi las mâna deloc paternă, pe umerii puștoaicei. 

— Ascultă, fetițo, aș vrea să-ţi dau un sfat bun: la-ţi la spinare 
picioarele în ciorapi sexi, stiloul cu cerneală, și continuăcţi 
cariera pe alte meridiane. 

„Vezi tu, puicuţo, în meseria noastră trebuie să știi să 
negociezi, să te prinzi unde-i răul și unde-s avantajele. Aleargă 
la ziarul tău și propune următoarea manșetă: Asasinat pe calea 
George-V. Directorul Poliţiei Judiciare cina în restaurantul de 
peste drum în timp ce trei persoane erau ucise”, vei avea 
succes. 

O las, stacojie, încremenită, și plec să-mi reiau postul de 
comandă. 

Jérémie mă așteaptă. Nu mai e costumat în războinic al 
tribului Guzy-Guza, ci într-un costum albastru în coaste, conform 
unui șef de întreprindere. 

— S-a terminat cu petrecărania? îl șicanez eu. 

— Pentru mine da, dar continuă pentru invitaţi. 

— Și toată tevatura asta fiindcă i s-a tăiat un căpetțel de piele 
ultimului tău născut! De fapt, cine l-a circumscris? 

— Un văr de-al lui Ramade, coafor în arondismentul 
optsprezece. 

— E în regulă: el măcar știe să mânuiască foarfecele. 

— Ceva nou în AFACERE? 

Domnul Blanc a devenit un veritabil polițist. Munca îl 
mobilizează. Ar fi putut foarte bine să-și ia un concediu de 48 de 
ore ca să-și circumscrie negrișorul, dar el: serviciul înainte de 
toate. 

Îl pun la curent cu ultimele informaţii referitoare la triplul 
asasinat. De comun acord, urcăm la colegul de la Identificări, 
unde inspectorul Larigot se străduie să creeze chipuri sub 
directivele taximetristului chinez. 

Comisarul Honnissoit a avut înţelepciunea de a se proceda la 
alcătuirea portretului robot al lui Petsek, deși dispunem de 
original, pentru a putea aprecia fidelitatea descriptivă a 
Galbenului și, într-adevăr, asemănarea rezultă într-o proporţie 
de 80%. 

Cer funcţionarului mai multe variante ale celorlalți doi indivizi, 
și-i ordon să le difuzeze cu „forța 5”, ceea ce înseamnă că în 
câteva ore, toţi polițiștii din Franţa vor primi portretele. Vreau o 
vânătoare de proporţii. Mai ales în aeroporturi și gări. 
Comunicarea dosarului la Interpol, supravegherea excepţională 
a frontierelor, ajunse acum niște strecurători! Și hotelurile 
trebuie să fie pe picior de război. Agenţiile pentru închirieri de 
mașini, staţiile de benzină! Un dispozitiv de excepţie, ce mai 
calea valea! Dacă cei doi criminali mai sunt pe teritoriu francez 
TREBUIE găsiţi cu orice preţ. Pentru mine e o chestiune de 
onoare. 

Fiindcă ticăloșii ăștia m-au implicat în afacerea lor murdară cu 
o nerușinare care-mi zburlește părul de pe braţe. 

Mă întorc în biroul meu, după ce l-am însărcinat pe Jérémie să 
verifice în ce stadiu se află cercetările verișoarei-metrese a lui 
Mathias. 

Surpriză! Așezată lângă ușa dublă a misteriosului meu lăcaș, 
pe o bancă de lemn, lustruită prin frecarea a sutelor de mii de 
fese, micuța Marie-Laure Pontamousson, cuminte ca o studentă 
care-și așteaptă rândul să intre la oral! 

A venit să-și recunoască greșeala, mina ei pocăită o 
mărturisește din capul locului. 

— Intră, o invit. 

Mă trag într-o parte și ea pătrunde în sfânta sfintelor, puternic 
intimidată. După ce am închis ușa, mă întorc cu faţa spre ea. 
Măi să fie! Că șucară mai e fetița. O mireasmă de crâng se 
degajă din ea. 

— Ai reflectat, ţânţarule? 

Fata încuviinţează. Îmi aduce aminte de Marie-Marie, când era 
de vârsta ei, acum câţiva ani în urmă... Pe vremea când încă nu 
purta pe chipul ei decepţiile pe care i le-am provocat. Viaţa e 
dură, dacă ai ști! Chiar când adori pe cineva îl jupoi frecându-te 
de el. In prezent, copila mea de altă dată, a devenit o femeie de 
acţiune, autoritară; cineva căruia nu-i mai sufli în borș! 

O apuc pe Marie-Laure (ia te uită: tot Marie) de după gât. 

— Imi amintești de o fetiță pe care am iubit-o, mă bâlbâi eu. 

— Și care probabil vă adora? 

— De unde știi? 

— Ușor de înţeles, când se apropie omul de dumneavoastră. 

Imi las gura peste a ei, pentru ca viața să continue a fi o 
eternă reluare. Îmi acceptă sărutul. Regăsesc buzele Mariei. O 
intensă emotie îmi înjunghie sufletul. În loc să-i mănânc gura și 
să-i strecor mâna grosolan între picioare, continuu să-i mângâi 
buzele cu ale mele, ca atunci când iubești cu adevărat, când 
iubești cu inima. Răsuflarea ei caldă mă îmbată. O strâng în 
braţe. Suntem ca „o insulă”. Ceea ce vrea să însemne că nu mai 
existăm decât noi doi pentru o fărâmă de timp fugar. Noi doi, ca 
Antoine de Caunes cu câinele, odinioară, pe insula lui pierdută. 

Rămânem așa o vreme. Amețeală sub control. Clipă de graţie 
acordată de destin la capătul unor zile zbuciumate. Refugiu. 

Și pe urmă, se întoarce prostul ăla de Blanc. Ne despărțim. 
Așa-i mai bine. Nimic nu durează. Vezi oameni în plină formă, îi 
saluţi voios: „Bună ziua!” „Bună ziua”. Și după un timp nu-i mai 
vezi: au murit! Dacă ai noroc, tu ești cel care pune niște cruci în 
dreptul cunoștințelor tale din carnețel, dacă n-ai, o vor face ele. 

Și să mai ai chef să obţii Legiunea de Onoare, Prostule? Hai 
noroc! 


O prezint cu un ton absent. 

Marele primat ţine o mapă bleu cu diverse hârţoage. Nu 
îndrăznește să vorbească în prezenţa puștoaicei. 

— Poţi discuta de faţă cu domnișoara Marie-Laure, îl invit eu. 

Fostul culegător de nuci de cocos ridică din sprâncene. 
Privirea lui pare să declare: „Ho! Ho! Abia a început și e de pe 
acum grav! Ce te-a apucat, Tonio?” 

Fără un cuvânt îmi întinde dosarul. 

Scot o fișă antropometrică pe numele de Hans Scheunburger, 
cetățean din Germania de Est, care aparţine unei bande. 
Specialist în atentate cu bombe. A participat la o groază de 
acţiuni care au făcut vâlvă prin Europa: Italia, Germania, Franţa, 
Anglia, bănuit și de alte multe atentate sângeroase. Fotografia 
alăturată corespunde unuia dintre portretele robot, și în acest 
caz asemănarea fiind izbitoare. 

— Frumoasă treabă, îi spun. Eficientă, femeiușca lui Mathias. 

Îi prezint fișa și ziaristei. 

— Eu îmi ţin promisiunile. lată identitatea unuia dintre asasini. 
Ziarul dumitale va beneficia de exclusivitate. 

Dacă ai vedea-o cum își desface mapa cu notițele, Ninette! Îi 
tremură mâna scriind! 

Apoi pleacă. 

e 

— Eşti bolnav, sau ce-i cu tine? mă ia la zor Jérémie, sever. 
Mai înainte de a da vreo dispoziţie, tu transmiţi o informaţie 
excepţională în exclusivitate ploșniței ăsteia? Pentru tine fundul 
trece mai înainte de toate! 

— Nu-i vorba de așa ceva! îi răspund. În orice caz, nu încă! 

Parfumul proaspăt al fetei îmi stăruie în nări, undeva sus de 
tot, aproape de sinusuri. 

CAPITOLUL V 


A DEPLAFONA: 
operarea deplafonării 


Trebuie că ţi-am spus. În cazurile grave, dorm la poliţie. Un 
mod de a mă menţine pe picior de război. Privându-mă de my 
home"! (o, casă a mamei mele, o, casă iubită) am impresia că- 
mi continuu ancheta. Deci, mă culc într-o minusculă garsonieră 
amenajată de bătrânul Achille lângă biroul lui. Atât că el o 
folosea pentru ca demoazele Zouzou cu picioare lungi și morala 
scurtă să-i fricționeze glanda. 

In ciuda ventilatorului, e cald și dorm în slip. Locul e propice 
voluptății datorită tapetului bleu de pe pereţi, a gravurilor 
„maliţioase”, a canapelei extensibile capitonate în catifea 
purpurie. Ansamblul realizează un bordel șic, și de aici i se trage 
atmosfera care ţi se urcă la cap. După ce am citit o sută de 
pagini din Verbatim, ultima carte voluminoasă a lui Jacque 
Attali??, consacrată mitterrandniadei, am sfârșit prin a mă lăsa 
furat de somn. 

Mami a fost foarte decepţionată că nu mă întorc acasă, nu 
numai din cauza fripturii ei înăbușite, ci și pentru că îmi 
pregătise un drob, cum n-ai mai mâncat din Evul Mediu. Am 
consolat-o cum am putut mai bine. 

Prin urmare, apuc să trag un somn bun până ce îmi sună 
cineva la ușa biroului. Domnul director e imediat în picioare! 
Ora? Două douăzeci. 

Mă duc să deschid cu slipul proeminent în partea din faţă, 
fiindcă în fiecare noapte beneficiez de erecţii interesante. 

E Ange Honnissoit, comisar cu facultate (și în toate 
facultăţile). Are privirea fiartă de nesomn și de oboseală; 
costumul lui de gabardină, găinaţ de gâscă, e mai mototolit ca o 
bucată de hârtie igienică după exploatare și stomacul îi ghiorăie 
de foame cum huruie apa trasă într-un hotel de rendez-vous! 


21 Căminul meu (limba engleză în original). (n.tr.). 
zE Jacque Attali - consilier și persoană foarte intimă președintelui François Mitterrand. 
(n.tr.). 

— S-a făcut! îmi spune într-un horcăit de orgasm. 

— Aţi pus mâna pe ei? ghicesc eu cu acea perspicacitate care 
este cea mai mică dintre calităţile mele. 

— Se află într-un han din Vale de Chevreuse. 

Apoi, fără alt avertisment (și de ce mă rog ar fi fost nevoie de 
un avertisment) adaugă arătându-mi ceva dincolo de ușă. 

— Ce-i acolo? 

Îmi scot capul de intelectual surmenat, și știi ce? Ascultă, îmi 
cad braţele (nu și restul): Marie-Laure Pantamousson doarme pe 
bancheta aia păcătoasă, cu capul sprijinit de sacoșa ei. 

Spectacol înduioșător! Și grațios! 

Examinarea mea o trezește. E cât pe ce să cadă. Mă vede și 
îmi zâmbește! Apoi încetează să mai zâmbească când dă cu 
ochii de halebarda care-mi întinde slipul. Imi dau seama, încerc 
să acopăr grosul cu amândouă mâinile și o rog să intre. 

Scena ar putea fi descompusă în felul următor: la sediul 
poliţiei, directorul în slip, încearcă să-și mascheze erecţia cum 
poate (dar coada e mai mare decât mâinile) și se trage într-o 
parte pentru a lăsa să pătrundă în prestigiosul lui birou o 
guralivă șifonată, a cărei fustă s-a ridicat în timp ce dormea pe o 
bancă, precum și un comisar dinamic, dar frânt de oboseală. 

— Luaţi loc, îi invit, trăgând pe mine un halat care aparținuse 
Bătrânului și ar fi putut fi cel al unui mag (albastru închis, 
ornamente aurite, cordon terminat cu pompoane). 

Înainte de toate, o întreb pe Marie-Laure ce caută în 
anticamera mea la o oră care sfidează orice concurenţă. 

— Ştiam că veţi dormi aici și ţineam să fiu prima când vă 
sculați. 

Dacă cineva se întreabă (și își răspunde) care sunt relaţiile 
mele cu fata, acela e bravul Honnissoit. 

— Vreau explicaţii! intervin eu abrupt. 

Își deschide sacul și scoate o tăietură de ziar. 

— M-am gândit că această fotografie de arhivă v-ar putea fi 
utilă. Toată seara am răsfoit colecţia ziarului meu. 

Imaginea îl reprezintă pe Antonin Petsek, cehul strangulat la 
colonelul Lemercier, alături de un bărbat cu păr bogat și alb; stă 
lângă un al treilea personaj, care nu-i altul decât amicul meu 
Bruno Masure, cu casca pe urechi. Microfoanele ridicate 


23 Bruno Masure - redactor de televiziune, prezintă Jurnalul pe France 2. (n.tr.). 

formează un parter de lalele metalice între cei trei. Titlul 
articolului, care escortează fotografia: 


„Profesorul Anton Raspek, premiul Nobel pentru fizică, e la 
Paris”. În legendă: „Profesorul Anton Raspek, de la facultatea de 
fizică din Praga, s-a oprit în Paris la întoarcerea din Suedia, unde 
i s-a decernat premiul Nobel pentru fizică de către regele Carol 
XVI Gustav. lată-l intervievat de Bruno Masure, însoțit de un 
ziarist ceh, care-i servește de interpret”.24 

— Bravo, fetițo! De când datează acest articol? 

— De anul trecut. 

— Ce anume te-a îndemnat să-l cauţi? 

— Când am văzut fotografia lui Petsek mi-a amintit ceva. 

— De aici și până a răscoli un maldăr de ziare perimate... 

— Un ziar nu-i perimat niciodată, mă asigură cu înţelepciune 
dulcea copilă. Ceea ce mi-a declanșat memoria e un detaliu. In 
ciuda calviţiei lui avansate, Antonin Petsek posedă o meșă albă 
deasupra tâmplei stângi. 

— Exact, recunosc eu, întinzându-i poza lui Honnissoit. 

Tânăra continuă: 

— Și tata are așa aproape în același loc: când i-am văzut 
atunci fotografia faptul m-a frapat, iată de ce mi-am adus 
aminte. O succesiune de flash-uri! Amintirile sunt ca un domino, 
când împingi una, toate celelalte îi urmează. 

Surâde. l-aș mânca guriţa, scumpa de ea. Ramura mea cu 
caise e mai rigidă ca oricând, sub mătasea halatului. 
Întotdeauna m-a excitat mătasea, e ca o piele! 

— Bun, dă-i drumul! atac eu, întorcându-mă spre comisar. 

Printr-o ridicare a bărbiei, punctată de o ocheadă disperată, 
îmi amintește de prezenţa ziaristei. 

— Poţi vorbi de față cu domnișoara Pantamousson, îi spun eu, 
am încheiat o învoială cu ea; așa cum ai constatat numai ce, 
mergem mână în mână amândoi. 

Astfel rezolvat secretul profesional, Ange îmi povestește că 
am avut parte de un noroc bun”. Ceea ce se cheamă „o baftă 


24 Bruno Masure nu vorbește curent decât limba san-antoniană modernă. Altminteri, 
practică destul de corect o limbă îndoielnică și rupe ceva engleză, pentru uzul lui 
personal. (n.a.). 


25 Prin opoziție cu noroc spart în fund. Eşti cam idiot, dar ai fi priceput. (n.a.). 

insolentă”. Să-ţi povestesc? Știi de portretele robot? 
Imaginează-ţi că directorul imprimeriei noastre a fost invitat ieri 
seară de un editor să cineze la Relais du Val Fleuri. De cum și-a 
lăsat mașina în parcarea luxosului hotel-restaurant, iată că trage 
alături de el un BMW negru, din care coboară doi indivizi. Bietul 
de el a crezut că-i victima unei halucinaţii când ia recunoscut pe 
tipii cărora lucrătorii lui le-au imprimat mutrele. 

Işi mai face puţin de lucru și-i urmărește. Fiecare dintre cei 
doi duce câte o valijoară. Se prezintă la recepţie, unde probabil 
au telefonat ca să facă rezervarea și sunt imediat conduși în 
două camere care comunică între ele. Directorul, care lucrează 
mult pentru noi și ne cunoaște metodele, nu suflă o vorbă, dar 
sună la poliţia judiciară. Și cere serviciul comisarului Honnissoit, 
socotind că-i mai nimerit, fiindcă acesta din urmă a imprimat 
afișele de căutare. 

Asemenea hazarduri se întâmplă mai des decât își imaginează 
publicul, altminteri poliţia n-ar obţine prea multe rezultate 
pozitive! 

Ange conchide: 

— l-am trimis de urgenţă pe inspectorii Geoffroy Homiche și 
Franck Audeport, care sunt elemente de încredere, la fața 
locului. Mi-au confirmat exactitatea informaţiilor. Într-adevăr, e 
vorba de ucigașii noștri. Au luat o cină delicată în camerele lor, 
s-au uitat la televizor până la unu noaptea, și s-au culcat. 
Propun să trimitem întăriri, și să-i ridicăm la ora legală, domnule 
director. 

— O.K. pentru prima parte a programului, Ange, dar în ceea 
ce privește ora legală, știi ce am să-ţi spun? 

— Puțin îmi pasă mie de ea? încearcă să ghicească 
Honnissoit, care îmi cunoaște perfect metodele. 

— Ai câștigat un gin-tonic, pe care să ni-l servești în timp ce 
eu dau fuga să mă îmbrac. Barul e sub Larousse-ul în douăzeci 
de volume. 

— O.K., patron. Gin-tonicul tare? 

— Nu, Ange: dozat! jumate gin, jumate tonic. 

Honnissoit se ridică pentru a proceda în consecinţă. 

Eu intru în minusculul cabinet de toaletă, alăturat garsonierei. 
Un bărbierit electric rapid, trebuie să fii pus la punct când dai un 
asalt. Uită-te la elevii de la școala militară în nouăsute paișpe: își 
puneau mănuși albe înainte de a pleca la atac. 

Când obrajii mei au devenit ca pieliţa de piersică, ies. lar dau 
peste Marie-Laure! Stă în picioare în cămăruţă. 

— Aţi început să mă consideraţi ca pe un scai, nu-i așa? mă 
întreabă ea. 

Mă eschivez printr-un zâmbet ambiguu. 

— Aveţi de gând să asediați hanul? 

— Tu le ghicești pe toate, fetițo! 

— Mă luaţi și pe mine? 

— Asta-i bună, știi că-ţi merge mintea? Ți-i imaginezi puţin pe 
colegii tăi dacă te-ar nimeri un glonț rătăcit? Aș ajunge să vând 
scoici în Tamanrasset!?5 

— Cariera proprie vă preocupă mai mult decât viața mea, 
observă Adorabila. 

— Urmărești o recompensă? 

— Poftim? 

— Tăticul nu te-a învăţat cu așa ceva când erai mică? După 
bărbierit, îi acordă fetiţei lui o „recompensă” lăsându-se sărutat! 

Îmi dă un pupic. 

Pe obraz. 

l-I întorc. 

Pe gură. 

Nu-i exclus ca mirosul meu de bărbat s-o fi amețit: se lipește 
strâns de mine, încât o simt în întregime prin stofa fustei. 

Bun, fără îndoială, vom ajunge și la inevitabil, numai că nu 
suntem singuri și aici e școală! 


26 Tamanrasset - localitate din Algeria în plin deșert saharian, cu cele mai înalte 
temperaturi. (n.tr.). 

CAPITOLUL VI 


A DA FRÂU LIBER INIMII: 
a lăsa sentimentele să se 
manifeste cu toată încrederea 


E aproape patru dimineaţa când ajungem la Relais du Val 
Fleuri. Împrejurimile sunt bucolice, hanul aflându-se lângă o 
moară de apă, și deci pe malul unui râu romantic. Se aude 
murmur de cascadă, strigătele păsărilor de noapte, un ușor 
freamăt al frunzișului înfiorat de o adiere. Lamartine ar face pe 
el savurând tihna înconjurătoare, în așteptarea dulcineei lui, 
oare cum o chema? Elvire, parcă? 

Nu se disting, datorită luminii aprinse, decât veiozele bleu de 
pe culoare și cea portocalie de la recepţie. 

Honnissoit dispune de un walkie-talkie (radio portativ) și cât a 
durat drumul a rămas în contact permanent cu inspectorul 
Homiche. Acesta din urmă ne asigură că „totul e-n ordine”; cu 
excepţia unei secretare, care face amor pentru a treia oară cu 
patronul ei și ţipă ca o întreagă maternitate, hotelul e liniștit. 

— Ai neutralizat BMW-ul „clienţilor”? îl întreabă comisarul. 

— Am bujiile lui în buzunar, domnule comisar. 

— Spatele hotelului? 

— E asigurat de Craquelouise și Pudube. 

— Ai şi câștigat o cutie de bomboane cu agenţi bioactivi! îl 
complimentează tânărul meu coleg, care încearcă să-mi imite 
limbajul melodios. 

Abia am oprit, că un cap mare, masiv (i se trage din 
conformaţia feţei: între buza inferioară și vârful bărbiei sunt 20 
de centimetri) apare dintr-un tufiș de lemn câinesc. E Frank 
Audeport, partenerul lui Geoffroy Homiche. Are patru copii 
biodegradabili, pe care-i crește cu o cumnată (nevastă-sa 
luându-și valea în compania unui mânuitor de pirogi, ugandez), 
un automobil Renault de capacitate cilindrică mică, trei 
costume, unul mai obosit ca altul și un loc de veci în Ivry-Ville în 
al cărui mic cimitir, orice ai face și-ai desface, vântul care nu 
mai tace spune că aicea zace: Gabriel Pery. 

Miroase a cârnaţi prăjiţi, Audeport, hrana lui aproape în 
exclusivitate și pe care o agrementează cu o ceapă tocată, 
excedentară. Are un ochi acoperit cu albeaţă, ceea ce-i supără 
vederea. 

Mă salută aproape militărește. 

— Totul e în ordine! declară el. 

Honnissoit se întoarce spre mine: 

— Ce decideţi, domnule director? 

— Eu? Nimic. Dumneata conduci ancheta, dragul meu Ange; 
mă aflu aici doar în calitate de spectator. 

Schiţează un zâmbet amestecat cu teamă. 

— Sunteţi un om prea de teren ca să poată cineva decide o 
acţiune în prezenţa dumneavoastră, domnule director. 

II bat pe umăr. 

— Ei bine, procedează de parcă n-aș fi aici. 

Resemnat, cedează în faţa capriciilor șefului cel mare. 

— Audeport, transmite și celorlalți următoarele directive: 
liniște, discreţie, suplețe. Și mai ales, fără vărsare de sânge! 
Craquelouise și Pudube rămân la posturile lor sub ferestrele 
celor doi, în spatele hotelului, gata să intervină dacă vor încerca 
o fugă precipitată pe acolo. Ai cheia hotelului? 

— Afirmativ, domnule comisar. 

— Ce numere de camere au? 

— 114, 116, domnule comisar. 

Honnissoit i se adresează șoferului, care ne-a adus până la 
locul acţiunii: 

— Scoate materialul din portbagaj, Bourreloeil! 

— Imediat, domnule comisar. 

— E pasionant! îmi șoptește Marie-Laure la ureche. Ce drăguţ 
ați fost că m-aţi luat! 

Îi mângâi ușor crupa, în intenţia de a-i aminti că totul are un 
preţ în lumea asta și că în curând îi voi prezenta factura. 

„Materialul” adus de Honnissoit constă din două puști 
mitralieră marca „Elegance” de la Ponchaud și Villas, din câteva 
grenade cu gaz soporific și un clește care ar permite spargerea 
unui seif din Banca Naţională a Franţei. 

— lată ce intenţionez să fac, îmi spune Honnissoit. 

Și cum eu schiţez un gest de refuz cu mâna îi sare ţandăra: 

— Lăsaţi-mă măcar să vă expun planul meu, domnule 
director! Dacă am fi fost la dumneavoastră în birou, aţi fi primul 
care mi-aţi cere să vorbesc! 

Are dreptate, admit; un șef care nu-și recunoaște greșelile își 
ridică subordonații în cap. 

— Geoffroy Homiche va rămâne afară, în faţa intrării 
principale a hotelului, să asigure acoperirea, ca și cei doi din 
spate. Eu urc spre camerele lor cu Bourreloeil și Franck 
Audeport. Bourreloeil, care-i puternic ca un taur... (un muget 
orgolios al taurului menţionat, aflat pe aproape) forțează una 
dintre uși, continuă comisarul, și eu arunc două grenade cu gaz 
în cameră, obligându-i astfel să iasă afară. Punem mâna pe ei și 
dacă sunt recalcitranţi, mitralierele noastre îi vor incita la calm. 
Ce ziceţi? 

Îi zâmbesc. 

— Măi comisarule, planul ăsta de acţiune s-ar potrivi poate ca 
să-i capturezi pe Jo-le-Stephanois și pe Martin-la-Vache în cazul 
în care ar fi evadat din închisoare. Dar aici, aveţi de a face cu 
experți abili ai crimei. Adu-ţi aminte de cele trei cadavre de pe 
calea George-V! Trei fiinţe suprimate cu un sânge rece 
machiavelic. Clienţii noștri sunt indivizi dintre cei mai periculoși, 
teroriști duri, antrenați, pregătiţi să facă faţă celor mai grele 
situaţii. Nici n-o să ajungeţi voi să forțați ușa că riposta va veni 
de o manieră pe care nici n-o bănuiţi! Vă expuneți ca niște 
iepuri în timpul unei goane din Sologne! In plus, ia aminte că 
sunt două camere care comunică între ele: Ai de gând să forțezi 
două uși simultan? Da? 

Cam plouat, Honnissoit. Practic, acuzat de incapacitate de 
faţă cu doi dintre oamenii lui și cu fermecătoarea ziaristă, omul 
se borșește. 

Mă aprobă slugarnic. A venit clipa să-i insuflu puţin oxigen de 
bună calitate în plămânii năclăiţi de rușine. 

— Cu toate astea, îţi salut curajul, dragul meu: hotărârea de a 
arunca chiar dumneata grenadele e hotărârea unui bărbat care 
are boașele mari ca doi pepeni verzi, bravo! 

| se însorește inima! 

lar eu urmez: 

— Singurul mod de a pune mâna pe cei doi criminali e de a-i 
lua prin surprindere, Ange! Prin surprindere. Punct! trebuie să 

iasă afară DE BUNĂ VOIE. Fără a recurge la numărul cu băiatul 
de pe etaj, că nu ţine! 

— Atunci, să așteptăm să se facă ziuă? 

— Nu, pentru că ar fi prea mare vânzoleala din hotel, iar ei ar 
putea să doarmă până mai târziu. 

Își saltă umerii puternici, învins de lipsa lui de imaginaţie. 

— Presupun că patronul hotelului e prevenit? 

— Am fost nevoiţi. 

— Are un telefon privat? 

— | l-am cerut. 

— Ințeleaptă precauţie. 

Îmi dă numărul și intru în mașina care e prevăzută cu un 
aparat. Patronul localului probabil că n-a închis ochii în această 
noapte de veghe, pentru că îmi răspunde imediat. 

— Aici cine știți, îi spun. Mi-aţi putea indica numărul 
camerelor situate exact deasupra lui 114 și 116? 

Nici n-are nevoie să se gândească: 

— 214 și 216, bineînțeles! 

— Presupun că și sălile de baie sunt suprapuse? 

— Desigur! 

— Trebuie că aveţi ceva unelte în localul dumneavoastră. 

Spaima spontană a tipului care se teme pentru hotelul lui. 

— La ce v-ar trebui? 

— La nimic important. Deci? 

— Avem un atelier alături de garajele noastre personale, dar e 
încuiat. 

— N-are nicio importanță, dragă domnule. 

— Ce trebuie să fac eu? 

— Să staţi liniștit în pat și să așteptați, dezmierdându-vă 
soția. Nu vreau să văd pe nimeni pe culoare. 

Inchid. 

— Așteptaţi-mă toţi aici! le recomand subordonaţilor mei. 

Honnissoit mă întreabă neliniștit: 

— N-aţi vrea ca cineva să?... 

— Nimic. Merg să caut ce-mi trebuie în clădirea anexă pe care 
o zăriţi la marginea grădinii de zarzavat, apoi voi pătrunde în 
hotel ca să fac ceva. După ce am intrat, socotiți cinci minute și 
apoi mergeţi să vă postați în faţa numerelor 114 și 116 cu 
mitralierele pregătite. Țineţi minte ce vă spun: dacă cei doi 
ticăloși nu ridică imediat mâinile, trageţi! Ori ei ori voi! Marie- 

Laure: stai și ascultă cum cântă broaștele în parc, așteptând ca 
totul să reintre în normal. S-a înţeles? 
Toţi îl aprobă pe șef! 


Eu sunt meșterul de strică 
Ce drege de frică! 


Ce vorbești, Pierrot! Ai deșurubat vreodată o ţeavă datând de 
când lumea? E nevoie de energie nu glumă! Dar mai ales de 
tehnică. Asta-mi lipsește cel mai mult, tehnica. Nu-s în stare să- 
mi folosesc mâinile nici cât un melc! 

Din fericire, unealta pe care am descoperit-o în atelier e de 
genul monumental: fălci de aligator, lanţ cu cremalieră, mânere 
de optzeci de centimetri. Am deșurubat sifonul de la cadă (care 
spre norocul meu e de epocă, deci ușor accesibil). Pe urmă, 
deschid la maximum robinetele, apa curge într-o cavitate 
tencuită, deci va da rapid rezultate. După ce-a umplut-o se 
răspândește în sala de baie. Mă grăbesc să ies afară și, înarmat 
cu toate prosoapele, încerc să astup pe sub ușă; fără a-mi face 
prea mari iluzii, cert, dar apa mai e stăvilită cât de cât. Acum, 
nu-mi rămâne decât să aştept. Inundaţia e un flagel de prim 
ordin. Cuprinde tot, se strecoară pretutindeni. Intr-un timp mai 
mult sau mai puţin lung, dar pe care-l limitez la un sfert de oră, 
va ajunge la etajul de jos, adică în baia unuia dintre ţipi. Nu se 
poate să nu audă ceva și să nu se ducă să vadă ce se întâmplă. 
În castelele vechi, restaurate, genul acesta de mici catastrofe e 
frecvent. 

Constatând sinistrul, ce vor face? Observi, aici adopt un stil de 
foileton din secolul trecut, în care găsești fraze ca acestea: 

„— Pentru ce Herve Cap pătrat avea imperativ nevoie de 
două sute de franci?” 

„— Vom afla curând”. 

Asta se cheamă „a trage de pagini”. 

Eu, care lucrez cu contract, când recurg la un asemenea 
procedeu, o fac numai în scopul sporirii dramatismului povestirii. 

Reiau, deci, imperturbabil: 

Constatând sinistrul, ce vor face? Nu există treizeci și șase de 
soluţii, tipule. Vor face ce ar face orice client al hotelului în 
situaţia unei atari neplăceri: vor alerta recepţia, respectiv 
paznicul de noapte. Și ce va face acesta din urmă? 

Va veni să evalueze dezastrul înainte de a lua măsurile care 
se impun. Concluzia: cuplul meu de criminali îi va deschide ușa 
și, exact atunci, Honnissoit și băieții lui vor lua cu asalt Fortul 
Alamo. 

Bravo, San-Antonio, tu rămâi geniul poliţiei! 

e 

Cei trei isteţi sunt la post. Honnissoit ghemuit în unghiul 
format de o comodă enormă (stil Ludovic al XIV-lea, dar din 
epoca mitterrandniană), cu pușcuroiul ţintit spre ușa 116. 
Bourreloeil e lipit de perete, lângă ușa 114, cu cea de-a doua 
seringă în mână. Nu va trebui să execute decât un salt de 45 de 
grade pentru a cadra intrarea când ușa se va deschide. Al 
treilea peon, omul cu bărbia ca sabotul unui negustor de scoici, 
e în îmbrăţișarea ferestrei, cum ar spune Bérurier, a cărui 
absenţă mă îndurerează. 

Liniștit, îmi scot camaradul Tu-ucizi din teaca lui de piele, ca 
să-l bag în pantalon, de unde rezultă două țevi de mare calibru 
suprapuse. 

Când ajung în josul scării, ce zăresc în capătul opus al 
culoarului? Miss Pantamousson stă așezată într-o litieră plasată 
acolo ca să decoreze intrarea în hol. Acest foarte vechi mijloc de 
locomoţie îi emoţionează pe clienţi: îi admiră garnitura din 
mătase roz, perdeluțele cu ciucuri, bancheta delicată, ușițele 
pictate în motive delicate. Eu nu văd în litieră decât o brancardă 
retrasă de pe piaţă din pricini estetice și mi-i imaginez pe cei doi 
valeţi în livrea trăgând la jug cărnurile domnului sau ale muierii 
lui. Într-o zi, în China, am închiriat o ricșă cu bicicletă, tractată 
de un culi voinic cât degetul meu mic, și mi-a fost așa de rușine, 
că mi-am lăsat grămada de măruntaie trasă de un alt semen, 
încât am recitat la nesfârșit Tatăl nostru ca să implor iertarea 
Domnului, care și-a cărat crucea pe jos, purtând pe cap o 
coroană de spini și stimulat prin lovituri de bici! 

Simt cum mă cuprinde furia constatând că mica jurnalistă mi- 
a încălcat instrucţiunile. 

Inconștientă sau temerară? De-amândouă, domnule colonel! 
Vrea să fie în mijlocul evenimentelor, femeia. Cu orice preţ! Într- 
un fel e simpatic, nu, o fată așa curajoasă, când te gândești la 
acei duri doar cu numele, plini de orgoliu, dar care se scapă în 
șalvari de îndată ce un ciobănesc german le miroase fundul 
pantalonilor! De departe o mustru cu degetul. Ea îmi adresează 

din litieră un gest mărunt care vrea să spună mare scofală, dar 
cu drăgălașenie. 

În liniștea care domnește, ciulesc urechea mea de indian. Se 
aude limpede șuruitul apei în camera de baie. E imposibil ca doi 
oameni, obișnuiți să le fie viaţa primejduită, să nu-l audă. Vor 
reacţiona dintr-o secundă în alta. 

Totuși timpul se scurge la fel de repede ca apa și nu se 
întâmplă nimic. Nu găsești că-i bizar, Balthazar? 

Schimb cu Honnissoit priviri de vaci surprinse de întârzierea 
T.G.V.-ului?” pe platourile din Bourguignon. Îmi place ca 
previziunile mele să respecte programul. 

Ne continuăm așteptarea până ce un pârâiaș începe să se 
infiltreze pe sub ușă. Și crește, se mărește, se extinde. Doar n- 
am să mă apuc acum să demolez bietului om hotelul Re/ais du 
Val Fleuri. Să fac o Veneţie din Ile-de-France. 

Ocheadele lui Honnissoit încep să devină ușurel ironice și 
foarte curând sardonice. Tânărul comisar își zice că supermanul 
poliţiei a cam dat-o în bară cu meșterelile lui. 

Mă îndrept spre litieră, o deschid cu precauţie, fiind cam 
hodorogită ca vehicul. Mercedes-ul meu 600 SL e cu mult mai 
zdravăn. 

— Spune, dragă marchiză, dacă tot faci războiul cu noi, ţi-aș 
cere un serviciu? 

Ochii ei adorabili strălucesc de plăcere. 

— Baţi la ușa de 116, spui că ești camerista și că s-a spart o 
țeavă la etajul de deasupra. Compune-ţi un glas de femeie 
simplă, agitată, dacă poţi, dar mai ales să nu stai în dreptul ușii 
când vorbești, pentru că așa ceva ar putea să aibă consecinţe 
teribil de neplăcute. 

Mă aprobă (foarte bine de altfel), și se îndreaptă spre ușă, dar 
rămâne mai într-o parte, apărată de zid. 

Miss își joacă rolul la perfecţie! Tonul e potrivit, cuvintele 
simple, agitația perfect simulată. Ceva totuși nu-i în regulă. 

Să-ţi spun? Nimeni nu răspunde. Asta-i culmea, începe să se 
oțetească vinul, am impresia. Marie-Laure insistă. Nimic! 
Hotărât lucru, toate iniţiativele mele sunt sortite eșecului! 
Situaţia devine intolerabilă, un mare șef căruia circumstanţele îi 
dau cu tifla! 


27 Tren de mare viteză. (n.tr.). 

Pocnesc din degete și-i fac semn inspectorului să scoată ușa 
din țâțâni, fiindcă a fost bizon într-o existență anterioară. 

Plăcerea lui! Se simte excitat și puţin îi lipsește să nu-și ofere 
o mângâiere camaraderească, ca să se descarce înainte de a 
şarja. 

Dispune de lărgimea culoarului (de aproximativ trei metri) ca 
să-și facă vânt. ȘI-I face. Se aruncă! Ușa trosnește ca o goeletă 
care percutează un iceberg și se cască (de stupoare). Năvălim 
de comun acord, Bourreloeil, Audeport și cu mine. Honnissoit 
rămâne pe loc pentru a acoperi ușa vecină. Cât despre Marie- 
Laure, nu știu de ce, dar am încredere în ea. _ 

Camera 114 e goală: Ușa care dă spre 116 e deschisă. li fac 
semn lui Audeport să cerceteze sala de baie și, flancat de 
Bourreloeil, pătrund în al doilea apartament. Aici ne așteaptă o 
surpriză mare cât clădirea Operei. La prima vedere, camera 
pare goală, dar la a doua descoperim o femeie, goală, legată și 
cu gura astupată, întinsă pe patul cu baldachin, mormântul 
străbunilor mei și cuibul amorurilor mele. N-arată rău deloc. 
Bine făcută, cam mare-n tender, dar nu-mi displace când e 
vorba să intru și nu să ies în oraș. E legată așa de strâns încât a 
început să se învinețească. Are gura astupată cu un plasture cât 
o palmă, care abia îi permite să mai respire pe nas, nefericita 
fiind la cel mult cincizeci de metri de apoplexie galopantă. O 
dezlegăm (de parcă am avea de-a face cu un jambon), îi 
scoatem plasturele și îi oferim un pahar cu apă minerală. Strig 
răcanilor mei să sune la direcţie pentru a opri inundația asta 
inutilă. 

Apoi mă adresez femeii: 

— Unde sunt cei doi tipi care locuiau aici. 

Biata femeie e traumatizată. Într-adevăr frumoasă și din faţă 
și din spate. Cam plinuţă, ceea ce înseamnă că ai pe ce pune 
mâna la o adică. Ochii îi sunt mânjiţi de farduri: negrul s-a 
amestecat cu roșu și cu bleu. Are o rană în șold, provocată s-ar 
părea de o lamă îngustă, dar nu pare să fie adâncă. Când o 
zărește pe Marie-Laure, care a apărut și ea, îi face semn să se 
apropie. Micuța ziaristă se supune. Cealaltă îi șoptește ceva. 

— Are nevoie de baie! îmi spune coechipiera mea de-o 
noapte. A 

O susține pe femeie până la încăperea aflată sub apă. In 
prezent ne bălăcim în limonadă. 

Când se întoarce Marie-Laure ne spune posomorâtă: 

— A fost violată și trebuie să-și facă puţin... toaleta. 

Înţelegem perfect și o imensă jenă masculină ne îndeamnă să 
părăsim camera. 

Microcosmosul nostru e în fierbere din cauza inundaţiei. 
Directorul e sătul până peste cap de expedițiile polițienești 
nocturne, ne mulțumește din suflet, toată plăcerea e de partea 
lui. S.O.S. instalatorul, pompa... Foarte nimerit pentru renumele 
localului său! Crezi că directorii generali, în căutare de metrese, 
vor merge să facă amor în locuri mai puţin lacustre și mai 
tinnite? 

Ne adunăm cu toţii într-un salon de pe etaj, care nu-i folosit 
probabil niciodată. 

Ange Honnissoit seamănă cu o fantomă, apărută parcă de pe 
altă lume. 

— E într-adevăr uluitor! rostește el. 

— Nicidecum, mârâi eu: oamenii dumitale sunt niște 
incompetenți din care cauză cei doi netrebnici și-au luat valea 
înaintea sosirii noastre aici. 

Franck Audeport, lăsând la o parte orice respect ierarhic, 
începe să strige că de când e acilea ar putea jura pe Biblie, 
respectiv pe sarcina intrauterină a ex-nevesti-sii, că niciunul 
dintre cei doi bandiți n-a plecat, ca dovadă, mașina lor e la locul 
ei în parcare! 

Se întoarce Marie-Laure, care continuă să o asiste pe dama 
violată. Aceasta din urmă, decentă, a îmbrăcat un halat din 
prosop, furnizat de Re/ais du Val Fleuri. 

O așezăm într-un fotoliu atât de Ludovic al XV-lea că Bien- 
Aimé și-ar comanda o duzină. 

O mână binevoitoare și altruistă îi întinde un pahar de alcool 
din care ea nu bea decât două degete. 

Se frânge într-un plâns cu sughiţuri lungi, ca cele ale viorilor 
toamnei. 

— Domnilor, domnilor, hohotește ea, soțul meu nu trebuie să 
afle nimic, vă implor, ar însemna sfârșitul căsătoriei noastre și 
avem doi copii, dintre care unul, cel mare, cu un handicap 
motor. El mă crede la o prietenă bolnavă. Dacă află că am venit 
să mă întâlnesc cu doi bărbaţi în localul ăsta și mai ales, mai 
ales că am fost violată de un al treilea... 

— Liniștiţi-vă, dragă doamnă, mă înduioșez eu. Onoarea vă va 
fi salvată. Povestiţi-ne cu calm ce vi s-a întâmplat. 

Vocea mea caldă, privirea plină de o infinită milă creștină, îi 
dau încredere și ea începe să vorbească. 

Ce ne spune? 

Nu depinde decât de tine ca să afli; pentru asta e destul să 
citești paginile următoare. 

e 

După-amiază, pe când își lua ceaiul în cartierul Madeleine, a 
făcut cunoștință cu doi străini: niște argentinieni, înstăriți 
judecând după aparenţe. Cam de vreo treizeci de ani, băieţi 
frumoși și simpatici. Conversaţia a căpătat repede o turnură 
deocheată. l-au spus doamnei Maxance (prenumele ei e 
Maxance) că erau ahtiaţi după amorul sexual, că o găseau 
fermecătoare și le-ar face plăcere să participe la o partidă de 
dragoste în grup. 

Această ofertă, prima de acest gen pentru Maxance, în loc s-o 
indigneze a tulburat-o, și a acceptat să se întâlnească împreună 
cu ei în seara zilei (după ce copiii vor fi mers la culcare) în acest 
han și castel cu reputaţie. 

Împinsă de diavol, a venit cam pe la nouă seara. Tocmai își 
parca mașina când doi bărbaţi, care vorbeau șoptit în umbră, au 
abordat-o. l-au adus la cunoștință fără menajamente că o vor 
ucide dacă nu va face punct cu punct ceea ce-i vor ordona. 

Ca dovadă că nu le ardea de glumă, unul dintre ei a scos un 
cuţit și a împuns-o în șold. Celălalt i-a cerut cheile și actele 
mașinii; ea le-a întins poșeta și ei i-au reţinut-o. Apoi, tipul cu 
pumnalul a condus-o în camera 116, unde a obligat-o să se 
dezbrace. l-a suportat asalturile, cum se zicea pe vremea când 
bărbaţii erau bărbaţi. A fost așa de groaznic că nici nu poate 
povesti! Îţi dai seama? N-o să mai fie în stare să meargă călare, 
crede-o! Și cu atât mai puţin cu bicicleta! Un sadic, individul! 
Când el și-a terminat mica istorie (care era o afacere groasă) a 
legat-o și i-a astupat gura, după care s-a îmbrăcat în hainele ei, 
fiind un om slab, și-a înnodat basmaua de mătase pe cap șia 
părăsit camera. 

l-am mulțumit pentru palpitanta povestire. Pune din nou placa 
cu încornoratul ei, care sub niciun pretext etc... li reiterez 
cuvântul meu de donator, că poate conta pe noi, gentlemani ai 
poliţiei franceze. Să ne lase coordonatele pentru a o putea 

contacta discret în orele în care omul ei e la lucru și inspectorul 
Bourreloeil, aici prezent, o va conduce la Paris. Ar avea un loc 
unde să găsească niște haine înainte de a se întoarce acasă? 
Da? La vila lor din Montfort - L'Amaury? Doar că n-are cheile! 
Nicio problemă, Bourreloeil rezolvă el problema. 

Ne părăsește în lacrimi, total deșelată de ticălosul individ. 

CAPITOLUL VII 


PREZERVATIV: 

dispozitiv dintr-un material 
suplu utilizat în scopuri 
contraceptive și profilactice 


Ceea ce pronunţă Honnissoit, după ce madam Maxance... 
(stai să văd cum o mai cheamă)... Devache, după ce madame 
Maxance Devache a plecat, poate figura printre replicile celebre, 
stil: coana Cambronne către fiul ei: „Mănâncă”; sau regele Henri 
III: „Întoarceţi foaia, vă rog”. 

Spune: 

— Am luat plasă, domnule director! 

E aspru, dur și rezumativ. Da, foarte rezumativ! Încurcătura 
mea e așa de mare că nici nu îndrăznesc s-o privesc pe Marie- 
Laure. Ca demonstraţie a unor polițiști de mare clasă, e reușită 
nu? Cine a intrat adânc în rahat? San-Antonio, frumosu', fetelor! 

— Au luat-o urgent la picior, observă Geoffroy Homiche. 
Trebuie că ceva le-o fi trezit bănuielile mai înainte de a sosi noi 
aici! 

— Și s-au ferit să-și ia mașina lor, adaugă Franck Audeport. 

Honnissoit mestecă o ţigară stinsă, fiindcă a decis să nu mai 
fumeze (în majoritatea serialelor de televiziune, al căror erou 
este un poliţist, acesta renunţă la tutun la începutul filmului, ca 
pe urmă să cedeze datorită unei mari bucurii sau a unei emoţii 
puternice, să respectăm, deci, moda). 

El e cel care ne rezumă situaţia: 

— Acești doi criminali periculoși sosesc aici, se instalează, 
mănâncă în cameră și brusc decid să spele putina la bordul unei 
mașini furate de la o femeie pe care unul dintre ei, deși grăbit, 
își găsește timp s-o violeze înainte de plecare. Trebuie că-i unul 
cu temperament! 

— O! Dumnezeule mare! strig eu, ceea ce mi se întâmplă 
foarte rar, pentru că nu iau niciodată numele Domnului în 
deșert. 

Notează că-i vorba de o exprimare mașinală, fără nicio 
intenţie de blasfemie! Și Dumnezeu o știe prea bine. 

Dau fuga în camera 116 unde personalul, trezit în grabă 
șterge, evacuează, colectează în căldări mari apa declanșată de 
Sana idiotul. 

Inima principală îmi bate în gât, producându-mi un rău 
ametțitor. Mă simt mânat de o voluptate neagră. Apuc un scaun, 
îl duc lângă pat, și mă salt pe el, fiindcă sunt foarte săltăreț din 
fire. 

Nici nu mi-a ajuns bine capul în dreptul baldachinului că un 
clănţănit înăbușit răsună și un glonţ îmi scrijelește obrazul cu 
riscul de a mă desfigura! 

Rapid sar de pe scaun și încep să trag ca un nebun prin 
panoul pictat de deasupra patului, reprezentând un cuplu de 
îndrăgostiți, costumaţi ca pe vremea lui Ludovic al XV-lea și, 
așezați pe o bancă-nacelă dintr-un parc; băiatul cu perucă o 
învaţă pe frumoasa lui să cânte din flaut mai înainte de a trece 
la chestiuni mai serioase. 

Archebuza pe care o car permanent după mine e de un 
calibru care practică găuri de aerisire uite așa de mari în 
plămânii unui tip. 

Individul ascuns se trage la marginea piedestalului ca să mai 
scuipe niște gloanțe. Faţa lui e strâmbată de ură și durere: l-am 
atins cu siguranţă! Dar e genul fiarei sălbatice care nu admite să 
crape singură! Are nevoie de companie în barca lui Charon”. Își 
dă drumul de pe baldachin și înșfacă o cameristă magrebiană de 
păr. 

— Aruncă pistolul sau o omor! lansează el. 

lar eu îmi spun că, o dată dezarmat, mă voi pricopsi cu o 
salvă de prune în magazinul alimentar. 

O pată mare se extinde pe hainele omului în dreptul burții și 
mustul îi curge pe pantaloni în jos. Fără discuţie, camera asta e 
plasată sub semnul inundațiilor. 

— Dacă tragi, ești un om mort! intervine inspectorul Geoffroy 
Homiche, stând în picioare, în cadrul ușii. 

Tipul îi trimite un glonţ în cap, la fel de simplu cum ai sufla 
flacăra unui chibrit după utilizarea lui. Homiche se prăbușește 


28 în mitologia greacă - vâslașul care trece sufletele morţilor peste râurile infernului. 
(n.tr.). 

pe spate, ceea ce nu-i semn bun. Eu nu-l pot lichida pe bandit 
din cauza brunetei care-i servește drept scut. 

In clipa aceea îl observ (dar mă forțez să nu-i atrag atenţia 
rănitului în acea direcţie) pe bravul comisar Honnissoit care 
apare din 114. 

Brusc îmi vine în minte că a câștigat concursul de tir al 
ofițerilor de poliţie anul trecut; o cupă frumoasă din oţel cizelat 
i-a fost oferită de ministrul de interne împreună cu un discurs. 

Ințelegând că adversarul meu mi-a pus gând rău, fac un salt 
într-o parte, adică în spatele panoului de la piciorul patului. 

Gloanţele care răpăie smulg urlete din valetul portughez, în 
limba maternă, destul de melodioasă în alte circumstanţe. 

Apoi răsună alte împușcături, diferite de primele. A intrat în 
acţiune Honnissoit. Un zgomot mat. Nu se mai aud decât bocete 
(ale arăboaicei) și gemete (ale valetului portughez). Mă ridic. 
„Baronul căţărat” are capul sfărâmat. Un glonț al lui Ange l-a 
nimerit în ceafă. 

Camerista e traumatizată, iar omul de serviciu va trebui să fie 
internat. 

Honnissoit dă fuga pe coridor. 

— Geoffroy e mort! anunţă el cu o voce guturală, care ar fi 
putut fi englezească. 

Așezată pe jos, cu spatele sprijinit de perete, drăgălașa Marie 
Laure, care a primit botezul focului, își ține mutrișoara în mâini 
și lacrimile i se preling printre degete. 

Mizerabilă vreme pentru libelule. 

e 

Peste cadavrul inspectorului s-a întins o cuvertură. Colegii lui, 
foarte palizi, nu-s în stare să scoată o vorbă. Mai stăpân pe sine, 
Honnissoit telefonează să ceară un doctor, ambulanţe și servicii 
calificate. 

Patronul fermecătorului Relais du Val Pleuri își dă frâu liber 
furiei. Să fie uciși bandiți în localul lui! Doar niște polițiști 
smintiţi, care nu-s capabili să se exprime decât prin gura unui 
revolver, pot face așa ceva. 

Îi sar în spate: 

— Noi ţi i-am adus aici, sac de rahat? E vina noastră că 
bordelul tău e deschis unor criminali de cea mai cumplită speţă? 
Uite aici, unul dintre cei mai străluciți inspectori, plin de 
calificative la superlativ și de copii, începe să înţepenească. Eu 

sunt directorul poliției judiciare și am să-ţi închid taverna asta 
mizerabilă! 

Patronul pleacă să verse în cel mai apropiat closet. 

O ajut pe Marie-Laure să se ridice. Are privirea ovală pe 
lungime. 

— N-am sesizat ce v-a apucat adineaori? murmură ea. Ne-aţi 
părăsit în fuga mare. 

— Pentru că mi s-a luminat mintea, puricel. Cuvintele 
comisarului au „sfâșiat vălul” cum se spune în cărţile de o 
calitate inferioară alor mele. Cronologia care nu se potrivea. Și 
de asemeni încă ceva... 

— Ce anume? 

— Intrând în camerele comunicante, după forțarea ușii de la 
114, am văzut fără să dau atenţie pe momentul constatării, atât 
eram de ambalat, că patul nu fusese desfăcut. Concluzia: cei doi 
bărbați dormeau împreună în cel din 116. Deci: Homosexuali? 
Gândirea mea a mers mai departe: dar dacă era vorba de un 
cuplu, cum nu se poate mai ortodox, dintr-un bărbat și o 
femeie? Femeia fiind deghizată în bărbat? Ticălosul pe care l-am 
neutralizat e un as al crimei. Nu numai că-i de un curaj absolut, 
dar în plus, posedă acel instinct care-i avertizează pe oameni 
că-i paște un pericol. 

„Dormea cu dulcineea lui când a fost trezit de „inundaţie”. 
Prea diabolic ca să cadă în cursă, a aruncat o privire pe 
fereastră și a văzut oamenii noștri la pândă. | s-a înfățișat 
adevărul crud: era prins în capcană. Am să-ţi fac o comparaţie 
sugestivă: șobolani prinși în cursă! Frumos, nu? Vreo putinţă de 
salvare? Pentru el, la fel ca pentru ingenioșii și vitejii francezi, 
care avem fericirea să fim, cuvântul „imposibil” nu există. În 
fuga mare a eșafodat acest scenariu care ar putea fi vândut pe 
bani grei unui producător, dacă producătorii de film ar avea 
bani, în loc de datorii. 

„O leagă fedeleș pe concubina lui, îi astupă gura, o învaţă ce 
trebuie să spună și se ascunde deasupra baldachinului înalt al 
acestui pat, destinat secretarelor de direcţie și coafezelor. Știe 
că dacă tipesa își va juca bine rolul s-ar putea să scape. Dacă ea 
acreditează fuga „celor doi” care au tras la han, îi va fi suficient 
să-i fenteze pentru moment pe polițiști și să se evapore în 
natură, victorios. Isteţ, nu? Actele cele mai îndrăzneţe sunt cele 

care reușesc cel mai bine. Puțin a lipsit să-i funcţioneze planul 
până la capăt”. 

Fetița îngână: 

— Sunteţi genial, domnule di... 

— De acord, dar n-o mai repeta, o ironizez eu. Aștept cu 
nerăbdare vești de la Bourreloeil ca să aflu unde a lăsat-o pe 
demoazela noastră. 

— Trebuie să vă îngrijiţi, domnule director, declară Honnissoit 
autoritar. Când va veni ambulanţa după valetul portughez, 
mergeţi la spital pentru pometele dumneavoastră. 

— N-am timp. Dă-mi bujiile de la BMW-ul cuplului ca să mă 
întorc la Paris. Când sosesc, predau mașina serviciului de 
expertiză. Mă duc la birou, mă puteţi contacta în orice moment. 
Imi pare tare rău pentru bietul Homiche. Cui îi revine îndatorirea 
să-i anunţe familia? 

— Cui credeţi, domnule director? oftează el cu ochii plini de 
lacrimi. 

CAPITOLUL VIII 


KABUL: 
capitala Afganistanului 


— Unde te las? 

Marie-Laure moţăie cu capul sprijinit de geam. Bolborosește 
un răspuns pe care nu-l aud. Luminile farurilor se amestecă cu 
cea a zorilor, păstrându-și totuși supremaţia. 

— Poftim? insist eu. 

Se adună puțin și repetă inteligibil: 

— Locuiesc cu părinţii, dar n-am luat cheile și nu-i pot trezi la 
ora asta! 

Bun: ea a vrut-o. 

Sediul poliţiei în zorii timpurii e urâcios prin tăcerea lui 
vâscoasă, prin clar-obscururile administrative și mai ales prin 
miasmele stătute de tutun, picioare nespălate și haine prea 
purtate. 

Ofiţerul de serviciu doarme pe birou, amestecându-și sforăitul 
celor șase cilindri ai lui cu sonorităţile odioase ale locului. 

Imi regăsesc biroul cu bucurie. M-am adaptat în cele din urmă 
și amintirile Bătrânului ajung să se estompeze așa cum mai 
târziu se vor estompa ale mele. Nu trăim pe lumea asta pentru a 
cuceri locuri ci pentru a le lăsa altora. 

Insoţitoarea mea, care știe de existenţa garsonierei, îmi cere 
permisiunea să facă o baie. După ore în șir în același 
harnașament, trecând prin emoţii concentrate și pășind peste 
cadavre, simţi nevoia să te împrospătezi. 

Ca bărbat, a cărui castitate a ajuns proverbială, nu pot decât 
să-mi manifest ospitalitatea. In vreme ce ea se spală, mă 
instalez în fotoliul meu directorial cu picioarele pe birou (lucru 
pe care Achille nu l-a făcut niciodată), îmi împreun mâinile pe 
burtă și-mi derulez filmul evenimentelor. Au cam galopat, nu? S- 
a lăsat cu focuri de armă! la te uită, asta mi-a amintit că încă n- 
am pus nimic pe pometele meu. Îl pipăi cu vârful degetelor. E 
aproape uscat, dar tot îmi mai rămân urme roșii pe fălănguțe. 
După ce-și spală puștoaica fundul, am să pun puţin alcool pe 

rană. Câţiva centimetri mai spre stânga și ticălosul mi-ar fi făcut 
felul! Unul, care n-ar fi avut îngerul păzitor vigilent, ar fi rămas 
acolo! 

Gândurile mele se înșiruie ca mărgelele pe aţă. Contorul însă 
începe să încetinească. Mă uit la ceas: cinci și ceva. Adică ora 
nimănui. In afara câtorva pescari cu undițe, deciși să atace 
crapul fără drept de apel, oamenii sforăie la ora asta, în zorii 
unei zile de duminică. 

Carnetul meu de adrese! 

Am două: unul mic și vărzuit în buzunar și altul mare cu 
coperte dintr-un box fin, pe birou. Întotdeauna însă fac apel la 
cel jumulit. 

Litera B, pentru Bruno Masure. Prietenii îi clasez după 
prenume. Cu un deget neglijent îi compun numărul. Sună. O 
dată, de zece ori. Ridică receptorul și așteaptă. 

— Bruno? 

— Cred, articulează o voce alterată de somn, dar nu sunt 
absolut sigur. 

— San-Antonio la telefon. 

— Foarte plauzibil, e de părere amicul meu. Efectiv, faci parte 
dintre cei trei, patru nebuni capabili să mă sune la o asemenea 
oră matinală. 

— Te-ai culcat târziu? 

— Nu, devreme: la patru jumate dimineaţa. 

— Deci, te-am sculat din primul somn! 

— Și poate ultimul dacă mă mai baţi mult la cap. Ai insomnii? 

— Profesionale, iepurașule. Îţi amintești să fi intervievat anul 
trecut un premiu Nobel, pe nume Anton Raspek? 

— Bineînţeles, cel care a murit ieri seară? Vom transmite 
pasaje din întrevederea noastră în necrologul de azi. 

Noroc că telefonul meu e legat de un fir, altminteri m-aș fi 
prăbușit. 

— Profesorul Raspek a murit? 

— Nu știai? 

— Când, cum, ce fel? 

— leri, în vreme ce omologii lui francezi îi sărbătoreau o 
declarație în legătură cu nu știu ce. 

— Criză cardiacă? 

— Așa s-ar părea. S-a prăbușit în clipa în care i se ura la mulţi 
ani, ceea ce-i un sfârșit destul de glorios! 

— Îți mai amintești de tipul care i-a servit de interpret anul 
trecut, un anume Antonin Petsek? 

— Vag. Un ziarist inteligent cu o măciulie cheală. 

— Exact. Cine l-a mandatat să vă traducă discuţia? 

— Era un intim al lui Raspek. 

— Anton. Antonin, o poveste de amor? 

— Du-te și află, Charles! Deși printre oamenii de știință 
sexualitatea se dezvoltă mai puţin bine decât în haut couture”. 

— Să-ţi anunţ și eu un deces, Bruno: cel al lui Petsek, mort 
alaltăieri. Prieteni nedespărţiţi, nu-i așa? 

— Va fi un regal pentru tine! precizează deliciosul meu 
prieten, al cărui farmec juvenil n-are ca egal decât spiritul lui, 
fiindcă presupun că nu-i o afacere tocmai catolică? 

— Cehul meu a sfârșit prin strangulare. 

Bruno reacţionează. 

— Nu-i cumva una dintre victimele de pe calea George-V? 

— lată că ţi-ai câștigat dreptul să mai tragi un pui de somn, 
comoaro! Dar mai înainte, lămurește-mă puţin asupra operei lui 
Raspek; cu ce se ocupă cercetările sau, mai exact, găselniţele 
lui? 

— Cu explozivele. 

— Acum înţeleg de ce i s-a decernat premiul Nobel”, adaug 
eu lăsând jos receptorul. 

e 

Ți s-a întâmplat să termini o convorbire și să auzi imediat 
sunând telefonul? Curios, ca efect. Ridic receptorul, bănuind că-i 
vorba de o greșeală, dar nu: eu sunt cel căutat. Comisarul 
Honnissoit. Cu vocea devastată. Ai zice că numai ce a înghiţit un 
pumn de cuie de tapiserie. 

Presimt imediat o nenorocire. Și așa și este! 

— Bourreloeil e mort! mă anunţă colaboratorul meu. Un 
camionagiu i-a descoperit cadavrul pe drumul spre Chartres; 
zăcea la marginea taluzului cu un cuțit înfipt în inimă. Informaţia 
a fost transmisă brigăzii mele. De unde mi-a fost repercutată. 

— Pseudoviolata? întreb eu. 

— Fără nicio îndoială, domnule director. 


29 Arta modei. (n.tr.). 


30 Această replică e revelatoare în privinţa culturii lui San-Antonio. Nobel e 
inventatorul dinamitei. (Bertrand Poirot-Delpech.) 

— Transmite imediat numărul și semnalmentele mașinii cu 
care circula femeia. 

— Cu asta am și început. 

— Unde anume pe drumul spre Chartres? 

— Înainte de Pontchartrain. 

— Ne întâlnim acolo, am plecat. 

Părăsesc biroul fără a o informa pe Marie-Laure. 

e 

În locul acela, șoseaua se lăţește, probabil pentru a servi de 
refugiu când camioanele grele trag pe dreapta, pentru a putea fi 
depășite de mașinile care vin din urmă. Un vehicul albastru al 
jandarmeriei e la fața locului, cu girofarurile cuprinse de 
demenţă. Se mai află și un camion înmatriculat în Calvados. 

Şoferul lui, un om zdravăn, cam jegos, îmbrăcat într-un bluzon 
de piele neagră, pe care probabil că-l are din vremea primei 
comuniuni, și un pulover roșu găurit, discută posomorât cu doi 
jandarmi. 

În lumina farurilor, se deslușește distinct, ceva mai jos, corpul 
sărmanului Bourreloeil, întins cu capul în vale, braţele în cruce, 
picioarele îndoite, și mânerul unui pumnal ieșind din piept. 
Honnissoit a venit în același timp cu mine, doar că eu am trecut 
primul linia de sosire. 

Poliţiștii ne salută. Unul dintre ei mă recunoaște și-i șoptește 
calitatea mea confratelui, brigadierul Moilassusse, iar acesta îmi 
acordă un salut, mai milităros, mai lung, mai vibrant ca primul. 

Şoferul, care ghicește în mine un om cu greutate, îmi 
relatează că, oprindu-se o clipă pentru a-și lăsa „gigantul să 
plângă”, a zărit în cursul micţiunii acest mort, prins în fascicolul 
de lumină al farului din dreapta. Imediat, jetul lui, impetuos din 
fire, a devenit maladiv. Cum are telefon la bordul bolidului, a 
prevenit jandarmeria: arcașii regelui au descoperit identitatea 
mortului: un membru al poliţiei judiciare, și au alertat-o pe 
aceasta din urmă. 

— Credeţi că aș putea pleca repede? ne întreabă camionagiul. 
Am căpșuni în cele zece tone ale mașinii mele, și nu-i frigorifică. 

Honnissoit, care se dă în vânt după căpșuni, îi dă drumul; ne 
ocupăm de Bourreloeil. 

Nu-i nevoie să fii prea deștept, ca să te prinzi ce s-a 
întâmplat. l-a făcut avansuri pasagerei lui care s-a prefăcut că-i 
acceptă curtea. Bourreloeil a tras pe dreapta. Ticăloasa 

ascundea un cuţit în mânecile largi ale halatului. Copoiul, foarte 
excitat, a lăsat volanul ca să-și aprindă pipa. Trebuie că s-a 
instalat pe locul pasagerului, pentru confortul extazului, cu 
picioarele în exterior. 

Presupusa Maxance a îngenuncheat între ele. Astfel, rarii 
automobiliști care circulau la acea oră ultramatinală, fiind încă 
întuneric, nu puteau să observe ce se petrece în interior. Hiena 
(cam grandilocvent, poate, calificativul dar amplu meritat) l-a 
indus în eroare pentru a pune mâna pe cuţit și a-l înfige în 
pieptul lui Bourreloeil. Apoi, nu i-a mai rămas decât să-l tragă de 
picioare jos din mașină și să-l rostogolească pe taluz. Această 
versiune mi-a inspirat-o șlițul deschis al nenorocitului nostru 
coleg, pe unde iese un păstârnac arătos de copoi cinstit, 
obișnuit să călărească. 

— Să pierzi doi oameni în afacerea asta e greu, greu, oftează 
Honnissoit. 

Le cer jandarmilor o hartă a regiunii și examinez drumul 
parcurs de cei doi din clipa în care au plecat de la han. 

— De fapt, se îndreptau spre Paris, determin eu. 

— Nu-i sigur, îmi răspunde Ange. Femeia avea probabil unde 
să tragă prin partea locului. O vedeţi intrând în Paris în halat de 
baie? 

— Dacă oprește în zori înaintea casei ei, cine s-ar formaliza? 
De data asta, hai să ne odihnim, adaug eu. 

— Am două văduve de anunțat, se plânge Honnissoit. 

— Veștile rele pot aștepta câteva ore. 

Ne despărțim, iar eu mă întorc la birou. 

a 

Totul e cufundat în liniște și întuneric. Nici urmă de Marie 
Laure. Nemulţumită că am părăsit-o, trebuie că s-a întors la ea 
acasă. 

Intru în garsonieră și aici inima mi se aprinde ca o torță, când 
o descopăr pe această fată, aproape adolescentă, culcată la 
piciorul patului cu două prosoape mari peste ea în chip de 
cuvertură. Este emoţionant și tulburător. Ce graţie în somnul ei. 
Doarme cu o mână sub cap, drept pernă. Respirația ei e 
imperceptibilă. Mă aplec și o ridic în brate. 

Gestul meu o trezește; scoate un mic țipăt de spaimă. 

— Nu te speria, îngerașule, eu sunt. 

O așez în patul desfăcut și o acopăr nu cu sărutări, ci cu 
cearșaful. E așa de cald în cămăruța asta strâmtă, că nu-i 
trebuie mai mult. 

Abia trezită, șoptește nu știu ce și se cufundă în unda caldă a 
uitării de sine, așa cum scrie marchiza de Lamotte Fendu în 
Memorii de Război. 

Mă dezbrac dintr-o piruetă, păstrându-mi slipul și mă lungesc 
alături de ea peste cearșaf, acordând somnului nostru comun o 
castitate care face cinste poliției franceze. 

In ciuda gândurilor tumultuoase și a surescitării mele, mă 
cufund într-un neant reparator, păstrând la periferia 
subconștientului doar noțiunea unei erecții nebune, aproape 
dureroase, urmare a oboselii, dar mai ales a prezenței tinerei 
fete alături de mine. 

CAPITOLUL IX 


ANDANTE: 
moderat 


Fântână de catifea. 

Titlu vechi, concis și totuși remarcabil al „Serie Bleme”, îmi 
revine în minte în clipa în care mă întorc la realitate. Mă aflu 
într-o fântână adâncă, îmbrăcată în catifea groasă. Mă simt bine 
acolo. Știi de ce? Marie-Laure mă ţine de coadă (nu pentru a mă 
arăta altora ca într-un joc de-a ala-bala-portocala), în timp ce eu 
am o mână sus de tot între coapsele ei. Am făcut asta aproape 
cu inocență. Dormind, am smuls cearșaful care ne despărțea și 
un elan inconștient ne-a împins spre părțile noastre vii. 

Dacă ai ști ce bine e, Gaston! Cum? Știi? Ai trăit și tu așa 
ceva? Când? Cu nevastă-ta? Nu, n-ai avut timp în douăzeci de 
ani de însurătoare să remarci ce moacă are, Ninette a ta! Ochi 
învineţiţi, pleoape groase ca niște cochilii de melc, uger 
necomestibil de treizeci de kile, pulpe cu varico-celulită, fiecare 
având diametrul superior cât talia doamnei Simone Weil?!. 

Nu suferă comparație, dragul meu. Ceea ce ai trăit tu în patul 
plin de părţuri reci nu înseamnă voluptate, ci măruntaie la un 
preţ derizoriu! Să nu confundăm un lucru fără valoare cu prima 
comuniune! Ingres cu Botero! Reţine că-l prefer pe Botero lui 
Ingres; dar numai în picătura lui, fiindcă altminteri mi-ar conveni 
mai mult să mă culc cu un model de-al lui Ingres, decât cu un 
model de-al lui Botero. 

Dar la ce bun să digresionăm? Suntem aici amândoi, unul cu 
mâna pe sexul celuilalt. Spirit de cuceritori. Ea mă ţine și eu o 
țin. Primul care va râde are s-o încaseze! Și fiindcă ea e cea care 
pufnește, o și primește! Ce trezire somptuoasă! Animalică. 
Năclăiți de somn și nu tocmai clean”! Dar să fiu al naibii, că 
bine mai e! Fără înflorituri premergătoare. Direct stâlpul în 
mortar! Caz de urgență. Ori asta ori ambulanța te mănâncă. 
Îmbrăţișare spontană. Doar cât am avut timp să-mi umezesc 


31 Simone Weil - ministrul sănătăţii în cabinetul Edouard Baladur - 1994. (nitr.). 
32 Curat (limba engleză în original) (n.tr.). 

instrumentul pentru cazul în care... E însă un reflex de 
profesionist absolut superfluu. Balizajul e gata operat de dorinţă. 
Și, cum s-a declarat oraș deschis, îmi fac intrarea în chip 
triumfător.  Aclamaţiile publicului, națiunea în sărbătoare. 
Demoazela Pantamousson îmi face o primire de neuitat: 
eliberarea Parisului, prin comparaţie, n-a fost decât o biată 
chermesă. 

Fetele astea de familie bună sunt pasiunea în stare sălbatică, 
atunci când le fracturezi pușculiţa. Înaltă tensiune concentrată! 

Demarez cu o încetineală savantă, centimetru cu centimetru. 
Ea încearcă să accelereze ritmul, ușurel puicuţo! li frânez 
dezlănțuirile, neîndurător. „Mai repede, mai repede!” mă 
imploră adorabila ca înecatul care cere ajutor cât nu i s-a umplut 
gura de apă. Ştie el Antoine ce știe, stăpânirea asta, 
neîndurarea asta storc actului maximum de intensitate! Când 
tipa atinge faza critică, încep să negociez, accelerând ușor 
ritmul. 

Plângi! Roagă-te! Scrâșnește din dinţi, fetițo! Rămân inflexibil. 
Faci dragoste așa cum ar trebui să fii. Vreau să-ţi controlez 
pasiunea, să-ţi domolesc impetuozitatea. Așteaptă să arunc 
lestul. Ah! te-ai prins care-i manevra, șmecheriţo! Să știi că o să 
fie strașnic! Nu mai scâncești, copilă! Da, asta era: pune-ți 
călcâiele pe spinarea mea și dă-mi pinteni. Oho! ce talentată 
ești! Ce călăreaţă în sens invers! 

Ei comedie, dar ce-s bubuiturile astea! Cine îndrăznește să 
bată la ușă când sunt în plin coit gigantic? Trebuie să fii un mare 
împuţit ca să-ţi permiţi așa ceva! 

Scuza-mă Marie-Laure. Te las ca să deschid, folosește-ţi patru 
degete pentru a rămâne în formă, mă întorc mintenaș. 

La ușă, dau peste zbanghiul de negru. Se uită la mădularul 
meu enorm, care deocamdată seamănă mai mult cu o pătlăgică 
vânătă decât cu fotografia prinţului Charles. 

— Prezenţa mea e inoportună? mă întreabă Jeremie. 

— Da’ de unde, îi răspund sarcastic, erai așteptat de întreaga 
trupă pentru actul final! În afară de faptul că îmi tai cheful, ce 
altceva mai vrei? 

— Te mai interesează afacerea de pe calea George-V, în 
pofida numărului tău hipic? 

— De ce? 

— Am noutăţi, dar am să ţi le povestesc după ce te vei 
descărca. 

Închide ușa iar eu merg să-i urmez sfatul neformulat. 

(J 

Prima caracteristică a unei îmbrăţișări e înlăturarea pudorii 
dintre cei doi parteneri. Cu o clipă mai înainte erau „domnul” și 
„doamna” și, fiindcă au făcut amor îi regăsești pe cale de a-și 
spăla împreună bijuteriile: madam călare pe bideu, domnul în 
picioare în fața chiuvetei. Gata, magia s-a terminat. Albert 
Cohen: a înţeles bine aspectul când preconiza ca amanţii să 
aibă fiecare baie separată (vezi romanul Belle du Seigneur). 

Dintr-o partidă de amor se naște fie o mare pasiune, fie o 
melancolie animală, (exprimată pe latinește în paginile roz ale 
Larousse-ului). 

Spălându-l pe Popol, mă întreb care vor fi relaţiile dintre mine 
și Marie-Laure. Am impresia că vom adopta o atitudine 
intermediară. Pe de o parte jubilaţie senzorială, ale cărei unde 
vor continua să ne parcurgă, și pe de altă parte, răceală 
sentimentală, urmare a serviciilor loiale prestate de domnii 
Jacob și Delafon**, care într-o zi și-au unit sensibilităţile (îmi 
permit să le presupun semite și ariene) pentru asigurarea 
confortului sudic al unor numeroase generaţii de amanți. 

Mă pun la patru ace și merg să-l întâlnesc pe negrul meu 
pulman. Stă de vorbă cu Frederic Mouchame, șeful armurăriei. 

Salutări excesiv de politicoase ale acestuia din urmă care, de 
când aparţine poliţiei centrale, linge sistematic pe toată lumea 
în speranţa că-i va pica și lui ceva. Semne particulare: o pată 
vineţie pe obrazul stâng, care descrie precis contururile unei 
hărți a statului Burundi (compară, e frapant). 

Zăresc o armă cu lunetă de-a curmezișul biroului și cred că o 
recunosc. 

— Pușca găsită la colonelul Lemercier? întreb eu ca un șef 
bine informat, care face cât zece. 

— Exact, confirmă domnul Albescu. 

— Mouchame are ceva să ne spună în legătură cu ea? 

— Şi încă ce! exclamă negroteiul. 

E supărat că mi-am permis o relaţie cu muierușca asta tocmai 
în momente atât de febrile. Consideră această „recuperare” ca 


33 Albert Cohen (1895-1981) - scriitor elveţian de expresie franceză. (n.tr.). 
4 Firmă de instalaţii sanitare, bideuri, chiuvete, etc. (n.tr.). 

un soi de crimă comisă în exerciţiul funcţiunii; puţin i-ar lipsi 
fostului sclav să nu mă defere Tribunalului suprem pentru înaltă 
trădare. 

— Ei bine, te ascult, dragă Mouchame. 

Armurierul ia pușca. Îmi plac gesturile de profesionist care nu 
se compară cu cele ale neavizaţilor. Astfel, o soră de la 
maternitate nu ţine în braţe un prunc cum ar face mama lui, o 
târfă nu suge ca o mare doamnă, iar un armurier apucă o armă 
de parcă ar fi o bijuterie. 

— Priviţi acest Gognot-Frezett, domnule director. Aparent ar fi 
o armă cu lunetă clasică, făcută să doboare un vânat mare. 

— Și nu e cazul? 

— Ba da; însă are o dublă folosință. 

— Ce tot vorbești acolo, Mouchame! dau eu drumul la glotă 
cu grandilocvenţă. 

Conștient de importanţa lui: cea conferită de lucrul știut, față 
de cei în necunoștință de cauză, armurierul o face pe 
importantul. 

— Piesă unică, probabil, și deci de muzeu, reia el. Ceea ce m- 
a surprins examinând-o este această cutiuţă neagră plasată sub 
lunetă și care pare s-o susțină pe pușcă. N-am mai întâlnit ceva 
asemănător, de unde și curiozitatea mea, care m-a determinat 
s-o demontez. 

Comentând, deșurubează obiectul din oţel înnegrit, al cărui 
volum e de mărimea unei cutii de chibrituri. Dar când e 
demontat, nu se desprinde de armă: un fir minuscul bleu, de 
tipul celui pentru condensator, o traversează. Una dintre 
extremităţi urcă în carena lunetei, cealaltă intră într-un orificiu 
infim străpuns în grosimea ţevii pentru a merge apoi în crosa 
puștii. 

Foarte aferat și doctoral, Mouchame se apucă să demonteze 
placa de oțel plasată ca element de ranforsare sub crosă. O dată 
înlăturată, această placă scoate la iveală un întreg sistem 
miniaturizat plasat într-un locaș rectangular care ar fi înnodat 
urechile unui neavizat. Însăși descrierea lui ar necesita un 
vocabular tehnic pe care nu-l posed. Unui om simplu nu-i 
rămâne decât să se uite la acest minuscul ansamblu de fire 
reunite prin suduri arahneene, la bateriile liliput, prismele tăiate 
în chip de diamant, la soluţiile misterioase conţinute în 

rezervoare mai mici ca un degetar și la alte obiecte heteroclite, 
scornite de o minte superdotată. 

Caut cuvinte pe măsura stupoarei mele. 

Le proferez: 

— Asta-i culmea!... 

— Nu-i așa? supralicitează armurierul. 

— La ce servesc toate socotelile astea? 

Aici, își exprimă sincerele regrete prin priviri. 

— N-aș putea să vă spun, domnule director. Dar e important, 
nu? 

— Ba chiar mai mult! Pușca își conservă, cu toate astea, 
facultăţile de pușcă? 

— Absolut: am experimentat-o. Pentru asta trebuie acționată 
rotita dinţată pe care o vedeți în spatele trăgaciului, 
asemănătoare unei piedici suplimentare. E vorba de un inversor. 
Poziţia A, arma e operaţională în mod clasic; poziția B, capătă 
proprietăţile pe care nu i le știu încă. Ar trebui să fie încredinţată 
unui eminent fizician, cred. 

— Mathias! intervin eu brusc... 

Mă întorc spre Blanc. 

— Nu-i disponibil deocamdată: a suferit o operaţie la anus, 
obiectează Jérémie. 

— Doar nu gândește cu gaura curului! i-o întorc eu tot ca 
obiecţie. Du-te și arată-i comedia asta, tuciuriule, și precizează-i 
în ce împrejurări a căzut în mâinile noastre. Ar trebui să fie în 
comă ca să nu reacționeze la o pușcă de felul ăsteia! 

Îi trag lui Mouchame peste ureche un bobârnac napoleonian, 
în schimbul căruia soldaţii din garda lui dădeau năvală să li se 
înfigă în boașe baionetele prusacilor, urlând cât îi ţinea gura 
„Trăiască Împăratul!” 

Ca și Corsicanul, adaug: 

— Mouchame, sunt mulțumit de dumneata! 

O aureolă închisă la culoare i se lăţește sub capota 
pantalonului. Se retrage  de-a-ndărătelea,  dansându-și 
servilismul cu grații de balerină cârnățăreasă. 

După ce s-a închis ușa în urma lui, amicul meu Blanc îmi 
aruncă o privire lungă, cum numai o bovină poate consacra unui 
tren omnibuz. 

— Interesant, nu-i așa? glumește el cu amorul britanic propriu 
celor din tribul lui. 

— Absolut. 

— Ştii că profesorul Raspek a decedat? 

— Am aflat vestea. 

Nesuferitul de păros adaugă: 

— Am fost la Marius și Jeanette ca să verific numele celor care 
reținuseră o masă în seara de pomină în care și tu ai cinat acolo. 

— Bună iniţiativă. 

— Raspek se afla în restaurant în același timp cu tine! 

Dacă ar trebui să reacţionez la toate surprizele pe care mi le 
rezervă meseria, m-aș fi căptușit de mai multe decenii cu dansul 
Saint Guy”. În plus, self controlul trebuie prelucrat. Acum, nici 
zgomotele puternice, nici veștile teribile nu mă mai fac să 
tresar. Un chelner căruia îi scapă un teanc de cincizeci de 
farfurii nu atrage nici măcar o privire din partea mea, iar dacă 
m-ai anunţa că a fost furat noaptea trecută turnul Eiffel aș 
rămâne de piatră. 

Eu, către domnul Blanc: 

— Te-ai informat și ce masă ocupa? 

Domnul Blanc, către mine: 

— Cea alături de a ta. 

Mulţumesc, doctore. Știu că după asta hemoroizii mei se vor 
simţi mai bine! 

M-a apucat setea. Îmi ofer un bloody-mary tare cu suc de 
lămâie și un jet de tonic apetitiv. 

— Vrei și tu unul? îl întreb pe liftierul cocotierilor. 

— Cu plăcere, dar înlocuiește alcoolul cu ardei iute. 

Se îndreaptă spre fereastră. Afară, soarele și-a pus straie de 
duminică și toată lumea e mulţumită. 

— Trebuie ordonată autopsierea profesorului, care precis n-a 
murit de o banală criză cardiacă, îi spun. 

— Mă ocup eu. 

— Nu ţi se pare incredibil că doi ucigași au abandonat o armă 
așa excepţională la locul nelegiuirii lor? Au avut-o cu ei când au 
sosit și au plecat fără ea. Și cu toate astea, nimic nu i-a silit la o 
fugă precipitată, după câte știu. 

Trece o vreme. 

— AŞ da o avere s-o revăd pe femeia „violată”, mai adaug eu. 


35 Sindrom neurologic, caracterizat prin mișcări bruște, sacadate și involuntare, 
evocând un dans. (nitr.). 

Replica mea e secondată de apariţia ziaristei care iese din 
garsonieră, lustruită pe toate părțile, ruj pe buze, coafura 
șmecheroasă cu breton stufos pe frunte. 

Abia îndrăznesc să recunosc, dar toate aceste news” 
stupefiante m-au făcut să uit de ea. Ceea ce nu înseamnă că... 
Ei? Ești de acord? O întâlnire frumoasă, foarte emoţionantă, 
călduroasă și gata! O fată tânără talentată în dragoste. 
Curajoasă. Pricepută în meserie? Aștept să-i citesc articolele. 
Dar n-aș sări dintr-un avion în zbor ca să-i dau un pupic. Cinic? 
Nu. Blazat, poate? O! asta în mod sigur. Ştii ce înseamnă viața! 
Femeile se perindă una după alta, mai mult sau mai puţin 
brunete și cârlionţate. Prin forța împrejurărilor, ajungi să nu le 
mai deosebești în amintirile tale. Bucuriile cărnii se estompează. 
În adâncul memoriei tale se operează o imensă ridicare de 
chiloţi. To close for lunch!” Cade cortina! Nu-ţi mai rămân decât 
câteva fire de păr pubian între dinţi. 

Frumoasa căpriță e surăâzătoare. 

— Care-i programul pe ziua de azi? se informează ea. 

Asta-i bună, dar ce-și închipuie? Că am devenit siamezi, noi 
doi? 

Jérémie îmi aruncă o privire mai neagră ca partea dorsală a 
mâinilor lui (cea ventrală e albă because negrii au palmele 
decolorate). 

Mă apucă o lentă grosolănie ereditară. Cea a tuturor 
bărbaţilor agasaţi de o tipesă. 

— Tu te duci la plimbare, frumoaso: te așteaptă părinţii și 
ziarul. Cât despre mine, îmi voi continua treburile cu echipele 
mele valoroase. 

La început, știindu-mă poznaș, își închipuie că glumesc; dar 
privirea mea îi spulberă îndoielile. 

lese fără să scoată o vorbă. 

Aș fi vrut s-o opresc. 

Dar n-o opresc. 

Dezgustători mai sunt bărbații! 


36 Veşti (limba engleză în original) (n.tr.). 
37 Închis pentru masă. (idem) (n.tr.). 

CAPITOLUL X 


ÎNȘEPTIT.: 
cantitate de șapte ori mai mare 


Cineva bate la ușa mea. Curios, pentru că plantonul nu mi-a 
anunţat pe nimeni, deși a primit ordin expres în acest sens. 

— Intră! strig eu mânios. 

Nimic. Pur și simplu, ciocăniturile se repetă. 

— Du-te și vezi cine e, îi spun lui a//-b/ack.5 

Jérémie deschide ușa. Rămâne nemișcat în cadrul ei, apoi se 
întoarce spre mine și-mi face semn din cap să mă apropii. 

Sunt intrigat, trebuie să recunosc. 

Un adevărat spectacol. 

Pentru a începe, și în prim plan, un gigantic coș cu crini 
(floarea mea preferată)”. 

In clipa în care apar, tandemul iubit începe să strige aproape 
într-un glas: 

— La mulţi ani, Antoine! 

Câţiva inspectori și santinele care i-au urmat (din cauza 
sticlelor de șampanie) reiau în cor: 

— La mulţi ani, domnule director! 

Cu niște mutre de lingăi, nu-ţi zic mai mult! 

— Sunteţi drăguţi, le spun eu încurcat, dar v-aţi înșelat asupra 
datei, băieţi: aniversarea mea e pe 29 iunie! 

— Știm noi asta, declară Alexandre-Benoit, dar ne-am decis 
să-ți urăm azi, biscote eu și Pinuche plecăm în croazieră pe 29 
iunie. 

Faţă de acest caz de forță majoră, nu pot decât să mă înclin. 

Pupături, strângeri de mână. 

— la deschide pachetul! îmi zice Grasu, care, ca un copil, arde 
să mă vadă desfăcând voluminosul lor cadou. 

Desfac panglica, rup hârtia și mă aflu în prezenţa unei cutii. 
Ridic capacul ajutat de brigadierul Courtepine și din cauza 


38 Negru în întregime (limba engleză în original) (n.tr.). 
33 Nu pot să zic „floarea mea electivă” ca să nu fiu acuzat de monarhism. (n.a.). 

surprizei execut un pas înapoi, în timp ce Courtepine scapă o 
înjurătură. 

În cutie, o fermecătoare fată goală stă turcește pe o pernă. O 
asiatică. Poartă pe umeri în chip de eșarfă un șarpe piton. 
Reptila mi-a provocat reculul, iar brigadierului înjurătura. 

Pinaud ne explică: 

— Am vrut să-ți facem un cadou original, Antoine. Dânsa e 
miss Chian Li, care a obţinut premiul de fornicaţie feminină la 
festivalul filmului porno. Am închiriat-o pentru tine și poți 
dispune de ea până mâine seară. Am aici lista specialităţilor ei, 
cărora le datorează recompensa în chestiune. 

Scoate din buzunar un document și se străduie să-l 
potrivească vederii, îndepărtându-l și apropiindu-l de nasul lui 
ascuţit. Dar Beru enervat, i-l smulge din mână cu un gest rapid. 

— Când cineva nu vede, nu citește! bombăne Obezu. 

El, care ar putea citi fără ochelari (dacă ar citi) se pune pe 
treabă și începe decriptarea: 

— Automobilul mongol!  Suflul mandarinilor! Limba de 
cameleon în spirală! Coada de dragon! Aripa de rechin cu piper 
roșu! Degetul de aur! Cleștele crabului! Bobocul de bambus cu 
clopoței! Litiera găurită! Inelul de jad! Pipa înţeleptului!... 

— Mulţumesc, îl întrerup eu. Atenţia voastră e delicată, dar o 
anchetă de mare importanţă mă mobilizează total. Dacă miss 
Chain Li ar binevoi să-mi dea un bon de ordine, aș consuma-o la 
o dată ulterioară. 

— N-o să accepte, mă asigură Pinaud, are o agendă încărcată. 
Eu am făcut rezervarea acum două luni. În plus, onorariul ei a 
fost achitat în avans și, deși știu că nu se cade, pot să te asigur 
că-i foarte piperat. 

— Bun, voi face imposibilul să uzez de acest dar delicat, 
Cesar. Unde aș putea beneficia de această graţioasă creatură? 

— Nu poate să te aștepte aici? 

Fac o strâmbătură: 

— Tu îţi imaginezi prostituata asta de lux, și șarpele ei în 
biroul directorului poliţiei? 

— Nu vă bateți capul, tranșează Beru: o iau la mine acasă. 
Grasa mea moare după o ședință de safism, ca să mai schimbe 
placa. Dacă-ţi dă inima ghes, n-ai decât să treci pe la mine 
pentru o chinezărie expres. 

Zis și făcut. 

Bem pe îndelete șampania împreună cu toată asistența. 
Așezăm coșul cu crini pe măsuţa joasă din biroul meu. Un 
moment euforic de trăncăneală, de strigăte și sorbituri. Pârțuri 
comprimate, altele puternic exalate (șeful coralei Alexandre- 
Benoit-Berurier). „Cadoul” meu se prelinge pe canapea în 
compania reptilei, a cărei limbă bifurcată sâsâie fără oprire, 
groaznic. Creatura asta e făcută să-și exploateze corpul, 
atingând nivelul unei arte. Nu mai puţin decât felul cum stă 
răsucită pentru a-și arăta frumoasa fantă roz bombon, epilată cu 
grijă. Indreaptă pitonul încolăcit pe coapsă să-i alunece spre 
sex. Oamenii mei, cu privirea fixă și glota blocată, își plimbă 
limba încărcată peste buzele arse, „închipuindu-se” deja. 

— Bun! declară deodată Beru, trebuie să fim atenți și s-o luăm 
din loc, că pe urmă n-o să mai fim în stare nici să mai pășim! 

e 

Coana Mathias e la căpătâiul soțului ei, cu privirea mai puțin 
echivocă decât cea a șarpelui pe care numai ce l-am părăsit. E 
plină de coșuri pe față. Pentru ea a se farda înseamnă a-și 
desena o violetă pe gura fără buze. Proiecte de ganglioni 
limfatici inflamaţi i se văd pe gât. Părul bățos, pielea gălbejită, 
nasul subţire și lung, femeia pare să caute cuvinte greu de 
pronunţat. 

Operatul ei e redus la tâmpenie în prezenţa soției. Trabucul îi 
fumegă pe pernă. Sosirea mea nu-i face plăcere, pentru că știe 
că nu-s dus la biserică și că-i trimit urgent consoarta la origine 
când mă calcă pe nervi. 

— Pari în formă! îi spun. 

— Fiindcă nu ești în locul lui! scrâșnește girueta lui ruginită. 
Dacă ai suferi o asemenea operaţie rectală, n-ai mai arăta așa 
înfloritor. 

— Poate, răspund eu cu o impasibilitate care provoacă 
admiraţie, dar eu nu mă pretez la sodomii! 

Ciuma sare în sus, lansare oprită la vreo patruzeci de 
centimetri de scaun. 

— Îmi tratezi soţul de homosexual! ţipă ea. 

— De ce folosești verbul „a trata” care are o conotație 
peiorativă, puicuţo? A fi homosexual azi nu mai reprezintă un 
delict. Fiecare poate dispune în mod deliberat de fundul lui; tu, 
de pildă, dacă te masturbezi cu sucitorul de plăcinte (după ce l- 
ai uns, presupun), nu încalci întru nimic regulile bunei-cuviinţe, 

din moment ce speli sucitorul după utilizare cu detergenți 
pentru veselă. 

Femeia se ridică. Nu-i prea înaltă, drăguța. O fustă bordo, 
jachetă bleumarin, bluză albă. Clasic! 

— N-ai să te schimbi niciodată! Mitocan te-ai născut, mitocan 
rămâi, deși promovat în functii înalte! O deplâng pe nefericita de 
maică-ta că are un asemenea fiu! Ce calvar! 

li aruncă soţului: 

— Sper ca necioplitul ăsta să nu te obosească prea mult timp! 
Se îndreaptă spre ușă și iese. 

Mă iau după ea și o ajung în genul de sas care izolează 
camera de culoar. 

— Dragă, fac eu cu o voce înecată. 

Surprinsă, se oprește. li apuc mâna, fără ca ea să-mi opună 
rezistență, și i-o duc spre șlițul meu. 

— Imi place când te superi, Ninette, asta mă excită. la 
palpează! 

Işi lasă mâna ghidată, dar nu „pipăie” cu adevărat 
protuberanţa, ci doar o atinge. 

— Într-o zi am să ţi-o sfâșii, japiţă! 

Și o las mască, pentru a mă întoarce la soţul ei. 

lau loc la căpătâiul lui. 

— Eşti prea dur cu ea, diagnostichează Mathias. 

— Da, fac eu hotărât: foarte dur, mă excită. Fascinaţia ororii. 

Redevin profesional: 

— la spune, ai examinat pușca? 

— Da! Am ascuns-o în dulap înaintea venirii ei, ar fi făcut 
scandal că nici aici nu mă lași în pace! 

— Ce părere ai? 

— Fenomenală! 

— Doar atât, Hector? 

— Ucigașe: vorbesc de undele lunetei. 

— Ești sigur? 

— Am experimentat-o, mărturisește Mathias, coborând tonul, 
de parcă mi-ar fi divulgat o boală venerică. 

— Pe cine? mă bâlbâi eu. 

— Pe un căteluș yorkshire. 

— Când? 

— Acum mai puţin de o oră. 

— Cum? 

Mă lămurește: 

— Natural, câinii nu sunt admiși într-un spital. O vizitatoare, 
flancată de javra ei, s-a prezentat azi dimineaţă și a văzut 
interdicția. Atunci și-a legat potaia de grilajul care protejează o 
tufă de trandafiri. Am luat animalul la ochi cu pușca și am 
acţionat al doilea trăgaci. Nu s-a întâmplat nimic. Crezând că nu 
l-am nimerit, mi-am repetat gestul. Tot nimic. Atunci am gândit 
că arma nu funcţionează și în doilea mod. Dar uite că mai 
adineaori am auzit strigăte disperate. M-am dus la fereastră și 
am zărit-o pe dameză făcând o criză de nervi alături de hoitul 
jigodiei. 

— Ai ajuns un canicid! 

— Mi-e rușine, dar pentru a experimenta pușca aveam nevoie 
de o ţintă vie! 

— Și ce concluzie tragi din acest asasinat! 

— Razele emise de armă alterează funcţia cardiacă, până la 
oprirea inimii, dar cu întârziere. Încărcătura e reglată pentru 
suprimarea unui om; asupra unui mamifer micuţ a avut un efect 
mai rapid. 

— Ai auzit vorbindu-se de lucrările profesorului Raspek? 

Îmi răspunde cu severitate: 

— Nu-mi scapă nimic din cercetările științifice actuale. 

— Ar fi putut el să fie în stare să inventeze această armă cu 
dublă acţiune? 

Mathias reflectează. 

— Se încadrează perfect în domeniul lui de explorare. 

— Exact așa gândesc și eu. După cum gândesc că el a fost și 
prima ei victimă. 

CAPITOLUL XI 


PURPURA: materie colorantă de un 
roșu închis, pe care cei din vechime 
o extrăgeau din anumite cochilii 


La sfârșitul zilei, cum nu s-a mai întâmplat nimic, trec pe la 
alde Bérurier, nu pentru a beneficia de „cadoul meu aniversar” 
ci pentru a vedea în ce mod se comportă infamul cuplu. 

Chiar domnișoara Chian Li e cea care-mi deschide cu pitonul 
ei fleșcăit, atârnându-i de gât ca eșarfa unui smoching. Imi 
surâde misterios. Totul e misterios la asiatici, cred că li se trage 
de la ochii lor înguști, care le fac privirea oblică. Ai impresia, 
întotdeauna când îţi zâmbesc, că-s gata să-ţi tranșeze boașele 
în felii fine, mai înainte de a le asezona cu nuoc-mam“. 

— Prietenii mei nu-s acasă? mă mir eu. 

— Ba da, ba da, face puicuţa. 

Îmi arată dormitorul pestilenţial al familiei B&ru, unde 
domnește o dezordine magistrală. Hainele lor, aruncate la 
întâmplare, zac pe jos, așternuturile smulse, la fel. Dar cel mai 
înspăimântător e să-i vezi pe soţii Berurier ca și pe Cesar 
Pinaud, goi și inerti, înconjurați de o harababură respingătoare. 

— Ce li s-a întâmplat? mă interesez eu. 

— Din cauza mea, răspunde cu simplitate chinezoaica. 

— Ce le-ai făcut? 

— Dragoste. 

— Și pentru asta și-au pierdut cunoștința? 

— Cu femeia am procedat de unsprezece ori, cu grasul de opt 
și cu bătrânul de trei ori. 

— Evident, recunosc eu; performanțele dumitale sunt 
extraordinare, domnișoară. 

— Am fost educată de bunica mea, celebra Ka Gi Bi“, care a 
fost cea mai vestită curtezană din Pekin. La vârsta menopauzei 


19 Condiment din Vietnam, obținut din macerarea peștelui într-o saramură. (n.tr.). 


41 în cărţile mele, toate chinezoaicele se numesc Chian Li, pentru că mi se pare că-i 
destul de nostim; așa cum japonezele au pe nume Yatomoto (în loc de Yamamoto, 
because nu-mi place acest cuvânt). (n.a.). 

și-a oprit activităţile sexuale pentru a fonda S.S.P. (Școala 
superioară de prostituție), iar eu am fost șefă de promoţie. 

— Ce talent! 

— Chiar mai multe! Cărora le-aș mai adăuga și anumite 
rețete. Cred că știți, China e ţara unguentelor, a pomezilor, a 
drogurilor afrodiziace: limbi de broască, corn de rinocer în 
pudră, pulpă de cocoș, fără a trece cu vederea, bineînțeles, 
gândacul cantarid, de care trebuie uzat cu prudenţă. 

Chinezoaica își golește conţinutul poșetuței pe plușul ros al 
unui fotoliu mai dezarticulat decât curul Berthei. Plouă cu 
borcănașe micutțe, fiole, tuburi de jad. 

— lată, spune ea alegând un flacon minuscul, alb cu dop 
negru, dacă vă ating sexul cu o particulă din acest produs, îl veţi 
avea mai ţeapăn ca halebarda unei santinele pontificale. 

— Draga mea, îi spun, nu vreau să mă laud, dar aș putea să 
te asigur că un asemenea fenomen se produce fără concursul 
adjuvantelor dumitale. 

— Dar nu spontan, domnule director, o anume „stare de 
spirit” trebuie să vă predispună. Până și partenerii mei din 
filmele porno, bărbaţi cu erecţii facile și repetative, trebuie să-și 
asigure condiţia mai înainte de a înfrunta camerele de luat 
vederi. De altfel, puţini dintre ei pot să mă penetreze fără o 
excitație prealabilă. 

— Vorbiţi o franceză foarte corectă și mângâioasă, recunosc 
eu. 

— Cine iubește bine, mângâie bine, ripostează demoazela cu 
omor; să știți că mi-am dat licenţa în franceză la venirea în ţara 
dumneavoastră. 

Și adaugă: 

— Îmi permiteţi? 

Unindu-și vorba cu gestul, mă palpează și acest contact tactil 
îmi provoacă o plăcere spontană. 

— Perfect, mă asigură Chian Li, un adevărat mascul nu-i flasc 
complet niciodată, rămânând continuu sub tensiune, ca un 
aparat de televizor pe care nu te decizi să-l stingi: lumea preferă 
să păstreze luminiţa roșie, asta de când cu telecomenzile. Mai 
degrabă consumă inutil electricitatea decât să facă trei patru 
pași! 

Mă lasă, deșurubează capacul de porțelan negru al flaconului 
ei miracol. 

— Bănuiesc că sunteţi un om cu o curiozitate mereu trează. 
Daţi-mi voie să practic mica aplicare, de care v-am pomenit; n- 
aveți dreptul să refuzaţi o asemenea experienţă. 

Cu un gest blând-autoritar îmi scoate tunul de Metz, toarnă un 
strop cât ar încăpea într-un bob de mazăre pe degetul ei median 
și-l plimbă apoi pe superba mea venă albastră. 

Nici n-a făcut bine o mișcare de dus-întors că iată-mă într-o 
erecție care mă uluiește: n-am mai văzut încă așa ceva! 
Obiectul ajunge așa de țeapăn, de orizontal, de dur că-mi devine 
străin. Imi port această coadă monumentală ca un maestru de 
ceremonii bastonul cu măciulie de aramă. Cu un asemenea 
calibru mărșăluiești în fruntea regimentului, băiete! 

— Într-adevăr, îi spun lui Chian Li, produsul dumitale e 
surprinzător. Dacă l-aţi comercializa n-ar mai trebui să faceți 
filme porno: s-ar vinde scump și în cantităţi enorme. 

— Eu nu-s laborator farmaceutic, domnule director. Prefer să 
păstrez produselor noastre secrete latura lor artizanală și magia. 
Rolul meu de preoteasă a dragostei mi se potrivește mai bine 
decât cel de P.D.G.” 

— Ai dreptate, dragă Chian Li, și acum, în ce mod mi-aș putea 
regăsi un aspect ceva mai cotidian? 

— Totul va depinde de... vitalitatea de care dispuneţi. 

— Adică? 

— Logic, un bărbat ca dumneavoastră ar avea nevoie de opt 
zece ejaculări succesive ca să-și vadă sexul revenit la normal. 
Doriţi să întreprindem imediat această terapie? 

— Dar, drăguță prietenă, după ce i-ai „tratat” pe acești trei 
morţi, trebuie că ești și dumneata extenuată? 

— Fiţi liniștit, mă asigura ea, dragostea nu mă potolește 
niciodată. 

— Nu mai spune! mă mir eu, parodiindu-l pe nepreţuitul 
Christian  Rouvidant, care se dă în vânt după această 
exclamație. 

— Pe cuvânt! Vă pot declara cu regret că, până în prezent, mi 
s-a întâmplat să mă apropii de orgasm, dar fără a-l atinge cu 
adevărat. Am emis vagi gemete de femeie care speră, însă 
niciodată strigătele de triumf ale celei care se descarcă. Când 
am auzit urletele grăsanei de acolo, am încercat un profund 
sentiment de solitudine. Mai adineaori ţipa cât o ţinea gura; încă 


12 Președinte, director general. (n.tr.). 

mai răsună imobilul! Dar eu vorbesc și toate astea vă lasă 
erecţia de marmură, dacă mă pot exprima astfel. Hai să plecăm 
din cocina asta și să mergem în sufragerie unde mocheta e 
murdară, dar groasă: începeţi prin a vă lungi pe spate, iar eu vă 
voi administra „strapontina birmană”, care o să vă placă în mod 
cert. E un exerciţiu care nu se poate practica decât cu un 
partener tânăr și suplu, și probabil se va potrivi cu aptitudinile 
dumneavoastră de bărbat activ. 

e 

Și uite așa, am ajuns aproape de capătul mizei scontate. 
Neavând nimic de ascuns faţă de mine însumi, trebuie să-mi 
mărturisesc că aș fi înregistrat probabil un eșec sângeros dacă 
tipesa nu m-ar fi uns în prealabil cu poţiunea ei magică. Graţie 
acestui misterios decoct, datorat Chinei ancestrale, mă ţin bine. 
Îmi conservă duritatea, și nu cedez niciun milimetru. 
Profesionista mă manevrează cum poftește, conform unor 
tehnici savante moștenite de la bunica ei. Și, după primul final, 
chinezoaica îmi acordă câteva minute de recuperare pe care le 
folosesc dând pe gât un rest de șampanie caldă, scăpată de 
lăcomia lui Bérurier. Pe urmă, Chian Li mă ia din nou la muncă. 
Figuri foarte elaborate, exact pe gustul meu, deoarece, dacă nu 
resping fanteziile amoroase, nu-mi place totuși ca ele să 
degenereze în numere de circ. 

Plictisit de aceste combinaţii savante, care nu contribuie cine 
știe ce la finalitatea exerciţiului, preiau cu autoritate comanda 
operațiunilor. 

Îmbrăţișarea mea a fost simplă, de un clasicism total. În 
vreme ce eu mă străduiam (dacă ai vrea să-mi ierți această 
întorsătură de frază) demoazela începe să scoată câteva sunete, 
dar cum erau în chineză, nu mi-am dat seama dacă era vorba de 
cuvinte sau numai de silabe. 

— Poftim? o întreb eu în toiul freneziei. 

— Nu știu ce mi se întâmplă, scâncește ea. 

Îmi sporesc ardoarea, ea își intensifică exclamaţiile formulate, 
vai, în limba maternă și, brusc, în urma unei violente lovituri de 
piolet, emite un sunet pe care Bérurier l-ar califica de „trident” 
și mă simt brutal inundat de căldura unei lave „în infuzie” (tot 
de la Berurier citire). Chian Li își închide ochii, ceea ce nu 
necesită un efort prea mare din partea asiaticilor. Respirația ei 
devine gâfâită. Mâinile delicate, care au mângâiat atâtea și 

atâtea  melesteie, mădulare, bastoane, mandrine, ţărușe, 
mânere, sticle, jumătăţi de kil cu os, cozi de lingură, robinete, 
țevi și tevuști, bâte, stâlpi mustăcioși, da, frumoasele ei mâini 
experte sunt străbătute de un tremur incoercibil (și îmi 
cântăresc bine cuvintele!). 

E într-o stare vecină catalepsiei (acest teren dezertic). 

O plesnesc puţin peste obraji. 

— Chian Li, generoasa mea prietenă, tu, al cărei oval al 
sexului e asemănător cu cel al ochilor, deși se deschide mult 
mai mult, vino-ţi în fire, vino la mine, la viaţă! 

Îmi dă ascultare. 

— Mulţumesc, șoptește ea. O! îți mulţumesc la nemurire, 
Valorosule. Fără dumneata n-aș fi știut ce-i ăla orgasm. Ce 
satisfacţie de nedescris! E o nebunie! O cufundare în fericiri 
divine! Cum se numește figura pe care ai folosit-o și care mi-e 
necunoscută? 

— Amor cum făcea tata, drăguţo! Și cel practicat de Adam și 
Eva ca să le dea viaţă celor doi baistruci ai lor. Cel de care se 
folosește: plugarul când se întoarce de la câmp, muncitorul de la 
uzină, sergentul de stradă după prestaţia lui din intersecție, 
pescarul revenit din Terra Nova, alergătorul ciclist învingător 
sau nu în Turul Franţei, vagabonzii pe sub poduri, institutorii în 
vacanţă, amicul meu D.D. Sarda, când mănâncă o porţie de 
cușcuș, iubitul prinţ Rainier III de Monaco, și alte câteva miliarde 
de indivizi în echilibru stabil pe globul girator, care ne ţine loc de 
certitudine. Eu cred că bunica dumitale s-a preocupat mai mult 
de superfluu decât de esenţial în educaţia pe care ţi-a dat-o. 

Își înnoadă mâinile pe ceafa mea. 

— O mai repeţi o dată, frumosule mandarin? 

— Cu plăcere, îi spun, cu atât mai mult cu cât, conform 
previziunilor dumitale, acest al doilea finiș n-a modificat 
consistenţa aparatului meu reproducător, care ar putea servi de 
umeraș pentru o capă de vizon. 

Mă întorc la treabă cu certitudinea în inimă că îmi aduc și eu 
tributul (cu atributele mele) umanității în suferinţă. 

Și tocmai când mă lansez în plin galop și mă pregătesc să 
ajung în dreptul tribunelor, zbârnâie telefonul. Nu-ţi dai seama 
imediat despre ce-i vorba. Alde Beru și-au aruncat de atâtea ori 
cu aparatul în cap încât timbrul lui nebunatic seamănă cu 
clinchetul unor clopoței de sanie, iama. 

— Nu, rămâi! mă imploră zeiţa galbenă. 

Dar pentru mine, un apel telefonic e la fel de sfânt ca un 
jurământ. 

O dau la o parte și merg să răspund. 

— Alo? aici casa Bérurier, anunţ eu. 

— Ştiam! răspunde organul lui Jérémie Blanc. 

— Ce știai, hermină albă? 

— Că te afli la Grasu acasă. Faci dragoste cu chinezoaica, nu-i 
așa? De cum ai văzut-o ţi s-a aprins imaginaţia! O galbenă! Tu 
nu ești zdravăn! 

— Fără rasisme între noi, te rog. Ce s-a întâmplat? 

— S-a dat de urma tipei de la Val Fleuri. 

— Unde-i? 

— În Brazilia! 

— Îţi baţi joc de mine. 

— A luat ieri avionul pentru Pernambuco; fata de la Air 
France, care s-a ocupat de biletul ei de îmbarcare a recunoscut- 
o, după ce-i văzuse portretul robot. 

— E sigură? 

— Absolut. 

— Avionul mai e în zbor? 

— Din păcate, nu: a aterizat acum patru ore. Ce facem? 

— Nu știu... 

— Prevenim autoritățile braziliene? 

— Ai mai fost la Pernambuco? 

— Niciodată. 

— Atunci, nu mai pune o întrebare idioată! 

Îmi privesc mădularul. Minune! A depus armele! Conștiinţa 
mea profesională i-a venit de hac afrodiziacului chinezesc, 
frumos, nu? 

Pinaud, în pielea goală, apare jigărit precum carcasa unui pui 
dintr-o ţară subdezvoltată. 

Constatând că sunt în aceeași ţinută ca și el, se bucură. 

— Deci ai... beneficiat de cadoul nostru? se înveselește 
heruvimul descărnat. 

— A fost cea mai frumoasă aniversare din viaţă mea, Cesar! 
Am învins frigiditatea. 

CAPITOLUL XII 


REMEDIU: mijloc, măsură menită să 
combată un inconvenient, 
să rezolve o dificultate 


Tânăra femeie, o bruneţică picantă cu ochi albaștri (stil Anne 
Saint Claire“, dar mai puţin extraordinari) își face depoziţia la 
poliţie în clipa în care sosesc și eu. 

l-o înregistrează bravul Honnissoit în prezenţa lui Jérémie 
Blanc, discret, într-un costum bej, cămașă maro și pantofi 
asortaţi. Ceva nou, poartă ochelari foarte mari, ale căror lentile 
fumurii îi luminează ochii. 

Drăgălașa funcţionară a Air France-ului trece în revistă niște 
poze pe care nu le știu, format 18x24, reprezentând pentru 
fotografi, ceea ce Pleiade reprezintă pentru Editura Gallimard. 

Ai idee cine este în aceste poze? Maxence! Sau cel puţin 
femeia care pretindea că se numește astfel: da, complicea 
răposatului Hans Scheunburger, violata, chipurile, de la han. 
Maxence în halatul de baie cu faţa înecată în lacrimi! 

— Visez! nu mă pot abţine să nu exclam ca în comediile 
bulevardiere de dinaintea celor două războaie. 

Și să nu strig vehement: 

— Cine a luat fotografiile astea, Ange? 

— Micuța dumneavoastră ziaristă, răspunde subordonatul 
meu, avea un aparat ascuns sub haină și a realizat un adevărat 
documentar asupra „expediției din Valee de Chevreuse”. 

— Ticăloasa! 

— Nu tocmai, datorită ei am putut da de urma tipesei. 
Sămânţă de ziarist, o să ajungă departe fetița! 

Mi-o arată pe falsa Anne Saint Claire pentru nunți și botezuri. 

— Doamna Guéridon, aici de față, e absolut sigură că a 
înregistrat-o pentru zborul companiei Varig. l-am dactilografiat 
descrierea pe care mi-a făcut-o. 


43 Anne Sainclaire - realizatoarea emisiunilor de politică internă și internaţională 
curentă „Sept sur sept”. (n.tr.). 

Își răsucește mașina de scris portabilă ca să pot citi textul 
proaspăt, prospetel. 

Potrivit declaraţiei, femeia se numea Elsa Braker, domiciliată 
în Luxembourg. Adresa de la Paris: Hotel Barrayer, strada Sena. 
Purta o rochie neagră de doliu, sobră. De altfel chiar semăna cu 
o văduvă tânără: nefardată, mănuși negre, pe cap o toculiţă de 
mătase în tonuri de violet. 

O interoghez la rândul meu pe salariata companiei de zbor: 

— Aţi identificat-o imediat după fotografie? 

— Da, domnule, și a fost cu atât mai ușor cu cât era plânsă ca 
în aceste poze. 

— Înţeleg. Părea să fie singură? 

— Absolut. 

— Bagaje multe? 

— Un sac de voiaj mare. 

— Ce sentiment v-a inspirat această persoană de-aţi reţinut-o 
așa de ușor? 

— Milă. Era evident că trece printr-o supărare, o mare 
supărare. 

— De fapt, mă adresez eu celor doi colegi, e cea mai strașnică 
deghizare. Doamna Guéridon tocmai ne-a spus-o: incita milă, nu 
poţi avea bănuieli față de o femeie în lacrimi. 

Toţi mă aprobă. 

— Dacă madam Braker a mers la aeroport cu un taxi, va 
trebui să dăm de șofer. 

— Am și repartizat trei oameni în această problemă. 

Honnissoit ăsta are răspuns la toate întrebările! 

Îi mulţumesc doamnei Guéridon pentru depoziţia ei și o 
conduc până la ușă. 

— Curva de la han ne-a tras pe sfoară în stil mare, oftează 
comisarul. Salutare taică și noroc! 

— Noutăţi de la autopsia profesorului Raspek? 

— A confirmat primul diagnostic: criză cardiacă. 

— Crezi că el ar fi inventatorul puștii și că ea a fost folosită 
împotriva lui? face Jérémie căzut pe gânduri. 

— Doar un presentiment. 

— De ce ucigașii au lăsat arma la colonel? 

Foarte celebrul San-Antonio ridică din umeri. 

— Ca s-o găsim noi. 

— O asemenea descoperire face toate paralele! bodogăne 
Honnissoit. 

Intervin doctoral: 

— Să nu ne lăsăm obnubilaţi de ceva care, mai mult ca sigur, 
își va găsi explicaţia pe parcursul anchetei. 

— Ce anchetă? obiectează negroteiul. Ultimul membru din 
triolet, respectiv femeia, se află în Brazilia. După ce era să-și 
lase pielea la hanul-castel și și-a pierdut tovarășul de aventuri, 
m-ar mira să se mai întoarcă pentru o plimbare pe Champs- 
Elysées. 

— Când ticăloasa asta l-a înjunghiat pe Bourreloeil s-a întors 
la Paris. Unde a fost găsită maşina poliției? 

— N-a fost încă găsită. 

— Ceea ce indică faptul că a fost parcată într-un garaj, o boxă 
sau un parching privat, deduc eu. 

Se aud ciocănituri în ușa lui Honnissoit și ghici cine apare? Ti- 
ai vinde limba? Ai dreptate: merită, pentru că-i vorba de Marie- 
Laure. Când dau cu ochii de ea mi se face rușine că i-am făcut 
vânt ca un mojic după acele clipe inefabile de amor. Sunt 
momente, crede-mă, când mă apucă nebunia: fac niște chestii 
fără cap și coadă, pradă unor impulsuri necontrolate. 

— la te uită, frumoasa mea libelulă! exclam eu. Micuţul 
fotograf clandestin! Ai venit la ţanc! 

Dar guraliva nu mă bagă-n seamă. Nu-i pregătită să-mi ierte 
ieșirea crudă. 

Ostentativ, mă face să înţeleg că Honnissoit e cel care a 
moștenit-o (cel puţin pe plan polițienesc). Lui i-a adus 
fotografiile, lui i se adresează pentru informaţii. 

— Aș putea să vă vorbesc în particular? îl întreabă ea. 

Drăguţ pentru mine și Jérémie, nu? 

Comisarul se înroșește de confuzie. 

— Puteți vorbi de faţă cu domnul director, răspunde el. N-am 
nimic să-i ascund. 

— AŞ putea, dar n-am chef, declară fata. Dacă preferaţi pot 
reveni altă dată? 

— Să știți că n-avem nimic nou, îi răspunde el jenat la culme. 

— Eu însă am! îl asigură Marie-Laure și se îndreaptă spre ușă. 

— Noi vă lăsăm, tranșez eu; vii, Jérémie? 

e 


Ne aflăm pe culoarele sonore ale poliţiei, Blak și cu mine. 

— Are caracter, isteaţa ta, glumește Jérémie. 

— Prea mult chiar, bombăn eu. 

— Frumoasă bucăţică, nu trebuia să-i dai cu piciorul. 

— Nu-mi plac invadatoarele; dacă Honnissoit nu-i atent, în 
două zile ea are să fie cea care va conduce ancheta. 

— În felul cum operează, poate că n-o să fie rău deloc. À 
propos, chinezoaica merita să faci ocolul? 

— Voiajul, Albă ca Zăpada! Voiajul! Închipuie-ţi că fata asta 
ultraexpertă n-a atins niciodată orgasmul! 

— Și tu ai făcut-o să aibă parte de unul formidabil! 

— Exact! 

Jeremie izbucnește în râs. 

— Toate târfele le spun așa tuturor guguștiucilor. Și toți 
guguștiucii le cred! 

Mă chircesc de pretutindeni: în pantofi, în slip, în cap! 
Guguștiuc! A zis guguștiuc! Să fi intrat în această tristă 
confrerie? 

înțelegând că m-a rănit, primatul savanelor își lasă laba 
bicoloră pe umărul meu. 

— Nu fă mutra asta: cu femeile toţi suntem niște proști, 
Antoine. Toţi niște proști! 

— Domnule direc-toor! 

Cele două cuvinte vibrează în casa scării. Aplecat peste 
balustradă, zăresc capul atrăgător al comisarului Honnissoit 
ridicat în sus. 

— Fetița a descoperit unde locuia Elsa Braker! 

Mai înainte de a cobori treptele de piatră, îmi rotesc 
periscopul spre Dark“. Buzele lui enorme, à la Armstrong, umflă 
o bășică de salivă: așa face întotdeauna când e înmărmurit, am 
remarcat. 

Continuă să mă ignore cu o cruzime puţin ridicolă, după 
părerea mea. Nimic mai pueril ca încercarea de a te preface că 
nu bagi de seamă o prezenţă și de a te folosi de un intermediar 
pentru a comunica. Sunt reminiscențe „încă de fetiță” ale 
acestei nestăpânite amazoane. 

Honnissoit îmi întinde un ghemotoc de hârtie despăturit. 

— Domnișoara Pantamousson a găsit asta în scrumiera BMW- 
ului răufăcătorilor, cu care v-aţi întors la Paris; și totuși noi am 
controlat mașina. 


4 Întuneric (limba engleză în original) (n.tr.). 

— Era în cenușă, explică Marie-Laure. 

— Citesc: Parching Juvenal, calea Général André Sarda. 
Montrouge. Urmează numărul tichetului cu data și ora, înscrise 
într-un violet mânjit. 

— Ai fi putut să mi-l fi dat! mă adresez eu furios domnișoarei 
îndărătnice. 

Drept răspuns, zâmbește spre picioarele biroului. Nu m-ar 
mira dacă o să încaseze o labă într-un termen destul de scurt, 
pe cât sunt de mânios. 

Honnissoit reia: 

— Domnișoarei Pantamousson i-a venit ideea să treacă pe la 
parchingul respectiv și să arate fotografia Elsei Braker 
lucrătorilor. Unul dintre ei a recunoscut-a și-a amintit chiar că 
era în zori, într-un halat de baie. Femeia i-a explicat că se 
îmbătase și își abandonase mașina pe un trotuar. Când s-a trezit 
din mahmureală a dat fuga să și-o recupereze și s-o aducă în 
parcare, pentru a nu-i fi ridicată. 

— Bine adus din condei. Și pe urmă? 

Honnissoit oftează: 

— Domnișoara Pantamousson a dedus că femeia locuia 
probabil prin apropierea parcării. 

— Q.E.D. 

— Cum, în mod hotărât are focul sacru, a întreprins o 
explorare a cartierului, mergând cu faimoasa ei fotografie pe la 
negustori, portari de blocuri, vânzători de pe la chioșcurile de 
ziare. 

— Rezultatul? 

De data asta mă proptesc în fața puștoaicei. 

— Poţi să-mi răspunzi direct, am să mă fac că nu aud! 

Butada mea o dezamorsează în fine și începe să râdă! Orice s- 
ar spune, umorul e cel mai bun sezam. 

— Rezultatul: o garsonieră mobilată, face ea. Cuplul închiriase 
una de câteva zile. 

— lată o treabă foarte bună, fetiţo. Te-ar interesa să intri în 
poliție? 

— Nicidecum! 

— De ce? 

— Prea „administrativ”, m-aș plictisi. 

— Păcat! Hai să-mi arăţi această faimoasă garsonieră; poate 
că ai și vizitat-o? 

— Mi-ar fi plăcut, dar administratorul nici n-a vrut să audă. 
e 

Un bloc recent, beton și sticlă, cu balcoane dispuse în grupuri 
de cinci și tocurile ferestrelor vopsite în albastru. Seamănă 
confuz cu un motel de oraș. In loc de portar, am dat peste „un 
oficiu” cu rol de recepţie, ţinut de un om de vreo șaizeci de ani, 
cu păr cărunt zburlit și nasul ca macheta unui vulcan de pe 
Marte. Poartă un costum care lucește de purtat ce-i, o cămașă 
care lucește de jegoasă și niște ochelari care, dimpotrivă, nu 
lucesc, fiind opacizaţi de murdăria acumulată. 

Când vede documentele oficiale pe care i le prezint, consimte 
să mă conducă la garsoniera 26. Aceasta se compune dintr-o 
cameră spațioasă divizată în două părţi: dormitor și living. 
Chicinetă americană din lemn lăcuit, o minusculă sală de baie. 
Omul cu ochelari murdari îmi aduce la cunoștință că nu-i pentru 
prima oară când domnul Hans Scheunburger închiriază această 
garsonieră. A mai tras aici în numeroase dăţi de doi ani încoace. 
O reţine din timp prin telefon și vine fie singur, fie însoţit de un 
bărbat sau o femeie. Preţul e ridicat, dar el plătește cu larghete, 
iar prezenţa lui nu a provocat nicio neplăcere. 

În ajun, „dama”, cu care a împărţit locuința în decursul 
acestui ultim sejur, i-a spus că el a trebuit să plece precipitat în 
străinătate și că va părăsi și ea locuinţa mai repede decât 
fusese prevăzut. A plătit rezervarea în totalitate și a plecat, 
lăsând o valiză cu lucrurile lui Scheunburger, afirmând că 
„Cineva” avea să treacă s-o ia cât de curând. 

— Unde e? îl întreb. 

— Într-o debara în care depozităm diferite lucruri. 

— V-aș rămâne recunoscător dacă mi-aţi da-o. 

— Mi-ar trebui o dovadă la mână care... 

— Natural, am să vă scriu o chitanţă, dragă domnule, pe un 
imprimat al poliţiei judiciare. 

— În acest caz... 

(J 

În vreme ce eu îl interoghez pe bătrân, Marie-Laure se apucă 
de o inspecție amănunțită a garsonierei, ajungând chiar să 
meargă în patru labe pe mocheta cenușie. Imi amintește de un 
ogar pe care-l avusese cândva tata. Il luase de cățeluș și-l dresa 
să repereze urmele, deși părintele meu nu era un vânător. 
Pentru asta, plimba o bucată de slănină pe jos, prin casă și prin 

grădină, descriind un itinerar numai meandre, zigzaguri și 
cercuri care-l înnebuneau pe Dick. 

După ce i-am semnat descărcarea de răspundere domnului 
Rambuteau în schimbul valizei, destul de jupuite, o întreb pe 
tânăra mea „subordonată benevolă” dacă e dispusă să mă 
urmeze. Obţinând un răspuns afirmativ, ne întoarcem la sediu. 

— Am impresia că-ţi petreci mai mult timp aici decât la ziar, îi 
spun tinerei. 

— Liniștiţi-vă, e doar provizoriu, îmi răspunde. 

e 

Honnissoit e „în anchetă”, mă informează inspectorul 
Herdanflack (de origine flamandă). 

Prin urmare, deschid valiza în prezența lui Jérémie şi a 
puștoaicei. Ințeleg de ce complicea lui Scheunburger a lăsat-o la 
Paris. În afara câtorva haine bărbătești (sport, în principal) 
conţine un revolver, două pistolete, patru cutii cu gloanţe 
destinate acestor arme diferite, o scară din funie de nailon, care 
nu ocupă prea mult loc, un radio portativ pentru distanțe mari, o 
lădiţă de aluminiu conţinând trei grenade și, pentru a încorona 
acest arsenal, o trusă de medicamente (le spun la întâmplare 
„medicamente” fiolelor misterioase din interiorul ei). E clar că 
teribila Elsa nu putea să ia avionul încărcată cu aceste ustensile! 

— Ai idee unde s-a dus Honnissoit? o întreb pe mâna mea 
dreaptă de un negru antracit, care contrastează cu mâna mea 
stângă. 

— Cred că a fost găsit șoferul de taxi care a dus-o pe Elsa 
Braker la aeroport; s-a dus să-l vadă pe om la el acasă. 

— N-o să ne servească la mare lucru, pentru că știm acum 
unde locuia. 

Mă simt plin de incertitudini destabilizante. Prea multe 
probleme rămân fără răspuns. Ce caută Braker în Brazilia? 
Incearcă să se pună la adăpost? Și alte semne de întrebare îmi 
iau cu asalt materia cenușie, cum ar fi abandonarea armei, care 
reprezintă o descoperire așa de senzaţională. Și pe urmă, încă 
ceva: dacă acest cuplu poseda un refugiu în garsonierele 
mobilate ale lui moș Rambuteau, de ce și-a petrecut noaptea în 
Relais du Val Fleuri? 

Escapada unor îndrăgostiţi într-un loc „făcut anume pentru 
așa ceva”? Oamenii care duc o existenţă de asasini pot fi oare 
sensibili la acest gen de evadări? 

Azi, Marie-Laure poartă un ansamblu dintr-un doc roșu 
(pantalon, jachetă amplă) și o șemizetă de un verde intens. Mai 
degrabă o ţinută pentru poliţie. Dar bruneţică cum e îi vine 
foarte bine. De altfel, cel mai bine îi stă în pielea goală, doar un 
medalion de la prima comuniune între sâni. 

Tânăra îmi spune: 

— Intâmplarea de la han nu s-a difuzat decât ieri seară, la 
informaţiile de la ora 20 și abia azi dimineaţă a apărut în presă. 

— Și ce-i cu asta? 

Se uită la mine cu o umbră de insolenţă; când tinerii vor să fie 
obraznici faţă de o persoană mai în vârstă, îl rog pe Dumnezeu 
să facă și din ei moșnegi de nouăzeci de ani! Afurisiţii! 

— Ce-i cu asta, reia Miss Titirez, e că Elsa Braker a luat 
avionul ieri și părea a fi „în doliu” potrivit declaraţiilor angajatei 
de la Air France. Era vizibil copleșită de o mare durere. La prima 
vedere s-ar putea crede că decesul tovarășului ei i-a provocat-o, 
nu? Dar cum de putea să plângă un om de a cărui moarte habar 
n-avea? 

— Poate că, rămânând fără vești de la Scheunburger, a tras 
această concluzie? 

Dar miss Sherlock e îndărătnică și se cramponează de 
deductiile ei. 

— O.K.: prietenul ei nu mai dă niciun semn de viaţă; cu toate 
astea își face valiza și se îmbarcă pentru Brazilia! Găsiţi că e o 
reacţie logică? 

Jérémie plesnește brusc din degete și ne părăsește precipitat. 

— Încotro, Alburiule? 

— Să obțin o informaţie prin 36-15! 

Și pleacă. 

Profit ca să mă apropii de madam Pantamousson. 

— Te rog să mă ierți pentru ieșirea mea de azi dimineaţă. Noi 
polițiștii ducem o existenţă bizară. 

Tânăra se abţine de la orice reacţie. Bosumflată? Ranchiună 
veritabilă și tenace? Nu-mi place să mi se facă mutre atunci 
când îmi exprim regretul. 

— Știu ce are de gând să facă prietenul dumneavoastră, mă 
asigură ea. 

— Ce are de gând? 

— Se pune în legătură cu serviciul de rezervări al companiei 
Air France, ca să afle dacă Elsa Braker a plecat precipitat sau 
locul ei a fost reținut în prealabil pentru zborul cu Varig. 

— S-ar putea, frumoasa mea vrăjitoare. 

Prind în căușul palmelor adorabilii ei sâni. 

— Ai fost mulțumită azi dimineaţă, noi doi...? 

— Mai puţin decât v-aţi închipui cu această autosatisfacție de 
mascul. 

— Făceai totuși impresia că ţi-a plăcut așa ceva. 

— Dacă prin „așa ceva” înţelegi dragostea în sine, mi-a 
plăcut. 

— În concluzie ţi-a plăcut dragostea, dar nu și partenerul? 

— Exact. 

— Am crezut totuși... 

— Bineînţeles că aţi crezut de vreme ce vă consideraţi 
fenomenul secolului! 

— Eşti răutăcioasă! 

— Sinceră. 

— Îți răzbuni proasta dispoziție de azi dimineață. 

Fata pufnește. 

— Arta de a cădea în picioare! Sunteţi convins că mint ca să 
vă pedepsesc! Ce bărbat! Vă consideraţi sexul ca pe un sceptru! 
Monarhul amorului! 

— Cred că am să-ţi fac vânt de aici, cucoană! 

— Foarte bine, am și plecat! 

Îmi adresează un salut dezinvolt cu mâna. Nu poate ieși, 
fiindcă Jérémie blochează intrarea. E radioasă fiara cu dinţi albi 
de carnivor de pradă. 

— Mulţumit de dumneavoastră, nu-i așa? îl ia în tărbacă mica 
muiere afurisită. Aţi descoperit că Braker avea bilet pentru 
Pernambuco rezervat de cinci zile. Și că trebuia să călătorească 
însoțită de doi bărbaţi morţi și unul și celălalt: Hans 
Scheunburger și Antonin Petsek. V-am luat-o înainte cu aceste 
informații, așilor! 

Și dispare într-un vârtej, de parcă ar fi fost vorba de un desen 
animat. 

CAPITOLUL XIII 


A JUXTAPUNE: 
a pune un obiect alături de altul 


Privirea lui seamănă cu două anusuri alăturate, gura cu un 
sex feminin plasat pe orizontală, nasul ca un melc din specia 
„Micul cenușiu”. Tărtăcuța e rasă zero, dar se consolează 
purtând o beretă de marinar. 

— Dânsul e domnul Chtank, mă pune în temă Honnissoit. E 
șofer de taxi și este cel care a dus-o pe Elsa Braker la aeroport 
ieri după-amiază. A fost așa de drăguţ și m-a însoţit ca să-i 
înregistrăm depoziţia, care nu va întârzia să vă trezească 
interesul, domnule director. 

Privindu-l pe Chtank, mă gândesc la faimoșii taximetriști de 
odinioară, foști prinți sau ofiţeri ai Rusiei imperiale, în cea mai 
mare parte. Toţi au dispărut de pe arterele pariziene pentru a 
lăsa locul asiaticilor și dragilor noștri negri. 

— Era staționat la Gobelins când dama în negru și în lacrimi 
(ambele fiind adesea complementare) a apărut cărând un sac 
de voiaj voluminos, din piele, legat în curele. l-a cerut s-o ducă 
la aeroport, dar după un mic ocol pe calea George-V. 

Cele auzite îmi cauzează un fenomen de încingere a 
testiculelor în zona subtropicală, cu junghiuri în șira spinării, ce 
să-ţi mai spun! 

Madam Braker are de gând să plece cu un avion, știind că 
amantul (presupun) și coechipierul ei nu va participa la această 
călătorie. Ceea ce înseamnă că-i la curent cu moartea lui. Cine a 
informat-o? 

— La ce număr de pe calea George-V? îl întreb pe omul cu 
ochii ca un anus dublu. 

— Ea mi-a spus: „În faţă la Marius și Jeanette, celebrul 
restaurant cu specific pescăresc”. 

— Ce-a făcut când a ajuns acolo? 

— A intrat într-un imobil situat în dreptul staţiei de taxi. 

— A stat mult timp? 

— Câteva minute. 

— Când a coborât din mașină ţinea ceva în mână? Un pachet, 
o scrisoare, mă rog, ceva? 

— Nimic, în afară de poșetă. Îmi aduc aminte fiindcă s-a întors 
ca s-o ia de pe bancheta din spate. Am și întrebat-o dacă îi era 
frică să nu i-o fur. A ridicat din umeri și mi-a zis: „Da, mi-a fost 
frică să nu-mi furi Tampax-urile!” 

— Deci n-a lipsit decât puţin timp? 

— AȘ zice, cinci minute maximum. 

— N-ai remarcat nimic în comportarea ei? 

— Nu. Știţi, nu-mi pierd vremea să-i cercetez pe clienţi sau 
cliente, chiar dacă sunt foarte frumoase, cum era cazul cu dama 
în chestiune. 

— Și după aia, direct la aeroport? 

— Exact. 

— Altceva deosebit de semnalat? De exemplu, o aștepta 
cineva? 

— Nimeni. Și-a pus sacul pe un căruţ, care se afla acolo ca 
prin minune și m-a plătit gras. 

— Zău? 

— Aveam trei sute treizeci de franci înregistraţi: ea mi-a întins 
o hârtie de cinci sute și mi-a zis să păstrez restul. A adăugat 
printre dinţi: „Nu voi mai avea niciodată nevoie de devize 
franceze”. Trebuie că a avut o mare durere aici: a plâns întruna 
cât a durat drumul cu mașina mea! 

e 

O dată plecat „cuplul de anusuri”, îmi iau curajos în amonte 
curentul perplexităţii. 

— Honnissoit, te sfătuiesc să te întorci la Relais du Val Fleuri 
și să continui ancheta acolo. Am impresia că perechea 
blestemată se afla la han pentru a se întâlni cu cineva și că 
acest cineva a informat-o mai târziu pe Elsa Braker de moartea 
iubitului ei. Interoghează în profunzime TOT personalul cât și pe 
hangiu, natural. O treabă amănunţită. Treci să-l iei pe Pinaud de 
la Bérurier, să te asiste, nu există cineva mai nimerit ca această 
dragă fosilă să-i tragă de limbă pe oameni fără ca cineva să se 
prindă. Cu el n-au loc interogatorii ci confesiuni. 

— Știu, zâmbește Honnissoit, reputaţia lui a ajuns proverbială, 
ideea e excelentă, domnule director. 

Pleacă. 

— Cât despre noi, un éternel retour pe calea George-V, nu? mi 
se adresează sarcastic curmalofagul. 

— Senegalezi! strig eu parodiind vocea lui de Gaulle, m-aţi 
înțeles! 

e 

— E vorba de un ministru negru care se prezintă la Paris într- 
un minister, pentru a se întâlni cu omologul lui francez, începe 
Jérémie, aşezat alături, în maşina mea 600 SL, gri perle 
metalizat, cu capota neagră. Aprodul îi întinde o fișă s-o 
completeze: numele vizitatorului, etc. Negrul se uită la formular 
cu un aer buimac. „Nu știu să scriu!” îi mărturisește el 
aprodului. „Nu-i nimic, Excelenţă, cum vă numiţi?” „Bambuli 
Bambula”. „Faceţi două cruci pe rândul ăsta”. Ministrul se 
execută și aprodul se îndreaptă spre cabinetul ministerial. „Stai 
așa!” strigă negrul. la fișa înapoi și mai trasează o cruce, a treia, 
în faţa primelor două. „Doctor Bambuli Bambula” face el 
umflându-se în pene. 

Jérémie se prăpădește de râs. Eu, mai puţin, din politeţe. 

— Ştiam bancul, mă scuz. Dacă ţi l-aș fi povestit eu, m-ai fi 
făcut rasist! 

— Bineînţeles, admite amicul meu, și începe să declame din 
Cyrano“: 

„Mi-o spun adesea, chiar cu mult umor, 

Dar nu mi-ar conveni să fiu luat peste picior”. 

Un moment de tăcere. Așteptăm la o intersecţie unde un 
camionagiu în plină alcoolemie tocmai a lovit mașina unei 
doamne și tot el o face cum îi vine la gură: „imbecilă”, 
„tâmpită”, „hoit pe două picioare”, „grămadă de celulită”, 
calificative jignitoare care lividizează victima, ameninţțând-o cu o 
menopauză accelerată. 

— Ştii ceva, îmi spune Blanc, sunt mulțumit că ne întoarcem 
să mai dăm o roaită pe la colonel. 

— Care ar fi cauza? 

— Simt că, în afara crimelor, acolo s-a mai consumat o dramă. 
S-a întâmplat ceva care a dat complet peste cap programul 
asasinilor. Ca dovadă: trebuiau să plece toți trei în Brazilia „deci 
moartea lui Antonin Petsek nu fusese ceva prestabilit. Dar s-a 


15 Cyrano de Bergerac - scriitor francez 1619-1655 - autor de comedii și al unei 
tragedii. (n.tr.). 

produs un element imprevizibil la colonel, ceea ce a determinat 
cuplul să-l suprime pe complice. 

Ce spune el e adevărat și-ţi mărturisesc că și eu învârteam 
aceleași supoziţii în cutia mea craniană cu caroseria ei de mare 
lux, confecționată de mămica. 

Criminalii au fost trei la număr, plus o pușcă și au plecat doi, 
fără coechipierul lor și fără pușcă! Material de reflecţie, nu? 

e 

Ușa defunctului colonel a fost sigilată. O tăcere abia tulburată 
de gălăgia străzii cufundă imobilul într-o solemnitate cenușie. 

Jérémie rostește, arătându-mi firul cu ștampilele de ceară 
roșie ca impactul unor gloanţe în carne: 

— leri, Braker nu a revenit aici: sigiliile sunt intacte. 

Așa-i, n-a revenit aici. 

Să vedem cine a fost eliminat din joc: 


Într-o călimară 
este o cerneală... 


Atunci, sun la ușa familiei Masturbeaux. Mi-ar face plăcere s-o 
văd pe Nathalie. O femeie întâia! Bună în meserie, inițiată în 
cele mai performante tehnici! 

Zbârnâitul soneriei se diluează într-o emisiune de televizor: 
Role lent gare os*. 

Rusul Buftapin contra americanului Okram Oisy. De pe acum 
două seturi pentru american, care tocmai a reușit un ace de 
toată frumuseţea. Din nefericire, mingea și-a terminat 
traiectoria în boașele unui arbitru de linie. 

Ocupanţii apartamentului trebuie că urmăresc meciul cu 
interes și nu aud soneria. Așa că, reiterez violarea de domiciliu 
de acum câteva zile; de ce m-aș jena? 

Abia am deschis ușa, că-l și zăresc pe blegul de Aldebert 
lungit pe parchetul din antreu, cu capul zdrobit îngrozitor. A 
încasat chiar sub nas un glonţ care nu iartă! Treabă rapidă, 
imparabilă. Un singur proiectil a fost suficient pentru a face din 
acest cadru strălucit un mort obscur. 


46 Roland Garros - 1888-1918 - pilot francez ucis în primul război mondial - dă 
numele terenului de tenis unde au loc competiţiile internaţionale de tenis din Franța. 
(n.tr.). 

Pășesc peste el pentru a merge în căutarea frumoasei 
Nathalie, păcătoasa flămândă de dragoste. 

În living nimic, și nici în bucătărie. În schimb, în dormitor, 
unde am avut onoarea să fac dragoste cu ea, da! 

Vedere de ansamblu: un tablou figurativ dat jos, reprezentând 
Canal Grande din Veneţia. In zid, un seif disimulat de tablou. Un 
vicleșug diabolic, a cărui originalitate mă impresionează. Ușa 
blindată a dulăpiorului de oțel a rămas deschisă. In interior: 
două compartimente. Unul e gol, celălalt conţine casete cu 
bijuterii, documente legate cu funde. 

Alături de pânza venețiană: Nathalie cu fața la mochetă. Și în 
cazul ei un singur glonţ: în ceafă, acolo unde e plăcut să depui 
sărutări, înaintea amorului pasional. 

„Și toate astea în trei minute! gândesc eu, conformându-mă 
estimărilor șoferului de taxi, ai cărui ochi sunt ca două găoaze 
trecute prin încercări. Frumoasă performanţă chiar și pentru o 
ucigașă de meserie”. 

Taxiul o aștepta jos. A sunat, Aldebert i-a deschis. Fără să 
piardă o clipă l-a lichidat. Apoi, a ameninţat-o pe Nathalie, 
terorizată, să deschidă seiful. A luat de acolo ce avea nevoie și 
pe urmă a suprimat-o și pe drăguţa mea cea senzuală. Pe scurt, 
a venit pentru a face curăţenie înainte de a părăsi iubitul 
continent. 

Ce căuta? Bani? M-ar mira. Jérémie, care a descoperit ororile 
în urma mea, pare descumpănit. 

— Femeia asta nu se dă în lături de la nimic! e de părere 
domnul Negru. 

Sunt pe cale să înțeleg că familia Masturbeaux a fost într-o 
anumită măsură complicea asasinilor de alături. lată de ce 
blegul de Aldebert o certa pe nevastă-sa că se trezise vorbind. 
Dar Doamne iartă-mă, ce gen de înţelegere secretă s-ar fi putut 
opera între cele două cupluri? Să-ţi pierzi minţile și bandajul 
herniar! 

— Rolul celor doi trebuie că a fost hotărâtor dacă au fost 
astfel exterminați, observă domnul Blanc. 

Verbul „a extermina” mi se pare judicios. 

A EXTERMINA: a masacra, a ucide în masă sau în mare număr, 
cadrează bine cu evenimentele pe care le trăim. Toţi acești 
oameni suprimaţi cu sânge rece reprezintă în cele din urmă un 
masacru: colonelul, portăreasa, Petsek, cei doi polițiști, 

Scheunburger, Nathalie și Aldebert Masturbeaux, dacă nu 
cumva și profesorul Raspek, în cazul în care faimoasa pușcă a 
fost folosită. Tipii ăștia din Europa Centrală și-au pus în cap să 
facă loc pe planetă. Acum, când trio iniţial s-a redus la o 
individualitate (Elsa Braker), misiunea lor se va continua pe alte 
meridiane. 

Explorez seiful mural. Nu conţine decât bijuterii de o valoare 
medie, vreo zece ludovici de aur într-o cutie, două mii de dolari 
în bancnote de o sută, copia unui act notarial, privitor la o rentă 
viageră stabilită cu o rudă bătrână din Perigord și un mic pachet 
de fotografii strânse împreună cu un elastic și reprezentând 
cuplul Masturbeaux pe cale de a-și fricţiona șuncile cu vreo zece 
ani în urmă. Imaginile au fost luate de un aparat cu declanșare 
întârziată. Cea mai reușită îl reprezintă pe Aldebert ocupat să 
facă dragoste pe la spate cu nevastă-sa. Prostănacul avea 
impresia că-i dresor de fiare sălbatice. Cu mâna stângă o ţinea 
de păr pe Nathalie, iar dreapta era ridicată cu pumnul în sus ca 
un fotbalist care tocmai a băgat gol. 

— Nu-i vorba de un furt, nu-i așa? intervine Jeremie. 

— Nu cred, fiindcă seiful conţine bani și bijuterii de aur. 

— Ţi-ai formulat o ipoteză? 

— Vag. 

În profesiunea asta căcăcioasă, ne pierdem vremea punându- 
ne întrebări unii altora, pentru cazul în care ai nimeri peste 
cineva mai isteţ ca tine. În realitate, ne spionăm. Ne urmărim 
gândurile reciproc, pas cu pas, dacă pot să spun astfel, în 
speranța că amicul va da de capătul firului și nu ne va mai 
rămâne decât să depănăm ghemul. In orice caz, fiecare speră că 
el va dezlega enigma. Ca niște șacali aliniaţi în cursa pentru 
dobândirea unei mortăciuni. 

— Îmi spui și mie? insistă soțul frumoasei Ramad€. 

— Un grup de teroriști sau asimilați lor. Ori, foarte simplu, un 
cuplu: Scheunburger și Elsa Baker. Însărcinaţi cu misiunea de a-l 
neutraliza pe profesorul Anton Raspek. Pentru asta, beneficiază 
de ajutorul unui complice: ziaristul Antonin Petsek, care-l 
cunoaște pe profesor și chiar se bucură de prietenia acestuia. Se 
organizează o pândă în apartamentul colonelului în retragere 
pentru simplul motiv că ferestrele lui sunt în priză directă cu 
restaurantul Marius și Jeanette. Cei trei pun stăpânire pe 
locuinţa ofițerului superior, și-l suprimă, înecându-l în cadă. 

— Îmi permiteţi? face Jérémie ridicând degetul ca un puștan 
care vrea să iasă afară. 

— Da? 

— Nu ţi se pare că-i o moarte prea elaborată din partea unor 
oameni obișnuiți să apese cu ușurință pe trăgaci? 

— Zgomotul... 

— Braker s-a temut de zgomot când i-a ucis pe ăștia doi? Fii 
convins că a avut un amortizor. Dacă au procedat astfel cu 
colonelul înseamnă că au vrut să-l determine să vorbească. 
Tortura cu cada există de pe vremea romanilor. 

— Bună remarcă. Să continui eu? 

— Te rog... 

— Atentatul prevăzut a avut loc cu adevărat? Să fie pușca 
aceasta cea care l-a ucis cu întârziere pe Raspek? Mathias e 
convins de acest fapt. Dus până la capăt sau nu, atentatul a 
creat un diferend între cei trei și Petsek a fost strangulat. Acum, 
o întrebare de o sută de puncte: Cine mi-a telefonat și în ce 
scop? Nu pot să-mi storc creierii de pomană! 

— Poate că asta s-a și dorit? 

— Ce te face să crezi? 

Cioroiul clatină din capul lui capitonat cu astrahan: 

— Faptul că am ajuns într-un punct incoerent de unde nu vom 
scăpa decât după ce vom lua totul în consideraţie. TOTUL. 

— Foarte adevărat, mă resemnez eu. Voi tenta să-mi 
urmăresc lipsa de argumentaţie. După suprimarea portăresei (în 
procedură de urgență de astă dată) asasinii plasează un aviz pe 
geamul gheretei ei pentru a-i justifica absenţa, dacă ar fi 
solicitată la Lemercier... Apoi, moartea ziaristului ceh. Urmată 
de fuga precipitată a ecarisorilor. Acum, o plajă de meditaţie 
pentru a încerca rezolvarea întrebării următoare: în ce moment 
au intrat în legătură cu familia Masturbeaux? Înaintea pregătirii 
atentatului? În timpul lui? După? 

— Delicat, răspunde Blanc. Nu îndrăznesc să mă pronunț. 

— Eu aș spune „în timpul”. 

— Ce te face să înclini spre acest punct de vedere? 

Mă ciocăn în cap. 

— Asta, ca întotdeauna. Onorabilul meu subconștient îmi 
șoptește că incidentul tehnic, care a dus la suprimarea lui 
Petsek, le-a pus în brațe pe soţii Masturbeaux. Trebuie că i-au 
strâns cu ușa făcând uz de ameninţări sau de bani. 

— Cele două mii de dolari? 

— Nicidecum; conștiinţele valorează mai mult de zece mii de 
franci. Am putea să le percheziţionăm apartamentul. 

— Exact, am putea! 


Operaţiunea „pieptene fin”! 

In cărțile polițiste mereu ai de a face cu sticleţi care trec 
apartamentele sau casele printr-un „pieptene fin”. Autorul e 
mulțumit să scrie acest lucru și lectorii pasionaţi să le citească. 
Face figură frumoasă. 

Dar noi tot ce descoperim e arma dublului asasinat și nici 
măcar nu era „ascunsă” propriu-zis, pentru că funesta Elsa s-a 
mărginit s-o arunce la gunoi. Nu se putea prezenta la 
îmbarcarea în avion cu o seringă lungă de 32 de centimetri, din 
cauza amortizorului. 

Dăm drumul pistolului într-o pungă de plastic și-l luăm cu noi. 

Din nou pe palier, rămân nemișcat. 

— O secundă, Blondule, trebuie să verific ceva. 

Pășesc peste cele două cadavre, căutând să nu calc în bălțile 
de sânge cumplite și intru în baia soţilor Masturbeaux. Am 
cercetat-o cum se cuvine, dar acum nu mă interesez de dulapuri 
și obiecte; întreaga mea atenţie se concentrează spre zidul în 
dreptul căruia se află frumoasa cadă verde pal a celor doi soți. 
Peretele e îmbrăcat în flise de porțelan de un verde închis, fixate 
cu ciment. „Face frumos” cum zic unii isteți. Intru în cadă pentru 
a studia fiecare plăcuţă în parte. Le examinez pe rând până o 
găsesc pe cea care mă interesează. E la locul ei, la înălțimea la 
care bănuiam. E prevăzută cu o ventuză de cauciuc de cârligul 
căreia se agaţă mănușa de baie. Dacă apuci de cârlig, plăcuţa 
se deschide și poţi trage cu ochiul la vecin. 

Pun totul la loc și mă duc să-mi întâlnesc Ciocolata, fără 
cremă. 

CAPITOLUL IV 


GRAVITAȚIE: forța în virtutea 
căreia toate corpurile sunt atrase 
cu o forţă direct proporţională cu 

masa lor și invers proporţională 
cu pătratul distanței 


Zâmbetul meu enigmatic îl face pe Jérémie să-și lingă 
labialele. Semn bun. Limba lui seamănă cu o pătlăgică vânătă 
cojită, iar buzele cu un sanaviș. 

— Ei? mă întreabă. 

— Ei! îi răspund. 

Ne ducem la ușa colonelului și azvârlim sigiliul cu gestul 
august al semănătorului. Cric-crac, sezamul. 

Mereu acea miasmă de mort și de sânge. Ar trebui lăsate 
toate ferestrele deschise și, după o aerisire îndelungată, stropit 
cu un deodorant pe bază de lămâie, respectiv de pini din Vosgi. 

Am spus-o dintotdeauna, ce-au mai rău oamenii în ei este 
duhoarea. intruna obligaţi să se curețe sănătos ca să nu pută a 
rahat, a murdărie, a menstre și acreli inflamate. Un fel de a-ţi 
ascunde murdăria ca pisica! 

lată-ne din nou la răposatul colonel! Respectele mele, 
domnule colonel! Hidoșenia neștirbită a unui apartament de 
văduv bătrân! 

— Caută! îi spun lui Jérémie. 

— Cu plăcere, dar ce? 

— Un aparat foto. 

— Zău? 

Mă întreabă cu umorul tipului care a coborât dintr-un cocotier 
pentru a pregăti o teză asupra lui Montaigne: 

— Ce marcă? 

— Kodak, anii '30, răspund fără să mă tulbur. 

Mă apuc și eu de treabă. Scotocesc! Sertare, dulapuri... Cotu'! 
Nimic! Treceți un zero mare în registrul deziluziilor mele. 

Antropoidul fructivor îmi râde în nas cu gura mare cât o felie 
de pepene. 

— Marele vrăjitor alb să fi luat plasă? face el adaptându-și 
accentul la Pe aripile vântului, postsincronizat. 

Dar eu am în același timp certitudinea și presentimentele 
mele. Când ele formează corp comun, totul se concretizează. 

Îmi apăs lobii oculari cu degetul mare și indescul (B&ru). 
Miroska, ești alături de mine? Simplă chestiune de conexiuni 
mentale. 

— Magul Antonio e în transă? se aude Jérémie. Zărește cumva 
niște străfulgerări? 

— Sala de baie! 

— Explorată! 

— Pe spatele ușii: două cuiere! 

— Și un Ave! completează șolticul. 

— Un prosop de baie agăţat de unul! articulează mediumul. 
Mergi și-l ridică, sergent! 

— La ordinele dumneavoastră, domnule general! 

Se duce, se întoarce rușinat, ţinând pe degetul îndoit cureaua 
de piele a unui aparat foto. 

— Nu-i un Kodak, încearcă să glumească acest strănepot de 
urangutan. 

Privirea mea, puţin afabilă, îi î 
sluș, murmurând: 

— Jos pălăria! 

— Aparatul e încărcat, sergent? 

Se uită pe dosul Kekon-ului. 

— Este, domnule general! 

Pelicula a fost utilizată? 

— Parţial. 

— Câte fotografii luate, sergent? 

— Trei, domnule general. 

— Developarea, imediat! 

Și ne năpustim în laboratorul poliţiei. 

e 

Am fost bine inspirat când am făcut dragoste cu biata 
Nathalie, înainte de a i se fi spulberat creierii. Infloritoare la cei 
treizeci și cinci de ani ai ei, vârstă la care o femeie își mai 
controlează încă formele, înainte de a le lăsa s-o ia razna, ceea 
ce se întâmplă inexorabil ceva mai târziu. 

Prima fotografie nu-mi permite s-o recunosc decât fiindcă m-a 
onorat cu trupul ei. E devoalată (devoalat e cuvântul potrivit) 


ngheaţă măduva spinarii. Face 

din vârful sânilor până la jumătatea coapsei. Triunghiul ei de 
pluș e înnebunitor: de un negru de cărbune, cârlionţat sobru. Işi 
introduce un deget subtil care-ţi pune pe loc cadranul solar 
exact la ora prânzului! 

A doua a fost luată ceva mai de departe și te lasă s-o admiri 
aproape în întregime. E clar că dama interpretează la mandolină 
celebra arie din Bărbierul din Sevilla. Se știe trasă în poză, în 
mod evident, și această deviaţie sexuală acceptată, o excită. 
Fotografia e luată prin gaura din perete, și contururile ei sunt 
ușor estompate în jurul imaginii erotice. A treia e luată dintr-un 
plan mediu. Nathalie a pus un picior pe marginea căzii, ceea ce 
o obligă să-și desfacă frumoasele coapse, nu-i așa? 

— Asta-i teribilă, nu? diagnostichează camaradul meu cu piele 
de balenă. 

— Femeia în rut, în toată splendoarea ei! recunosc eu. 

— De fapt, îi oferea un număr tare îndrăzneţ colonelului! 

— Cine spune că-i „oferea”, frumosul meu diamant negru? Să 
știi că de multă vreme burghezele își rotunjesc veniturile la 
sfârșit de lună manifestând „amabilităţi” față de bătrâni 
boșorogiţi. În Maupassant găsești o puzderie. 

— Deci, ea a acceptat ca peretele să fie străpuns pentru ca să 
facă tot felul de porcării atunci când îi cerea moșul? 

— Așa cred. 

— Se știa fotografiată? 

— Întrebarea e bună, dar mi-e imposibil să-ţi răspund la ea. 

(J 

Servesc pentru amândoi câte un Bloodie-mary. Îl bem așezați 
față în fată în fotolii de piele. 

— Mi-e foame, anunţ eu. Nu-mi mai amintesc de când datează 
ultima mea masă. Vii să mâncăm împreună la noi acasă? Îi 
telefonez mamei să ne pregătească o haleală mai puţin 
obișnuită. Ce-ai zice de o omletă cu ciuperci pentru început? Cu 
un vinișor roșu parfumat? Pentru felul doi îi las gospodinei câmp 
liber de acţiune! 

— Dacă vrei, acceptă din capul locului amicul meu. 

Îmi zâmbește. 

— Ciudat, ce loc ocupă mâncarea în existența voastră, a 
albilor. 

— Locul pe care-l merită, bătrâne ghicitor în vise! Mâncăm de 
trei ori pe zi și această repetiţie constantă ne determină pe noi, 

oamenii  civilizaţi, să variem meniul pentru a-i păstra 
atractivitatea. Voi ceilalţi, nu demult canibali, n-aveţi decât grija 
de a vă umple burta, indiferent cu ce: manioc sau cur de 
elefant. 

— Dacă am fi avut la dispoziţie un Hediard și un Fauchon, 
gusturile noastre ar fi fost în mod cert mai rafinate, dar în 
regiunile unde apetitul n-are ca garant decât foamea, lucrurile 
se prezintă altfel, ripostează domnul Blanc. Bunicul meu dinspre 
tata a mâncat un misionar. Dar a luat plasă, călugărul avea 
carnea tare, fiind evanghelist protestant. 

În momentul în care ridic receptorul ca s-o previn pe Félicie, 
Honnissoit și Pinaud se întorc din expediţia lor. 

Ochii le sunt plini de autosatisfacţie, ceea ce te face să crezi 
că au obţinut rezultate pozitive. 

— A mers ca pe roate! declară comisarul. 

Fair-play, adaugă arătând spre Cesar: 

— Tipul ăsta are mai mult cap ca tot restul efectivelor de care 
dispune onorabila noastră instituţie. Știţi ce-a făcut în vreme ce 
noi puneam pe jăratic întreg personalul hotelului? A cerut lista 
rezervărilor pentru data în care cuplul de asasini se afla la han. 
Apoi, a telefonat la Marius și Jeanette și a cerut să i se citească 
mesele reținute în seara crimei de peste drum. Țineţi-vă bine, 
domnule inspector... 

— Același nume figura pe ambele liste? intervine Jérémie. 

Honnissoit abia se abţine să nu-l facă idiot, fiindcă i-a 
carbonizat efectul, dar ochii lui sunt plini de blesteme și mai 
rele. 

— Exact, aruncă el cum ai scuipa o așchie de os, provenind 
dintr-o friptură de iepure în sos de vin. 

— Ba mai mult! face Pinaud, sigur de bomba lui. 

— Tipul în chestiune se afla în compania profesorului Raspek? 
ghicesc eu, ceea ce pune capac dezamăgirii noilor veniţi. 

— Da, rostește lamentabil Fosilizatu. 

Întind mâna ca un rege cerșetor, sigur de obolul ce-l va primi. 

Honnissoit e cel care scoate o foaie de carneţel și mi-o 
întinde. 

Seminal Tabriz. 

— Asta-i tot? îi întreb. 

Înţepat, comisarul bodogăne: 

— Păi, numai ce-am venit, e cald încă, trebuie să introducem 
numele în calculator. 
— Atunci, la treabă băieţi, și daţi-i bice, e urgent! 

CAPITOLUL XV 


A EȘAFODA: a elabora, combinând 
elemente adesea complicate 


E o expoziţie vastă de covoare în cartierul Gării de Est. Nu 
cine știe ce. Trei vitrine cu geamuri prăfuite. Fațada coșcovită, 
de culoare brun-caca, pe care câinii din arondisment vin pe rând 
să-și marcheze teritoriul. O firmă mare anunţă în litere 
întortocheate, ca să aducă a orientalism: „La Palatul 
Covoarelor”. 

Intrăm, domnul Blanc, B&ru și cu mine. Înăuntru miroase a 
usuc, a covoare îngrămădite și a naftalină. Locul e prost luminat. 
Cantități monstruoase de covoare sunt îngrămădite pe jos sau 
agăţate de pereți. Altele atârnă și din plafon pe suporturi de 
lemn. O mie și una de nopţi pentru bazaruri și ospeţe haiducești 
cu berbec la frigare! 

Un angajat „de acolo”, îmbrăcat într-un frumos costum bej cu 
dunguliţe albe, se apropie de noi respectuos. 

— Am dori să vorbim cu domnul Tabriz, îi spun eu. Pentru o 
afacere comercială foarte importantă. 

— Pe cine să anunţ? 

Jérémie declară cu autoritate: 

— Bakmar El Samul, din Bagdad. 

Un negru, în aceste împrejurări, dacă mai este și bine înţolit, 
cu ochelari fumurii și rame de aur, e luat în serios. Omul în 
costum cu dungulițe albe dispare în profunzimi prăfoase și 
obscure. 

Revine imediat după aceea, escortând un tip predispus la 
chelie, ale cărui ultime fire de păr, lipite cu disperare, îi compun 
un soi de plasă neagră arahneană. Noul venit, lucru ciudat, are 
sprâncenele complet albe, foarte stufoase, tenul bronzat, nasul 
puternic, agrementat cu o cicatrice datorată probabil unui 
bărbier neîndemânatec, dinţi strălucitori. Poartă o tunică fără 
mâneci din mătase neagră cu broderii de aur și argint, 
îmbrăcată peste o cămașă albă și un pantalon european, gri cu 
dungi. 

— Bună ziua, domnilor. Mi s-a spus că doriţi să mă vedeţi? 

Vorbește o franceză ciripitoare, gângurită ṣi ușor zâzâită. 

Decid să-l atac frontal și nu pe căi ocolite. Îi întind cartea. 

De vizită. 

Pe care e gravat în caractere elegante, plăcute la pipăit: 
Directorul Poliţiei judiciare. 

Tipul ia cunoștință și îmi adresează o  plecăciune 
ceremonioasă. 

— Foarte onorat, face el, dându-mi-o înapoi. 

O bag în buzunar: la cât te costă această imprimerie de lux 
nu-ţi mai poți permite să faci risipă și nici să notezi pe dosul ei 
adrese de cocote. 

Ne aruncă o privire rapidă. Mutrele noastre impenetrabile îl 
descumpănesc puțin. 

— Doriţi să mergem în biroul meu? propune domnul Seminal 
Tabriz. 

— De ce nu, admit eu. 

Ne croim drum printr-un stoc incredibil de covoare, unele din 
orient, altele dezorientate; sunt și chinezești, cumplit de grele, și 
nordice, mirosind a ţap în călduri. Se face din ce în ce mai 
întuneric de-ai crede că sultanul acestui palat economisește la 
sânge energia electrică. Dar cum zărim la capătul unui tunel 
lumina zilei, haloul ei ne atrage ca pe niște fluturi într-acolo. 

Caravana noastră se apropie de capătul drumului. Un 
conducător de cămile apare silențios din beznă cu o tavă de 
aramă cizelată, purtând pe ea păhărele decorate în auriu și un 
ibric-samovar cu ceai de mentă. 

Biroul lui Seminal Tabriz e un vast acvariu dreptunghiular, 
unde se află reunite vitrine cu mici covorașe de rugăciune, vechi 
și din mătase, scaune joase, groaznic lucrate, din care trebuie 
să fii speolog încercat ca să te poţi smulge, dacă ai comis 
imprudenţa de a te așeza. 

Negustorul tocmai ne propune să ne depunem dulapurile cu 
două uși pe ele. Beru acceptă, îngenunchează gemând într-o 
primă mișcare, apoi pivotează pentru a-și duce rampa de 
lansare pe unul dintre scaune. 

Bineînţeles, l-a ales pe cel mai fragil. Se aude un zgomot 
identic celui al nucilor sparte în labele unui măcelar. Scaunul 
fiind jos, Béru nu are de suferit decât o ușoară zgâlțâitură și lasă 
pe mai târziu inventarierea stricăciunilor. 

Exceptând numeroasele fotolii, încăperea are, pentru a-și 
justifica numele de birou, o masă mazarine, neagră cu 
încrustaţii de sidef. O mapă din piele de Cordoba, deasupra 
căreia Tabriz își tratează afacerile pe sub mână, servește de 
pernă popoului meu de polițist. 

Domnul Blanc rămâne în picioare pentru a admira covoarele 
de mătase; le atinge ușor cu degetele lui lungi de pianist de 
jazz. 

— O frumusete! ne asigură el. 

— Mulţumesc, face Tabriz. Aș putea, domnule inspector, să-mi 
reînnoiesc întrebarea, ce doriţi? 

— Vă atrag atenţia că încă nu mi-aţi pus-o, ripostez eu; dar 
presupun că v-aţi gândit cu tărie la ea. E vorba de un fenomen 
subconștient care ne translaţionează gândurile intime și ne face 
să le exteriorizăm. 

Își mângâie scoarţa pieptănăturii; ai zice că-i carapacea unei 
insecte dezgustătoare. 

— Foarte posibil, rostește cu vocea lui de miere curgătoare 
pentru patiserii turcești. 

Și adaugă cu un aer de o falsă teamă: 

— Ceea ce nu-i un impediment pentru a căpăta un răspuns. 

— Răspunsul meu e o întrebare. Îl cunoașteţi pe profesorul 
Anton Raspek? 

Sprânceana lui groasă din dreapta se saltă cu doi centimetri 
în raport cu coechipiera din stânga. 

Citesc pe fizionomia lui o ezitare care se limitează la câteva 
fracțiuni de secundă. 

— Da; ce întrebare ciudată? 

— De ce? 

— Ei bine, pentru că tocmai am aflat vestea morții lui. 

Sclavul, care poartă ibricul de ceai cu gâtul de lebădă, toarnă 
un pișat de măgar fierbinte în păhăruţe. Când toate patru sunt 
umplute, începe distribuirea. 

Jérémie ia unul, iau și eu unul (cum spune madam 
Fundfâșneţ, care ţine un magazin de cereale în piaţa Jean- 
Moulin). 

Când tava se apropie de Majestatea Sa, el refuză: 

— Nu, nu amice: niciodată apă caldă în timpul meselor și mai 
ales între. Dar dacă ai avea o tărie, mi-ar plăcea să fac un duș 
volant”. 

Servitorul mut, care nu pricepe decât limba lui natală, 
înregistrează doar refuzul lizibil pe moaca Grasului și trece cu 
vederea restul. 

— Aş putea să vă pun o seamă de întrebări în legătură cu 
profesorul? reiau eu cu combativitatea mea nestăvilită. 

— Presupun că pentru asta sunteți aici? răspunde Tabriz cu 
un surâs frumos... al unui negustor de covoare. 

— Care a fost natura relațiilor dumneavoastră cu Raspek? 

— Pur amicale. Ne-am cunoscut la Damasc. 

— Văd că ați făcut o bună bucată de drum împreună? rostesc 
eu pentru simpla mea satisfacție, fiindcă mi se întâmplă 
frecvent să mă dedau unor solo-uri de umor, ca să mă întreţin în 
formă. 

— Poftim? 

— Nimic, nimic, evit eu. Ce făcea Raspek în Siria? 

— Nu știu dacă era vorba de o călătorie de studii sau de 
plăcere. Aveam pe atunci un mare magazin în bazar. Călătorea 
cu soţia lui. A intrat să cumpere un covor de rugăciune, vechi de 
un secol. Am stat mult de vorbă și mi-a făcut o plăcere așa de 
mare conversaţia lui, încât i-am oferit covorul soției lui. 

— Sunteţi generos, domnule Tabriz. 

— Rareori, dar obișnuiesc să fac un gest de larghețe cel puţin 
o dată pe an. Trebuie să recunosc că îi admir profund pe 
oamenii de știință. Adesea au mult geniu și puţini bani. De 
atunci am întreținut relaţii care mă onorează. 

— Când l-aţi văzut ultima oară? 

— În ajunul morţii lui, am cinat împreună într-un excelent 
restaurant pescăresc de pe calea Montaigne sau George-V, nu 
m-a preocupat niciodată acest aspect. 

— El a făcut trataţia? 

— A insistat; de când cu premiul Nobel, situaţia lui financiară 
a devenit mult mai confortabilă. 

— Vestea decesului său v-a surprins? 

— M-a surprins, dar mai ales m-a răvășit. 

— Vă vorbea despre lucrările lui? 


17 Pentru o „dulce violenţă” foarte probabil. (n.a.). 

— Dumnezeule mare, nu! Acest gen de oameni își deschid 
inima dar nu și mintea! 

— Numele de Hans Scheunburger vă spune ceva? 

Buf! La o cotitură de tranca-fleanca pe tema lui Raspek îi 
administrez o pasă brutală cu Scheunburger; Seminal primește 
șocul în gingii. Omul rămâne imper turbă abilă (cum zice 
Bérurier). Totuși în ochii lui cristalinul devine rectangular ca la 
capre sau la pisici. 

— Vă rog să-mi mai repetaţi? întreabă el. 

Mă conformez. 

Execută o mină negativă. 

— N-am auzit niciodată vorbindu-se de această persoană. 

— Și nici de Frau Elsa Braker? 

— Nici. 

Faţă de tăcerea mea, își împinge inocenţa până la a murmura: 

— Ar fi trebuit să-i cunosc? 

— Aţi cinat acum câteva seri la Relais du Val Fleuri, sper că nu 
mă înșel. 

— Nu. 

— Acest cuplu se afla acolo. 

Un râs înfrigurat. 

— Se aflau multe altele. 

— Hans și Elsa parcurgeau neîndoios același drum ca și 
dumneavoastră, pentru că se aflau și în imobilul din fața 
restaurantului în același moment în care luați cina cu Raspek! 
Hazardul? 

— Fără îndoială, pentru că nu-i cunosc pe acești oameni. 

Ferm pe poziţie Tabriz. Voinţă de fier. Simt că-mi fuge 
pământul de sub picioare. Nu-i un delict să cinezi în compania 
unui savant în ajunul morţii lui, și cu atât mai mult, să te afli 
într-un han concomitent cu un cuplu de criminali. Nu dispunem 
de nicio mărturie care să ne asigure că Seminal Tabriz a fost 
văzut stând de vorbă cu cei doi bandiți la Va/ Fleuri. Nu 
dispunem decât de două coincidenţe: se aflau foarte aproape 
unii de alţii întâi pe calea George-V și apoi la han. Ce juriu și-ar 
rupe dinţii în pesmetul ăsta? 

Nehotărârea mea se vede ca podul Rialto în mijlocul Veneţiei. 
Celălalt jubilează până la punctul terminus al rectului. 

Și în clipa aceea, Africa neagră vine în ajutorul Europei 
occidentale. 

— Îmi permiteţi? face Othello de serviciu. 

Indecis, accept printr-o înclinare a capului. 

Jérémie reia: 

— După părerea mea, e preferabil să jucăm cu cărțile pe față, 
domnul Tabriz nu-i un „client” obișnuit. 

— Client! strigă negustorul de covoare. De ce mă rog acest 
cuvânt? 

— Doar un termen profesional, răspunde Mister White. Așa-i 
numim noi pe suspecţii care se află în colimator. 

Ha, ha, ticălosul se udă pe el! De parcă ai scutura un cocotier; 
are să plouă cu necazuri și cucuie în curând! 

— Dar, domnule! sare în sus Tabriz, n-am să vă permit să... 

— Molo, pepenașule! face amabil Béru, n-o să-ţi înghiţim 
nervii tocmai când situaţia devine mai interesantă. 

Ca un credincios câine de pază, începe să latre de îndată ce 
stăpânul ridică vocea. Işi arată colții și-și mângâie superbii 
pumni, care închid de obicei furie și somn. 

— E un scandal, strigă individul, fără a reuși totuși să semene 
prea bine cu François Marchais. 

— Cu trei litere vă luminez lanterna, reia eminentul domn 
Blanc, săpând și mai adânc prăpastia de perplexitate care-mi dă 
amețeli. 

— Cum adică? tună Seminal Tabriz. 

— B.M. dublu V! emite Floarea de Bananier. 

— Adică? 

— O știți prea bine! 

Apoi, întorcându-se spre mine: 

— Cred că ne vom simți mai în largul nostru la poliție pentru a 
discuta cu domnul având dovezile la îndemână, nu crezi? 

Dacă ai pune întrebarea asta unui biscuit vechi, n-ar fi mai 
năuc decât mine. 

— Bineînţeles, fac eu, adunând în acest cuvânt toată bruma 
de inteligență care mi-a mai rămas prin unghere. 

Jérémie Blanc se proptește înaintea tipului cu pielea de 
ambră. 

— Vă rog să ne urmaţi! 

Individul cu frizura lipită înnebunește de-a binelea. Proferează 
cuvinte băloase bătând din picioare! Și apoi începe să ţipe în 
araba veche. 


48 Béru doarme întotdeauna cu pumnii strânși. (n.a.). 
VP - 116 


Revine la dragul nostru dialect pentru a se informa: 

— Aveţi un mandat de aducere? 

— Yes? Surioaro! suspină Berurier ridicându-se. 

Cu acel gest expert, aproape august, care-i e familiar, apucă 
în mâna dreaptă tunica emirului și-l trage spre el, punându-și 
bila de bronz în acţiune. Se aude ca atunci când Big Ben-ul bate 
jumătatea de oră. O jumătate bine îndesată! Negustorul se 
prăbușește pe covorul persan moale care garnisește pardoseala. 

În clipa când cade, o hoardă dă năvală peste noi. Îţi închipui 
că din pricina exagerărilor mele poetice calific drept hoardă 
patru sarazini, cu chipuri fioroase, care par numeroși, fiind 
înarmaţi. Hobby-ul lor comun e pistolul mitralieră, armă de o 
redutabilă eficacitate și care tinde din ce în ce mai mult să se 
bucure de succes când schimburile culturale capătă frecvent o 
turnură supărătoare. 

— Domnilor! le spun eu, cred că n-aveţi de gând să-l ucideți 
pe directorul poliţiei franceze și pe doi dintre colaboratorii lui 
notorii? 

Ei rămân ferecaţi. Între timp, Tabriz are fericita idee de a-și 
veni în simțţiri. 

Le vorbește. Ce le spune? Mărturisesc că limbile practicate 
dincolo de periferiile  Marsiliei nu figurează în fişierul 
cunoștințelor mele. 

În orice caz, acești tuciurii gentlemani ne scotocesc, ne 
scarpină, ne gâdilă, ne iau armele, pe care le purtăm cu noi mai 
mult din datorie decât din precauţie. Pe urmă, ne împing spre o 
scară a cărei utilitate principală constă în a-i face pe oameni mai 
mult să coboare decât să urce. 

La primul subsol încă mai sunt covoare, dar rulate și 
împachetate în pânză de iută. Într-o străfulgerare, îmi spun că-i 
destul de simplu să pleci din lumea asta, țeapăn ori ba, prin 
utilizarea unui asemenea sistem. Gagul cu covorul e vechi ca 
însuși Ispahanul“?. Încă de pe vremea lui Ali Qapu se utiliza în 
comediile polițienești; ceea ce nu constituie o piedică în 
conservarea virtuţilor sale. 

Dar scara continuă să coboare. 

— Te-ai crede în Galeriile Lafayette! rânjește Majestatea Sa. 


19 Fosta capitală a Iranului, cu monumente din secolul al XI-lea. (n.tr.). 

Etajul de dedesubt nu servește decât de magazie. E o imensă 
harababură de lăzi, geamantane de trestie, războaie de țesut 
vechi și alte obiecte de toate neamurile. 

Crezi că ai ajuns, da de unde! lată că un al treilea subsol ni se 
oferă. Trepte de fier, foarte înclinate, care vibrează sub 
greutatea noastră. 

— Bă, eu cred că suntem mai jos de canalul aflat pe sub 
Sena! anunţă Grasu perspicace. Nici nu-ți trece prin cap când 
mergi pe strasse că ai sub picioare un mușuroi de cârtițe ca 
asta. 

Terminus! O ușă metalică, pe care e scris cu litere mari negre, 
decupate: „PERICOL”. 

Domnii o deschid și ne împing în beznă. 

CAPITOLUL XVI 


PĂDUCHIOS: 
om cu păduchi 


Fundul unei gropi adânci? 

Scapăr bricheta, asta înseamnă că acţionez mica mea 
lanternă de buzunar. 

Si-nis-tru! 

E ca o grotă. În plin Paris! La doi paşi de Gara de Est. 
Închipuie-ţi un loc (nu-l pot numi încăpere) lung de șase sau 
șapte metri, lat de doi, cu plafonul jos, boltit, cu ziduri de piatră, 
pe jos cu un ciment noroios, cu bălți mari. Totul e atât de negru, 
încât curul lui Jérémie, prin comparaţie, ar semăna cu Coasta de 
Azur în luna august. Mai mult ca sigur e vorba de o ramificaţie 
închisă a canalizării, zidită cu ani în urmă și transformată astfel 
într-o temniţă cum a avut parte Ludovic al XI-lea în castelul de la 
Plessis-l&s-Tours. 

Mirosul care domnește e insuportabil: pute a putreziciune, a 
puroi (ceea ce e aproape sinonim), a noroi abject și a tot ce ai 
mai vrea să adaugi din aceeași oală (de rahat). 

— Prieteni, oftez eu, de felul meu, o știți prea bine, sunt un 
optimist, dar trebuie să mărturisesc că acum nu mai pun mare 
preţ pe pieile noastre. Când cineva își permite să sechestreze 
trei polițiști, printre care chiar șeful poliţiei, înseamnă că-i decis 
să-i suprime. 

— Ai! ţipă Grasu. Am simţit că ceva m-a mușcat de picior! 
Doamne! Pe aici sunt șobolani! Nu-i auziţi? Mișună peste tot! 

Acţionez lanterna mea. Șobolani de canalizare, mari cât niște 
pisici o zbughesc care încotro. S-au adunat cam o duzină, atrași 
de carnea noastră proaspătă. Realizez că această temniţă e de 
fapt un loc de exterminare. E suficient să închizi aici niște 
oameni și să-i „uiţi”, ca aceste mamifere rozătoare să-i termine. 
Cuvântul „Pericol” pictat pe ușa de fier e un eufemism! 

În fascicolul de lumină al lanternei zăresc bestiile la câţiva 
pași; ochii lor roșii sunt ţintiţi asupra noastră; ele știu de pe 
acum, din instinct, că bateria mea nu va dura multă vreme și că, 

o dată bezna instaurată, se vor putea așeza la masă. Nu 
îndrăznesc să întrevăd ce ne așteaptă. 

— Lua-l-ar dracu'! exclamă Jeremie, altminteri bine crescut și 
cu un limbaj ales, Tabriz al tău n-o fi având de gând să ne 
șteargă astfel urma în plin Paris! Existăm social! Confraţii ne vor 
căuta! 

— Asta-i sigur, dar nu imediat. Până vor băga ei de seamă că 
am dispărut, noi vom fi în stomacurile acestor abominabile 
dihănii. 

— Am citit undeva, declară domnul Blanc, că șobolanii au ucis 
mai mulți oameni în istoria umanităţii decât toate războaiele la 
un loc. 

— Mersi pentru informaţie, bombăne Pachidermu, sunt 
încântat că mă instrucţionezi înainte s-o mierlesc. la luminează, 
șefule, să văd cum arată împuţita asta de ușă. 

Îi dau ascultare. Ușa, cred că ţi-ai dat seama imediat, este 
inexpugnabilă. Fierul e ruginit, dar grosimea metalului ar 
descuraja până și un spărgător de mare clasă, medaliat cu aur 
la Olimpiadele de violare a seifurilor. Nici vorbă să-mi pot utiliza 
sezamul! Se închide numai din exterior cu ajutorul a două 
zăvoare groase ca braţul lui Carlos”. Lovitura de umăr, cu care 
o gratifică între timp Beru, nu produce decât un zgomot 
derizoriu. 

— Nu ţine! face el. 

Sting lumina. Imediat suntem împresuraţi de ginta micilor 
rozătoare (nu chiar așa de mici). Cumplită impresie! O forfotă, o 
busculadă infamă, picioarele ne sunt asaltate, mușcate, 
zgâriate, înspăimântătorii șobolani se încaieră între ei, chiţăie 
sinistru. Dăm din picioare, izbim în toate direcţiile, înjurând și 
masacrând șobolănimea. Ce scârbă! Sifilis viu. 

Din când în când ne ofer un răgaz aprinzând lumina. Fiindcă 
jivinele astea  infecte ale întunericului încă mai sunt 
impresionate de lumină, cu atât mai mult cu cât lanterna mea 
ca un stilou e de-o uimitoare intensitate. 

— Are cineva un chibrit? întreabă Grasu. 

Am eu o brichetă Cartier cu care aprind ţigaretele damelor și 
rarele trabucuri pe care le fumez (dar să nu-i suflați o vorbă lui 
Zino Davidoff; el vrea să aprinzi barele lui numai cu chibrituri 
lungi). 


50 Cântăreț și compozitor de muzică ușoară - obez. (n.tr.). 

— Un minut! 

Își scoate haina, i-o dă lui Jérémie, apoi își descheie cămașa și 
îi dă foc folosind bricheta mea de ceremonii. Când a luat foc, o 
aruncă în direcția șobolanilor strânși grămadă. Cortegiul se 
împrăștie. 

— Și pe urmă? îl ironizez eu. 

— Pe urmă, vin la rând haina, nădragii, boarfele voastre. 
Avem nevoie să câștigăm timp! Ai zis cuiva unde am plecat? 

— Nimănui. 

Mă uit la cadranul luminos al ceasului meu, marca Pahsa. 

— Peste două ore trebuie să mă întâlnesc cu ministrul. 

— Asta o să fie începutul alarmei, prevede Informu. 

— În plus, adaugă Jérémie, mașina noastră e parcată 
neregulamentar la doi pași de aici. Beru are dreptate, trebuie să 
luptăm cu șobolanii cât mai mult timp posibil. 

e 

Tușim ca trei sanatorii din cauza fumului scos de ţoalele 
noastre, fum care nu are pe unde să iasă din acest spațiu închis. 

După un moment, șobolanii au fugit incomodaţi și de foc. 
Totuși îi ghicim pe aproape, îngrămădiţi la gura vizuinilor, gata 
să intervină de îndată ce aerul va fi mai puţin viciat. 

Am rămas toţi trei aproape în pielea goală, mai păstrând pe 
noi doar slipurile și pantofii. Vânătoarea va începe curând. Ne 
mai rămâne lanterna pe care o menajez cât pot. Durata ei? 
Niciodată n-am dat atenţie acestui aspect. 

Ne ustură ochii, și sărutările noastre, dacă am mai ajunge să 
le dăm, ar avea gust de slănină afumată. 

— Eu, ne anunţă Bérurier, când se întorc șobolanii îi stâlcesc 
cu pantoful; iau unul de coadă și mă folosesc de el ca de o armă 
ca să-i resping pe ăilalţi. Oare șobolanii sunt întrepost-fagi? 
Dacă da, mai câștigăm și așa ceva timp. 

— Taci! face cu o voce surdă domnul Blanc. 

— Am să tac dacă am să vreau, îi răspunde ţâfnos 
Urangutanul. N-am să mă las halit de scârbele astea, recitându- 
mi testamentul! Nu-i genul domnului Bérurier, negrule! 

— Ține-ţi o dată gura aia blestemată, se înfurie Jérémie, aud 
ceva. 

Deodată, Grasu întrerupe sonorul ca să ciulească și el 
urechea. Mă cufund și eu în tăcere, zadarnic, nu aud nimic 
altceva decât respiraţiile noastre și sfârâitul focului. 

— Vrei să spui că..., începe Incorigibilul. 

— Gura! E cineva la etajul superior, ne previne Jeremie. 

— Asta-i sigur, prună afumată! 

— Să batem cu toţii în ușă! decide omul tam-tam-urilor. 

Dând exemplu, începe să lovească ritmic în ușa ruginită, cu 
amândoi pumnii. Mă alătur și eu, cât despre Mamut, el bate 
clopotele cu picioarele. O facem cu atâta tragere de inimă, așa 
de tare, că în ciuda focului care se stinge, șobolanii nu mai 
îndrăznesc să se apropie. 

Nu batem ca niște surzi, ci ca niște clopotari indonezieni. 
Vacarmul e uriaș! Ne sângerează urechile! Vibraţiile trebuie că 
se transmit pe etaje și se aud de sus. 

— Stop! ne oprește brusc domnul Blanc. 

Și adaugă cu o voce extatică: 

— Se apropie! 

— În pădurea virgină ai dobândit un asemenea auz? nu se 
poate împiedica Béru să nu reflecţioneze. Ai ascultat cum se 
plimbă panterele negre? 

Ora nefiind propice glumelor, genialul Jérémie continuă să 
imite formaţia Tobele lui Bronx în ușa de fier. 

Și deodată, auzim sub bubuiturile noastre scrâșnetul 
zăvoarelor. 

Lumina ne orbește, biete cârtițe ce-am devenit. 

O voce familiară: 

— Oh! Dumnezeule! 

Să fi ajuns într-o stare chiar așa de jalnică după două sau trei 
ore de încarcerare? E drept că nu mai avem haine pe noi și că 
picioarele ne sunt mânjite de noroiul puturos. Fumul focului 
aprins cu hainele noastre ne-a înnegrit faţa și ne-a înroșit ochii. 

Beru are răni pe pulpe, cauzate de infectele rozătoare 
hămesite, care se dau în vânt după carnea de porc și au găsit că 
cea a Grasului e un minunat înlocuitor. 

Mă frec la ochi pentru a distinge ceva, dar îmi sunt în lacrimi, 
atrofiaţi, mă ustură. Cu toate astea, îl recunosc (după voce) pe 
bravul Honnissoit. 

— Ai venit la ţanc! îl asigur eu. 

Cam leșinată ca declaraţie, și mai ales că o rostesc cu un glas 
de tâmpit. 

— Datorita domnișoarei Marie-Laure! 

— Poftim? 

Face un gest care încă mi se pare fantomatic; întorc capul și o 
zăresc pe micuța Pantamousson, îndepărtată de parcă m-aș uita 
la ea printr-o sticlă mată. 

— Descurcăreaţa asta de fată vă fila, imaginaţi-vă. Uite una 
care are focul sacru și ar face o frumoasă carieră în investigații. 
Văzând că nu mai ieşiţi mi-a telefonat. Noroc că tocmai 
ajunsesem la poliţie când a sunat ea și am venit urgent cu doi 
oameni. 

Pe loc, redevin șeful suprem al armatei în campanie. 

— Doi oameni! behăi eu. Și unul e aici! Inseamnă că celălalt a 
rămas singur sus? 

Honnissoit a înţeles și o rupe de fugă pe scară, strigând: 

— Vino aici, Calisson! 

Ne luăm după el. 

Imediat și-au scos pistoalele, bravii mei arcași. Micuța Marie 
Laure nu se lasă mai prejos. Ca o gazelă înaripată mă ajunge din 
urmă între primul subsol și parter. 

Dau drumul la turboreactoare. Ametţelile fumigene mi se 
risipesc, și trecem linia de sosire cot la cot. Asta da poză! 

De ceea ce m-am temut n-am scăpat: inspectorul lăsat să 
asigure acoperirea zace pe covoare cu o frumoasă rană la cap, 
cauzată de crosa unui revolver. Bineînţeles, în Palatul 
Covoarelor, nimeni, de la patron la vânzători, până la 
bodyguarzi. Au șters putina! Honnissoit a și pus mâna pe telefon 
ca să lanseze urmărirea. Plecarea ticăloșilor fiind precipitată (de 
fapt nu-i vorba de o plecare ci de o fugă), găsim lesne în biroul 
lui Tabriz acte de identitate care-l privesc, mai mult sau mai 
puţin îndoielnice, în măsură să ne înlesnească cercetările. 

Jérémie și cu mine stabilim semnalmentele foarte exacte ale 
„auxiliarilor” lui. 

— Dăm noi de ei, domnule director, vă garantez. Au un avans 
prea mic ca să ne scape printre degete! 

— Bici de lemn! bombăne Beru; nu mai arde mangalul și 
găsește-mi mai bine o salopetă sau un halat ca să mă întorc 
acasă și să mă schimb. la zi, Sana, bineînţeles că am și eu 
dreptul să fac o notă de despăgubiri pentru hainele mele arse? 

— Evident. 

Nu mai poate de bucurie și adaugă: 

— Am de gând să-mi ofer un costum bej, pe care l-am văzut 
într-o vitrină de pe bulevardul Sevastopol, elegant, stil milord, 

șic peste poate! Berthe mi-a atras atenţia că mă îmbrac prea 
sobru, în vreme ce hainele în culori deschise mă pun în valoare. 
Am să strălucesc de eleganţă ca un nebunatic! 

Râde fericit și apoi, dând cu ochii de rănit la picioarele lui, 
declară: 

— Uite că Auvrecond își vine în fire. Cum te simţi, omule? Să 
nu-ţi faci griji din pricina asta: rănile de la cap, dacă n-ai murit 
pe loc, se vindecă întotdeauna! 

CAPITOLUL XVII 


IMPLUVIU: bazin situat în curtea 
interioară a caselor romane sub 
o deschidere a acoperișului, 
unde se aduna apa de ploaie 


La mine în birou e un bivuac în toată legea. Comandantul 
rămâne pe dunetă în timpul furtunii. l-am adunat pentru un 
picnic pe: Honnissoit, Jérémie, Beru și Marie-Laure, căreia îi 
datorăm viaţa. S-a ales praful de masa proiectată la mine acasă. 
Nu trebuie părăsit câmpul de luptă! Tot ce-i poliţist în capitală 
se află în stare de mobilizare. Un nor de inspectori a încercuit 
Palatul Covoarelor ca și întregul cartier. Am aflat că cinci sau 
șase oameni s-au îngrămădit într-un Ford Fiesta parcat în faţa 
magazinului. O oră mai târziu, vehiculul a fost găsit lângă staţia 
de metrou Hôtel de Ville. 

Fugarii și-au continuat goana cu mijloace de transport în 
comun. S-au lansat pe urmele lor vreo douăzeci de copoi. Știm 
de pe acum că s-au despărțit, pentru că un funcţionar al 
metroului a văzut un individ cu pistol mitralieră, forțând o ușă a 
metroului. Cu care ocazie, idiotul și-a pierdut arma și nici măcar 
nu s-a oprit să și-o recupereze, atât era de preocupat să nu 
piardă garnitura de tren. 

Au vreun loc unde să se replieze? Poate că da, poate că nu. 

Marie-Laure ca o adevărată cameristă - în mod cu totul 
excepţional se ocupă cu servitul. Meniul e frugal: ficat de gâscă, 
pui cu tarhon în aspic, brânză de Meaux și ceva prăjiturele. 
Puștoaica s-a ocupat de cumpărături. N-a comis decât o singură 
greșeală: a venit numai cu vin alb, ceea ce-l face pe Bibendum 
să-și manifeste nemulţumirea: un vin de Alsacia puţin dulce și 
care nu-ţi desfată mucoasele. 

Suntem ocupați cu copanele de pui când vine vestea concisă 
și faină: 

Tabriz a fost reperat! Intrase într-un cinematograf de pe 
Champs Elysées: Mazarin, unde rulează „Bordura fatală” cu 
Michel Chibre. Amicul Bobol, care a mai jucat pentru noi. Ofiţerul 

de poliție Kulmasseur (Jean), după serviciu, venise să-și caute 
soția la Mazarin și staţiona pe firul doi de mașini, așteptând 
sfârșitul filmului. Văzuse fișa care-l privea pe Seminal Tabriz și a 
avut impresia că visează când a dat cu ochii de el la coada de 
bilete, canalizată prin șicane. A tras imediat semnalul de alarmă 
chiar din mașina lui. Adjuncţii lui Honnissoit au luat toate 
măsurile pentru a bloca ieșirile din sală. Işi așteaptă șeful. 

Ange sare în sus cu gura plină, ceea ce nu-i politicos, dar 
scuzabil date fiind circumstanțele. 

— Te însoțesc! lansez eu. Tipul ăsta a ajuns pentru mine o 
afacere personală. Vii și tu Bulgăr de Zăpadă? 

—Am ceva mai bun de făcut, mi-o întoarce negrul, 
continuându-și masa. 

— Să ajung la brânză și poate mă iau după voi, spune Beru. 
Moale cum e n-o să mai stea așa o zi întreagă. Cu brânzeturile 
astea grase e mai rău decât cu perele: mai înainte să se coacă, 
e prea devreme, după ce s-au copt, e prea târziu! 

Cât despre Marie-Laure, ea nu suflă o vorbă, dar mă urmează. 

În mașină, mă instalez în spate, alături de ea. 

— Îţi datorez viaţa, îi repet. 

Ştii ce? Promiţi să nu te apuce plânsul, ia zi? 

— Nu, mă corectează dulceaţa: eu îţi datorez viața. 

Și adaugă într-un răsuflet, care-mi gâdilă perii dinaintea 
timpanului: 

— Te iubesc. 

Pentru confirmare, mâna ei delicată se insinuează... 

e 

Pe ecran lat, îi vezi pe Michael Chibre gol ca un limbric al lui 
Albert Samain (nu și-a păstrat decât brățara) dansând cu 
Eléonore Pigeon atât de roșcovană că părul ei pubian seamănă 
cu flacăra unei lămpi de sudură. In spatele ușii cu geamuri, care 
izolează sala de hol, Honnissoit vorbește în radioul lui portativ. 

Face apelul oamenilor gata să treacă la acţiune: 

— Derborance? 

— Prezent! 

— Regain? 

— Prezent! 

— Germinal? 

— Prezent! 

— Mangeclous? 

— Prezent! 

— Leviathan? 

— Prezent! 

— Clerambard? 

— Prezent! 

— Godot? 

Nu răspunde nimeni. 

— Nu-l mai așteptăm, tranșează Honnissoit. 

După aceste formalităţi, intrăm în cabina operatorului. Îi 
arătăm legitimațiile. 

— Aveţi un microfon prin care am putea să ne adresăm sălii? 
întreabă Ange. 

— Aici, domnule comisar. 

— O.K! Conectează-l, oprește filmul și aprinde lumina în sală. 

Tehnicianul subscrie rapid acestor trei exigențe. 

Honnissoit se apleacă asupra microfonului fix: 

— Rugăm spectatorii să ne scuze pentru această întrerupere 
a programului, declară subordonatul meu; ea va fi scurtă. ÎI 
rugăm pe unul dintre dumneavoastră, domnul Seminal Tabriz, 
să se îndrepte spre casierie cu mâinile la ceafă. 

Anunţul provoacă un murmur de stupoare și de teamă în 
rândurile asistenţei. 

De la gemulețul cu sticlă, care dă în sală, asistăm la un 
început de panică colectivă, oamenii înțelegând că-i vorba de 
hăituirea cuiva. 

— Mă duc acolo, decid eu. Rămâi la postul de observaţie. 

Cobor în sală. Merg până în dreptul ecranului, și-i înfrunt pe 
spectatori, încercând să-l detectez pe negustorul de covoare în 
această mulţime anonimă. 

— N-are rost să te obstinezi, Tabriz! rostesc eu pe un ton de 
Britannicus la Comedia Franceză. Sala e înconjurată, cele mai 
mici ieșiri păzite: orice tentativă disperată din partea dumitale e 
sortită eșecului. 

Nimic nu mișcă și decid să-i cercetez pe toţi cei prezenţi unul 
câte unul. Primul rând, apoi al doilea. Mă aflu la mijlocul celui 
de-al treilea rând când o femeie scoate un țipăt isteric, pe 
cealaltă parte a cărării mediane. 

Dau fuga într-acolo. Alături de ea e un om prăbușit pe scaun 
și scuturat de un tremur convulsiv. Tabriz și-a luat zilele cu o 
capsulă de cianură. 

A găsit o soluţie pe care n-o prevăzusem ca să ni se strecoare 
printre degete. Asta-i de fapt marea evadare. Face o anumită 
impresie. 

Cum dama, care se află lângă el, nu mai contenește din urlat 
o calmez cu un hotărât: 

— Liniște! Nu vă mai poate face niciun rău: e mort! 

Cuvintele mele îi secționează circuitul sonor, și rămâne pe 
fotoliul de pluș, masându-și tiroida, în vreme ce bărbatu-su, un 
sac de rahat și mai baban ca ea, o consolează cu „Hai, 
scumpete, liniștește-te”, ceea ce l-ar face pe un individ așezat 
deasupra unui mușuroi de furnici să moară de râs. 

Bravii noștri inspectori evacuează cadavrul înaintea sosirii 
ambulanţei, și-l depun lângă closete, în timp ce filmul e reluat. 

Pe ecran lat, Michael Chibre face amor cu Eléonor Pigeon și 
bursele lui mari trag clopotele în forță. Viaţa continuă simplă și 
fierbinte. 

e 

Îl întâlnesc pe Jérémie Blanc, escortat de B&ru în atelierul 
garaj al poliţiei. Sunt în jurul BMW-ului perechii de asasini și doi 
mecanici calificați dezmembrează maşina cu aceeaşi 
meticulozitate, pe care ar depune-o unei operațiuni 
asemănătoare, polițiștii antidrog de la French connection. 

— De fapt, îl întreb pe negrul Blanc, ce căutați? 

E lac de sudoare, poartă mănuși de cauciuc făcute pentru 
spălarea veselei cu Mir și expresia lui, care de obicei degajă 
bucuria de a trăi, e îndărătnică și morocănoasă. 

Işi apropie cele două ventuze de urechea mea: 

— Vrei să-ţi spun ceva, Împărate? Ei bine, habar n-am! 

— Ce te-a apucat cu mașina asta? 

— O inspiraţie, cum i se întâmplă și împăratului meu iubit. Mi- 
am zis: „Nimeni nu i-a văzut împreună pe Tabriz, Scheunburger 
și Elsa Braker, deși au fost în același timp la han. Dar dacă 
cuplul avea ceva important, ceva capital care urma să-i fie 
înmânat lui Tabriz? Ceva ascuns în mașina celor doi ucigași și 
care trebuia să ajungă la negustorul de covoare? 

— Ca să predea acest „ceva” al tău de ce ar fi trebuit să se 
deplaseze la treizeci de kilometri de Paris? 

— Să presupunem că una dintre cele două părţi era în alertă 
din niște considerente care încă ne scapă. Să presupunem că 
acești oameni se temeau că sunt supravegheați? 

— Să admitem. În acest caz, Tabriz trebuie că a recuperat 
acel „ceva” așa cum se prevăzuse. 

— A renunţat. 

— De ce? 

— Pentru că a mirosit sau chiar a descoperit prezenţa 
oamenilor lui Honnissoit. Tipul ăsta era un fenec, el a adulmecat 
capcana cu slănina și a preferat s-o șteargă. 

Raționamentul lui Jérémie îmi pare deodată de o evidenţă 
fundamentală. Ceea ce mă convinge în special este modul în 
care situaţia a basculat în Palatul Covoarelor, când prietenul 
meu a abordat problema BMW -ului. 

— Cu ce ar fi putut să facă trafic? 

— Trafic n-ar fi cuvântul pe care l-aș folosi, îmi răspunde 
Tuciuriul. Un traficant nu se omoară când e pe punctul de a fi 
arestat. 

— Te-ai lăsa mai curând înclinat spre o afacere de spionaj? 

— Tu nu? 

— Poate. În ce stare aţi adus mașina asta! O să ajungă ca un 
joc de puzzle ca s-o faceţi la loc! ` 

Mecanicii în salopete au demontat rezervorul de benzină. Il 
golesc într-o canistră, îl zgâlțâie... Nimic. N-are fund dublu, nici 
suduri bizare. 

Unul dintre ei își scoate batista, care-i servește pentru șters 
joja, și își tamponează fruntea. 

— Ce porcărie, domnule director, spune el. Dacă măcar am 
avea o idee despre ceea ce căutăm! 

— Esenţialul e să găsiţi, ripostez eu. 

Am noroc că sunt „împăratul”, altminteri mi-ar arunca otreapa 
plină de unsoare în nas! 

Bérurier, care în mod excepţional n-a cuvântat încă, mi se 
adresează: 

— Nu-mi mai dau seama dacă ne-a scăpat ceva, spune el. Tu 
care ai ochiul proaspăt, Sana, ar trebui să te benoclezi la treaba 
asta. Poate că vreun ceva ne-o fi scăpat? 

Accept și încep să dau ocol epavei fără grabă. Băieţii au 
împins jocul prea departe! Barele de protecție formează un 
fagot enorm pe pardoseala de ciment. Celor cinci roţi li s-au 
scos capacele și pneurile, mocheta și cauciucul din portbagaj și 
din interiorul mașinii sunt smulse, volanul deșurubat, bara de 

direcţie scoasă, aripile demontate, la fel farurile, scaunele și alte 
elemente care alcătuiesc o mașină. 

Căscată și dislocată, mașina e umilită până în cele mai mici 
resorturi. Fără tablou de bord, nici capotă, fără mască, fără roți 
nu mai e decât o amintire confuză, carcasa unui lucru odată 
minunat, gândit, construit și ridicat în slăvi într-un catalog. 

Privesc această ruină și mi se strânge inima în faţa unei 
asemenea distrugeri sistematice; îmi plac așa de mult mașinile, 
aceste jucării formidabile pentru bărbați - copii mari. 

Chiar să aibă un secret? 

Obiecte neînsuflețite... 

Intru cu ea într-o „comunicare tainică”: 

„Frumoasă și îmbătătoare mașină, niște răufăcători s-au 
servit de tine ca de o casă de bagaje dintr-o gară. Păstrai la 
dispoziţia lor «un ceva» misterios...” 

Nu-i măi vorbesc. Dacă într-adevăr Tabriz avea să recupereze 
„ceva”, locul trebuia să fie ușor accesibil. Negustorul de covoare 
nu-și putea permite să mânuiască șurubelnițe și chei engleze în 
parchingul unui han. Q.E.D! 

Și atunci în mine, dar imposibil de situat locul declicului 
(creierul, boașele, metronomul?) s-a produs un puseu de jos în 
sus și un element auto mi-a apărut în prim plan. 

Mă apropii, îl apuc, îl ridic. Joja de ulei! Un simplu inel de fier 
care iese dintr-un dop de oţel. Dedesubt, tija unsuroasă. 
Continuu s-o ridic și o scot complet afară. Totul pare normal! Și 
totuși nu-i! Extremitatea plată a tijei e străpunsă de un minuscul 
orificiu prin care e trecut un fir de nailon legat cu nod. Trag de 
fir. Îmi opune rezistenţă, dar se mișcă. 

Imediat extrag un obiect de dimensiunile unui stilou. E negru, 
destul de greu. Ca și un stilou se deșurubează, dar e plin de 
unsoare; amân clipa pipăitului. ă 

Colegii mei de garaj tac, năpădiţi de o emoție sumbră. li simt 
învinşi de prodigioasa mea isteţime. În acea clipă, le-aș putea 
cere indiferent ce și restul: salariul, nevasta, o repriză de amor, 
s-ar bate ca să mi le ofere. 

Bérurier rezumă sentimentul cvartetului: 

— Când se uită omul la tine cum acţionezi, își zice că nu-i rău 
de loc să fii inteligent! 

CAPITOLUL XVIII 


CIUPEALA: realizarea unor 
mici profituri ilicite 


Cam palid sub fond de tenul lui natural, Mathias. A slăbit mult, 
cum se întâmplă frecvent când ţi se operează gâtul sau fundul. 
Ajungem cu punctele de evacuare fragile, noi mamiferele pline 
de rahat. Să te mai îndopi dacă uneori e așa de greu să dai 
afară, ar trebui să-ţi fie frică! Faimosul „contra naturii” al 
afacerii, care odinioară îi scandalizaseră la maximum pe 
batracienii cristelniţelor, rezidă în aspectul „sens interzis” al 
problemei. Așa cum ai lua-o pe strada Rivoli în direcţia Concorde 
Hotel de Ville! 

— Nu prea arăţi grozav, Roșcovanule! 

Afișează un surâs decolorat: 

— Slăbiciunea. 

— Pune-ţi mandibulele în funcţiune și înghite o bucată de 
animal mort. 

— Ușurel; carnea constipă! 

Se așază pe scaunul lui pivotant, prevăzut cu o pernă moale și 
stă ușor într-o rână, ca să-și menajeze operaţia. 

— Ai avut timp să studiezi obiectul cilindric, Savantule? 

— Păi cum de nu! 

E o exclamaţie perimată! Ai mai găsi-o doar la palavragii 
începutului de secol: Ponton de Serail, Ravie de Mon Pepin și alți 
iluștri, care trag mai dihai cu gura decât pescarii cu năvodul. 
Uneori Mathias folosește cuvinte pe care le crede argotice, ca să 
facă pe șmecherul și s-o impresioneze pe nepoata lui infirmieră 
și metresă. Așa-i el! 

— Concluzia? 

— Ai să vezi. 

Întorcându-se spre urâta lui dolofană cu flotoarele imense, îi 
murmură languros: 

— Imi dai pușca, puicuţo? 

Puicuţa se execută. 

Arma capătă un aspect sinistru, subversiv pe masa de lucru a 
Genialului! Îi deschide chiulasa, apoi camera de radiaţii. Cu o 
precizie de chirurg, Xavier introduce cilindrul într-o crestătură 
potenţială cu cromatism valvar după care închide mecanismul. 

Mă invită să deschid una dintre ferestrele mai apropiate, ceea 
ce fac. 

— Puicuţo, reia el, dă-i binoclul directorului nostru. 

Ea (în engleză: She) se conformează. 

— Acum, îmi spune Mathias, când am în mână instrumentul, 
uită-te la turturelele catedralei Notre-Dame. 


— S-a făcut. 

— Ai reglat cum trebuie binoclul? 

— Afirmativ! 

— Vezi porumbeii care se învârtesc în cerc acolo sus? 
— Foarte bine. 


— Bun! nu mișca binocilul. 

Ochește o clipă și cam după un minut păsările cad moarte. 

— Obiectul descoperit de tine e un amplificator de intensitate, 
destinat acestei puști; cu ajutorul lui, estimez că s-ar putea 
neutraliza o ţintă situată la mai mulţi kilometri! 

— Extraordinar! A 

— Nu-i așa? triumfă ucigașul de porumbei. Iți dai seama de 
importanţa unei asemenea descoperiri? Moartea la mare 
distanţă, fără zgomot și fără a lăsa o urmă! 

— Cum îţi explici că acest amplificator a fost disociat de arma 
iniţială? 

— El n-a fost disociat, ci „adăugat”. Acest element a fost 
inventat „mai târziu”. 

— Ce te face să crezi? 

— Tăietura în care se introduce. 

Deschide încă o dată camera de radiaţii, scoate cilindrul și-și 
introduce un deget pe canalul destinat să-l primească. 

— Vezi cât e de strălucitoare partea asta? A fost forată recent. 

— Bravo, Mister Sherlock! 

lau în mână amplificatorul, un stilou, îţi repet. De ce naiba să-l 
ascundă sub joja de ulei? Ce înseamnă acest exces de precautii 
ca să-l transmită lui Tabriz? Ușurel, ajung să cred că acești 
oameni nu puteau acţiona în deplină securitate. Totul îmi 
demonstrează că erau hăituiţi și acționau cu circumspecţie. 
Astfel, dacă au ales-o complice pe vecina colonelului, șantajând- 

o cu fotografiile libertine luate de fostul ofițer, înseamnă că alţi 
indivizi erau pe urmele lor. l-au cerut frumoasei Nathalie să 
ascundă „ceva” (mereu acest „ceva”) care risca să le fie furat. 
Chestiune de minute! Și, înainte de a se îmbarca pentru Brazilia, 
Elsa Braker s-a dus să-și recupereze bunul. l-a suprimat pe cei 
doi ca să se asigure de tăcerea lor! 

Există oameni pentru care a-i omori pe semenii lor nu ridică 
nicio problemă de conștiință. Despre ce era vorba? O altă 
descoperire a profesorului Raspek? 

— Unge-ţi bine curul, Ruginitule! îi recomand la plecare. 

Mai înainte de a trece pragul laboratorului, mă întorc. 

Măgarul e de pe acum cu mâna în chilotul nepoatei și 
asistentei lui. Îi cam duce dorul din cauza timpului petrecut în 
spital. Pun pariu pe un pumn de bob că-i va cere să încuie ușa și 
o va penetra pe platoul de marmură al mesei lui de lucru. Numai 
de nu i-ar planta și unu mic, laureatul Premiului Cognacqg! 
Geniile astea sunt niște idioţi fără pereche! 

e 

Honnissoit stă de vorbă cu Pinaud și Bérurier. Se bucură când 
mă vede intrând. 

— Ah! veniţi la tanc! tocmai v-am căutat, domnule director. 
Am găsit asta în efectele lui Tabriz. 

Îmi întinde o foaie de carnet ruptă în mare viteză, pe care e 
scris, mai curând mâzgălit: 


HR 
Rua Santa Chiasse 
MANAUS 


Se vede că hârtia fusese păturită în îndoituri mărunte. 

— Se afla în capacul stiloului său, îmi explică Honnissoit. 
Manaus se află în Brazilia, nu-i așa? Nu credeți că asta ar fi 
adresa de acolo a coanei Elsa? 

— Foarte probabil. 

— Am iniţiat o anchetă foarte amplă asupra acestui vânzător 
de covoare: sunt mobilizați și cei de la Informaţii generale. 

— Perfect. 

— Unul dintre bodyguarzi va fi arestat dintr-o clipă în alta: a 
fost reperat în micul hotel Courbevoie unde se ascunde. Contez 
să-i smulg un maximum de „confidențe”. 

— Te poţi baza pe mine, Angelot, îl asigură Beru: e o raritate 
ca întrebările mele să rămână fără răspuns când mi ţi-l iau eu la 
refec pe un răufăcător! 

Pinaud execută un gest neobișnuit pentru el: își aruncă mucul 
de ţigară leșinat și scoate pachetul pentru a confecţiona una 
nouă. Secvența pasionantă o reprezintă aprinderea ei. Bricheta, 
adusă de tatăl lui din primul război, carbonizează jumătate din 
țigară de la prima acţionare a rotiţei. 

— Și în timpul ăsta, madam Elsa o ţine într-o petrecere în 
Brazilia, behăie berbecul. lar noi n-o să aflăm niciodată ce a luat 
cu ea la Manaus. 

Honnissoit clatină din cap. 

— Ce-am putea face, dragul meu Pinaud? 

Strămoșul trage de un fir de par cărunt care, ieșind din nara 
dreaptă, a scăpat lansatorului de flăcări. 

— Antoine, mi se adresează el, ce-ai zice dacă am pleca noi 
trei, tu, eu și Beru, să dăm o raită pe la Manaus? Am primit o 
mare sumă de bani din Statele Unite”! și vă ofer cu plăcere 
această călătorie. 

— Numai tu plătești în asemenea cazuri! protestez eu. S-au 
adunat de pe acum vreo trei-patru călătorii pe care le-ai 
organizat pe cheltuiala ta. 

— Ei și? bodogăne el; dacă mie îmi face plăcere! Ce-ai vrea să 
fac cu banii? N-am copii. Nevastă-mea, în afara unui apartament 
luxos, are trei haine de blană, o mașină sport și doi amanți. Doar 
n-am să-mi plasez redevenţele în coșciug! 

— Eşti un prieten pe cinste, se bâlbâie Bérurier. În Brazilia am 
să mă umflu cu fleici și fasolică roșie. 

Inchipuitul,  jucându-și rolul, anticipează niște pârțuri 
interminabile, acompaniate de triluri poznașe și modulatii 
distinse. 


51 Pentru împrospătarea memoriei, să ne aducem aminte că César Pinaud a făcut 
avere la bătrânețe datorită unui contract încheiat cu un fabricant american de 
produse cosmetice. A avut ideea genială de a mări orificiul flacoanelor de after-shave, 
ceea ce a condus la creșterea cu o treime a consumului. (n.a.). 

CAPITOLUL XIX 


STOP: panou de semnalizare 
însemnând un ordin de oprire 


Ne aflăm în sala de îmbarcare, când o vedem făcându-și 
apariţia. Poartă un impermeabil albastru fosforescent cu nasturi 
aurii de la Moschino; duce cu ea un sac de voiaj Vuitton, 
albastru și el, agăţat de umăr (de formă lunguiaţă: cândva doar 
vagabonzii și negrii purtau așa ceva) și o valijoară de talie 
modestă, ca s-o poată trece drept bagaj de mână. Frumoasă s-o 
mănânci, ar zice Félicie a mea. Ce-i drept, și eu aș ronțăi-o cu 
plăcere! 

Sosirea ei neașteptată ne uluiește pe toţi trei. Se apropie de 
noi surâzătoare. 

— Asta ce mai înseamnă? o întreb eu. 

— Înseamnă o rară combativitate, pufnește Marie-Laure. L-am 
convins pe redactorul șef să-mi plătească preţul unei călătorii în 
Brazilia; recentele mele prestații l-au îndemnat să accepte, și 
iată-mă! 

Se uită la noi pe rând. 

— Prezenţa mea nu vă prea umple de încântare? 

— Surpriza, bat-o vina, spune Pinaud. Ne așteptam așa de 
puţin să te vedem apărând ca un spiriduș fermecător! 

— Măi moacă! îl șicanează Béru, n-ai să poţi niciodată să te 
exprimi și tu ca toată lumea! El trebuie să facă fraze cizelate în 
fața demoazelelor. Notaţi că nu mai are decât limba pentru a le 
distra, cât despre instrumentul lui, ăsta seamănă cu o ciupercă 
prăpădită! 

Numai ce și-a cumpărat de la duty free”? o sticlă de Ricard, pe 
care a și deschis-o, și bea din ea ca dintr-o sticlă de bere. Pentru 
a-și justifica viguroasele libaţiuni dă vina pe niște cârnaţi pe 
care i-a mâncat la prânz, cu pragul de toleranţă al comestibilului 
depășit și aducând mai degrabă a rahat. 


52 Scutit de taxe vamale (limba engleză în original). (n.tr.). 

— Înțelegeţi, adaugă Beru, nici nu puteau să n-aibă gust de 
rahat fiindcă asta și erau. Ce-i prea mult strică, cum zice 
englezii! 

Și, pentru a-și dovedi spusele, dă drumul la un râgâit care, 
sub învelișul de anason, exală a putreziciune. 

In acest moment suntem chemaţi, și deci aleși. 

Pinuche ne-a oferit clasa „business”, în vreme ce micuța 
Pantamousson n-a obţinut decât turist de la ziarul ei. Il rog pe 
Beru să schimbe locul cu Marie-Laure. La început se 
burzuluiește, dar pe urmă face un târg: va lua mai întâi masa la 
clasa noastră, mult mai fină decât cea de la turiști, și pe urmă 
se va duce să aţipească în coada avionului. Dar soarta decide 
altfel. Prezenţa mea la bord fiind cunoscută, șeful steward vine 
să mă anunțe că mi se propune un loc liber la clasa întăi. 

li mulţumesc călduros și ofer acest privilegiu lui Bérurier care, 
dintr-odată, iradiază de fericire. 

e 

În timpul zborului, recapitulez minuţios împreună cu gentila 
mea ziaristă această uluitoare afacere. Inaintea plecării noastre, 
complicele lui Tabriz, reperat de poliţie, a fost interpelat fără 
prejudicii. L-am însărcinat pe Beru să demareze interogatoriul. 
Alexandre-Benoit s-a simţit flatat de această dovadă de 
încredere. A îmbrăcat pe dreapta o mănușă pentru a evita 
eventuale bavuri și i-a administrat patruzeci și două de palme 
beduinului mai înainte de a-i pune prima întrebare. Acest 
profund psiholog a remarcat de-a lungul vieţii lui profesionale că 
un deţinut are moralul urgent zdruncinat când e lovit fără niciun 
preambul, în situaţia unui mutism absolut. La primele lovituri 
protestează, la următoarele imploră explicaţii și la ultimele 
ajunge să emită strigăte nearticulate. Atunci, Beru întrerupe 
ședința, cere să i se aducă un sandviș și un pahar de vin. Le 
consumă pe amândouă, liberează câteva necuviinţe inerente, își 
dă haina jos, își pune mănușa și reia ședința. 

E programată o nouă salvă de douăzeci și patru de labe în 
aceeași tăcere de criptă. 

Mutra Grasului exprimă sublimul în aceste cazuri de excepţie. 
să știi că reflectă oarecum totala seninătate a Giocondei! 

In trăsăturile lui bucălate e ceva religios. Și exact asta îl 
impresionează cel mai mult pe „client”. Certitudinea lui că 
îndeplinește o misiune sfântă. Dezbrăcarea de orice sentiment 

caritabil sau crud. Nu-i decât dorința radioasă de a obține 
finalitatea dorită. lrevocabilă, pricepi? Dar în cazul de faţă, 
există un soi de drept sfânt la răzbunare, pentru că individul îl 
condamnase să moară mâncat de șobolani în mizeria obscură a 
unei celule. N-are pe picior o rană cauzată de dinţii unui rozător 
scârbos? 

Pentru a doua oară își lasă mănușa, trage un vânt sonor, 
fericit, cum e cântatul cocoșului în zori de zi, se apropie de 
„victima” lui și întreabă: 

„— Pregătit pentru răspunsuri?” 

Dacă tipul nu zice nimic sau șovăie, Dolofanu își pune mănușa 
de lucru și-și continuă pălmuitul. La început nu se observă 
nimic, dar după un timp, constaţi că faţa individului s-a umflat și 
s-a colorat fără a comporta echimoze; că ochii îi sunt tulburi cu 
o expresie gânditoare de bovină, care n-a gândit niciodată. 

Prelungirea ședinței are urgent efect asupra îndărătnicului. 
Distrus, cu creierul năucit, urechile vibrând, face imediat un gest 
cu amândouă mâinile pentru a cere îndurare. 

Atunci, Beru ridică telefonul și-i spune lui Honnissoit: 

„— Comisarule, poţi veni să mă înlocuiești la interogatoriu, 
dacă vrei?” 

Și Ange apare imediat. 

„— Unde aţi ajuns?” 

La care Grasu răspunde, patern: 

„— Domnul ar vrea să-și descarce conștiința, procedând la o 
spălătură completă. Rămân și eu pe aproape pentru cazul că-și 
pierde memoria”. 

e 

Omul în chestiune, cetățean sirian, pe nume Kaară Melmouh, 
spune tot ce știe: că Tabriz e un agent al Irakului, prieten 
personal al lui Saddam Hussein și, de când e la Paris, a servit pe 
placă turnantă diferitelor ţări musulmane în tranzacţiile oculte. 
În „Palatul Covoarelor” anumite persoane incomode erau 
lichidate, materiale „top secrete” plecau în străinătate în 
interiorul unor covoare pregătite în acest scop. Pe scurt, omul 
domnea asupra unei părți a Serviciilor secrete irakiene, siriene 
și palestiniene. Kaarâ Melmouh nu făcea parte dintre confidenţii 
„Patronului”, totuși, atribuţiile lui de ecarisor și bodyguard îi 
permiteau să descopere o groază de lucruri. Astfel, era la curent 
cu tranzacţiile în curs, purtate cu tandemul Hans Scheunburger 

- Elsa Braker; știa că erau mai mult decât spinoase, fiindcă cei 
doi germani aveau serviciile israeliene pe urmele lor. Din cauza 
acestora au fost nevoiţi să abandoneze pușca în apartamentul 
colonelului Lemercier. Au părăsit imobilul trecând printr-un pod 
pentru că „ceilalţi” ocupaseră tot parterul. In schimb, nu era la 
curent cu neînțelegerile dintre ei și Antonin Petsek sau familia 
Masturbeaux. De asemeni, n-are nici cea mai vagă idee ce 
anume a recuperat Elsa de la vecinii ofițerului. 
e 

Pălăvrăgim despre toate astea, Marie-Laure și cu mine, în 
vreme ce Pinuche doarme în al treilea fotoliu. Masa e terminată, 
filmul la fel (o porcărie sud-americană în care actrițele seamănă 
cu târfele de pe strada Saint-Martin, iar actorii cu răufăcătorii 
din Montmartre de pe timpul lui Lapin à GI). Luminile s-au 
redus. E clipa sforăielilor nocturne, a miasmelor urâte scăpate 
pe șest în chiloți nu tocmai clean. 

Zgomotul șuierător și monoton (dee Domnul s-o ţie tot așa!) 
al reactoarelor îi leagănă pe cei care traversează oceanul. După 
escala de la Dakar, nava noastră zburătoare pare să se dizolve 
în cerul înstelat. Câţiva, pe care nu-i prinde somnul, se 
încăpăţânează să asculte muzică transmisă la cască. Un bătrân 
astmatic horcăie vaporizându-și în gură doctorii. 

lar noi doi, alăturaţi, cu mâna mea mângâindu-i chiloțelul. 
Ador aceste savuroase mângâieri la zece mii de metri! În 
penumbra colectivă. Un sărut cules în grabă de pe strălucirea 
buzelor. Vraja undelor care ni se amestecă, căldura îmbietoare a 
unui chip tânăr, încă mai păstrând farmecul copilăriei. Ah! 
multumesc viaţă! lată ce-i în stare să compenseze infamele tale 
mizerii, disprețul tău murdar, escrocheriile ticăloase, trădările, 
loviturile și rănile aducătoare de moarte. 

li părăsesc sexul pentru sâni, modești, dar tari. Trăiește-ţi anii 
frumoși, dragă, nu-i lăsa să mucegăiască într-un cont la bancă, 
unde se vor devaloriza mai repede decât viața ta. Profită, 
profită; spune-i mulțumesc lui Dumnezeu și mai spune-i „încă”. 
Acest cuvânt care merge împreună cu mulţumesc, dar care nu 
trebuie rostit primul. 

e 

În zori de zi, se produce un incident. Stewardesa șefă a 
descoperit că un pasager s-a ușurat în containerul cu micul 
dejun. Un pasager de la clasa întâi! Era așa de beat, încât a 

greșit ușa! Or, după câte știa bătăioasa angajată a companiei 
Varig, numai tipul ăla gras, care pilise trei whisky-uri, două sticle 
de vin alb, trei de roșu, una de rubiniu Moët et Chanton, patru 
rachiuri de pere Vilaine-Mine și beri fără număr, ajunsese în 
starea de ebrietate necesară executării unei asemenea 
blestemăţii. ÎI ia la întrebări pe Bérurier a cărui culpabilitate pute 
de la o poștă. Acesta orăcăie imprecaţii, cum că vrea să doarmă 
și, dacă pe ușa budei ar fi scris în franţuzește n-ar fi fost nevoit 
să-și ridice popoul până la sertarul de sus, zgăriindu-și pielea 
boașelor în încercarea de a da drumul porumbelului din zori. 

Supărarea Mariei Da Silva e intensă; stoicismul căcăciosului 
inconștient depășește orice măsură. Vociferările șefei trec de la 
franceza zăzâită la portugheza bolovănoasă pentru a atinge 
paroxismul. 

La care Grasul, ajuns la capătul răbdării și al argumentelor, 
trage de fermoarul pantalonilor și-și eliberează instrumentul de 
patruzeci de centimetri. 

Stewardesa șefă amuţește în faţa unei asemenea anomalii de 
o natură atât de fenomenală. 

— In viaţă, trebuie să alegi, puicuţo, declară Ilmensu; ori pui 
lacăt la gură ori sugi ce vezi ca să te asiguri că-i de- 
adevăratelea. 

Bruneta (care duce după ea la subrat două saltele de păr) 
tace, dar fără a renunţa la a doua sugestie a Grasului. 

Ca toate damele confruntate pentru prima oară cu un 
asemenea mădular, clasat monument istoric, contemplă și ea 
„obiectul” cu un aer absent; apoi întinde mâna și apucă 
formidabila glandă violet. 

— Ei bine..., suspină ea; ei bine... 

Lasă cu regret cârnaţul de trei livre și se duce în cabina 
echipajului pentru că era chemată la comandant, în vreme ce 
aparatul zboară pe pilot automat. 

e 

Trebuie să-ţi spun că Recife nu-i tocmai locul unde m-aș 
retrage să plantez smochine și papaia. Deloc atractiv. Cândva se 
numea Pernambuco și cred că era mai simpatic. Acum e un oraș 
zgomotos, industrializat și murdar. Nimic care să te incite la 
turism cu excepţia câtorva biserici baroc. 

Cum suntem imediat după prânz, îmi spun că n-ar fi rău să 
caut rapid un avion pentru Manaus, ca să nu mai pierdem 

timpul. Mă duc, prin urmare, la o agenţie Varig din centrul 
orașului și mă interesez ce zboruri sunt într-acolo. Unul e 
prevăzut chiar peste trei ori. În clipa în care mă pregătesc să 
rețin locurile, Marie-Laure mă trage de mânecă. 

— Nu credeţi că ar fi bine dacă ne-am asigura mai întâi că 
madam Braker a luat avionul de Manaus? 

— Devii o adevărată profesionistă, aplaud eu. 

Și o întreb pe o funcţionară mustăcioasă, care are pe obrazul 
stâng o bucată de blăniţă roșcată (mămica ei trebuie că visase 
la o vulpe când o aștepta), de lista pasagerilor îmbarcaţi pentru 
Manaus începând din lunea trecută. 

Dacă i-aș fi cerut să-și dea chiloţii jos, ar fi fost ceva mai 
cooperantă. 

— De ce, mă rog? mă întreabă ea, ultragiată. 

Scot din buzunarul de la piept un teanc de dolari, trag o 
bancnotă de o sută, o îndoi în patru și o păstrez în căușul 
palmei. 

— Când îmi veţi pasa listele, am să fac în așa fel încât să vă 
strecor discret hârtia în frumoasa dumneavoastră mânuţă, 
gânguresc eu jucându-mi ochii. 

Deodată, parcă m-aș fi aflat în priză directă cu organul ei 
ultrasensibil. 

Se duce spre o masă-birou, încărcată de aparatură video, 
deschide sertare, cotrobăie și se întoarce cu ceea ce i-am cerut, 
fapt care sporește cu o sută de dolari capitalul damei. 

Citește cuvinte, cifre, tamburinează din degete. Eu nu-mi 
găsesc locul de nerăbdare. 

O văd tresărind (adică trupul ei e scuturat brusc). Nu se mai 
întunecă, fiind și așa prea mult din născare, dar ochii ei mari, o 
idee bulbucaţi, capătă tonuri hepatice. Se întoarce la ghișeu și 
se informează: 

— Căutaţi pe cineva care vă este foarte apropiat? 

Ciudată întrebare. 

— Nu tocmai, răspund eu. 

Parcă i s-a ridicat o piatră de pe inimă. 

— Cu atât mai bine. 

— De ce? 

— Pentru că și-a pierdut viaţa în catastrofa aeriană a zborului 
Recife-Manaus, de marți. 

— Catastrofă? 

— O! da! exclamă Marie-Laure, așa-i, am văzut vestea la 
redacţie; dar nu i-am dat mare atenţie; accidentele de avion 
care survin pe alte continente nu reprezintă pentru noi un 
subiect prea gras: trei rânduri cel mult în josul paginii interioare. 

Cum funcţionara îmi fixează mâna cu insistenţă (și neliniște), 
îi dau bancnota verde, pe care transpiraţia din palmă a făcut-o 
cleioasă. Tipa se umezește mai dihai ca hârtia când o înhaţă. 

— Vorbiţi-mi de nenorocire, bonita senhora. 

Roșește de parcă ea ar fi responsabilă de insuccesele 
companiei aeriene care a angajat-o. 

— Un atentat, ne asigură ea, deoarece compania noastră e 
cea mai bună din lume. Aparatul a explodat în timpul zborului; 
membrii echipajului n-au avut timp să pronunţe niciun cuvânt. 

— A fost găsită epava? 

— Imposibil! Avionul s-a dezintegrat la unsprezece mii de 
metri deasupra „Infernului verde” în regiunea de nepătruns din 
Toutetinclu. Acolo vegetația e așa de puternică încât se zice, în 
glumă, că ramurile copacilor dau naștere altor copaci mai 
înainte de a dovedi să le tai! 

— Dar... corpurile? 

Femeia își face cruce. 

— Au fost devorate în orele imediat următoare. „Infernul 
verde”, nu v-am spus?! 

— N-are importanţă: s-ar fi putut încerca o expediţie de 
reperare? 

Funcţionara ridică din umeri. 

— Ar fi însemnat mult timp și mulți bani, și asta, hai să 
spunem lucrurilor pe nume, pentru a găsi o bucată de carcasă 
distrusă, imposibil de transportat într-un loc civilizat. 

— O comisie de anchetă ar fi putut determina cauzele 
catastrofei? 

— Comisie de anchetă! Of! senhor, se vede că nu știți nimic 
despre Amazonia. Cine ar accepta să plece fără date precise în 
„Infernul verde”? Experții ţin la pielea lor ca și ceilalți oameni. 

li ofer un surâs dezamăgit, mă înclin și plec, luând-o de mână 
pe Marie-Laure. 

— Am dat-o în bară cu plimbarea noastră, oftez eu, ieșind în 
lumina puternică a străzii. Am traversat Atlanticul în diagonală 
ca să descoperim ceva ce am fi putut afla din Parisul situat pe 
Sena! 

Puțin îmi lipsește să nu mă batjocoresc în sinea mea pentru 
atâta superficialitate. Nu cadrează cu un Big Boss al poliţiei. Nu- 
ți părăsești ferma și caii ca să trăncănești zece minute în 
America de Sud cu o damă mustăcioasă în plină menopauză. 
Dintr-un foc, dintr-unul singur, decizia mea e luată: la întoarcere 
îmi voi prezenta demisia pentru incompetenţă lubrică! Când ești 
un căpitan excelent, nu-i obligatoriu să fii și un general valabil! 

Ne regăsim fârtaţii pe terasa unui restaurant „tipic”, căruia un 
cap de taur naturalizat îl servește de firmă. Pinaud bea o 
batida”, Beru mănâncă dintr-o imensă farfurie ovală, unde se 
află reunite deasupra unui strat de fasole neagră: cârnăciori de 
porc, cotlete de vițel și de berbec la grătar, un sfert de vacă, 
suficient să asigure un banchet pentru treizeci de persoane, 
rinichi flambaţi și alte comedii pe care renunţ să le mai 
identific... Gura îi e unsuroasă de grăsimile amestecate prin 
topire. Mănâncă greoi ca un câine hămesit. A mânca e un verb 
de conjugarea întâi, prost utilizat în cazul de faţă. Ți l-aș 
schimba cu un altul, din grupa a treia, cum ar fi verbul „a 
umple”. 

Șocaţi pentru moment de capacitatea lui de ingurgitare, mult, 
deodată și rapid, amânăm clipa în care le vom povesti colegilor 
noștri emeriţi despre moartea tragică a Elsei Braker. 

Privim cum dispare movila de carne, aproape fără a fi 
mestecată. O ființă dotată cu o asemenea voracitate are ceva 
bulversant. După ce a înfulecat fripturile și a ronţăit oasele, 
fasolea o dă practic pe gât, răsturnând-o cu farfuria, 
considerând boabele ca fiind lichide după ingerarea atâtor 
cărnuri compacte. 

Parcă aud de pe acum recitalul artistului la ora digestiei 
laborioase. 

— Cum merge? reușește să ne întrebe Grasu. 

— Parcă ar sta. 

Le expun lovitura cumplită a cărei victimă am fost. 

— Pe scurt, recapitulez eu, ne întoarcem acasă. 

— Păcat, se lamentează Alexandre-Benoit; haleala de aici e 
de mansuetudinea 5 pe scara Richter! 

Cesar soarbe un gât din băutura lui. 


55 Băutură pe bază de tequila, căreia i se adaugă suc de lămâie, de cocos, de papaia 
și altele. E plăcută la gust și ameţește cu dexteritate. (n.a.). 

— Nu văd ce anume ar motiva o întoarcere precipitată, ne 
asigură el. 

— Lupta încetează din lipsă de combatanți! obiectez eu. 

Zâmbește rotund în jurul paiului său. 

— Madam Elsa a ieșit din scenă, dar au rămas oamenii ei de 
legătură din Manaus, dragilor, declară această creatură 
pertinentă. Dacă tot ne-am ostenit venind până aici, în Brazilia, 
haideţi măcar să le facem o vizită! 

„E bine spus, aprob prudenţa lui”, cum scria lașul ăla de Jean 
la Fontaine, care utiliza animale pentru a le spune bogătanilor 
ce avea pe inimă. 

Moţiunea lui e votată în unanimitate de cei patru participanţi 
la sesiune. 

La drum către capitala Amazoniei! 

CAPITOLUL XX 


OBIECTIV: 
țintă care trebuie atinsă 


La rua Santa Chiasse e o arteră foarte scurtă, care descrie un 
arc de cerc, într-un cartier mai curând rezidențial din Manaus. 
Prin rezidenţial, înțeleg că e locuit în majoritate de albi, că are 
grădini cu flori și case proaspăt zugrăvite. Miroase a iasomie, 
una dintre miresmele de bază ale parfumeriei. 

În drum de la aeroport, m-am grăbit să intru într-un birou de 
poștă pentru a cere numele locuitorilor de pe această cale 
burghezo-ecuatorială. Un anuar cu date la zi, mai mult sau mai 
puțin, îmi furnizează douăzeci și opt de nume care, toate au o 
consonanţă iberică. Degeaba mă benoclez eu pe listă, niciunul 
dintre ele n-are inițialele H.R. Unele au „H”, altele au „R”, dar 
niciunul ambele litere la un loc! 

— Am rămas cu gura căscată ca niște tâmpiţi ce suntem, 
rezumă Beru, cu simţul lui de conciziune inimitabil (din fericire). 

Închiriem o mașină galbenă cu dungi verzi, care seamănă cu o 
banană mare și necoaptă, și iată-ne ajunși în capul străzii, 
perplecși și transpiraţi. 

— Dacă nu beau ceva umed în următoarele cinci minute, mor! 
se plânge Grasu. 

Degeaba s-a tot uitat de jur-împrejur, niciun bar nu 
înveselește cartierul. Soare! Soare! Umbre (rare) și lumină (din 
belșug), that-s alP*. 

Marie-Laure îmi spune: 

— Vrei să-mi arăţi lista proprietarilor? 

l-o întind fără entuziasm. Toţi acești „Santos”, „Da Silva”, 
„Aljubarrato”, „Coimbra”, „Pompal”, „Covhila” și alţi „Miranda” 
se îmbracă într-un inocent mister. 

— Eşti aproape sigur că persoana pe care Elsa Braker trebuia 
s-o viziteze nu era un brazilian? mă întreabă ea. 


54 Asta-i tot (limba engleză în original) (n.tr.). 

Puștoaicei îi vine greu să mă tutuiască, în ciuda raporturilor 
privilegiate pe care le întreţinem. Sunt mult prea în vârstă față 
de ea ca să se poată simţi bine în intimitatea tutuirii. 

— Evident. Manaus e un oraș pierdut în inima Amazoniei, un 
loc de vis pentru cineva care ţine să se ascundă. 

— Te gândești la foștii naziști dispăruţi, cum ar fi Martin 
Borman? 

— Nu merg chiar așa departe. Știi, în zilele noastre, criminalii 
de război germani sunt pe cale de extincție și cei care mai 
supraviețuiesc nu mai au forța de a coopera în acţiuni secrete 
internaţionale. 

— Vorbești totuși de cineva care se ascunde? 

— Numai criminalii politici se ascund. 

Grăsanul se impacientează. 

— Ascultaţi, bă tipilor, am capul de pe acum ca un ou cleios, 
dacă vreţi să vă mai pot fi de vreun folos, nu mă mai fierbeți 
prea tare! 

— Pentru început, vom trece în revistă toate numele scrise pe 
porţi, respectiv pe cutiile de scrisori ale caselor. Omul pe care-l 
căutăm poate că-i un chiriaș. Marie-Laure și cu mine luam 
numerele cu soț, voi doi pe cele fără soţ. ` 

— Cele fără soț, asta-i bună, se supără Setilă. Iți închipui că-i 
nevoie de doi ca să citească numele de pe porți! Pinuche e 
destul; eu mă duc să-mi ofer un petec de umbră sub palmierul 
ăsta prăpădit. 

Și, deliberat, se așază pe jos, cu spatele sprijinit de trunchiul 
pricăjit. 

Procedăm la inspecția dorită de mine, cercetând fiecare 
număr în parte. Sper să nimerim peste unul european, american 
din nord sau, și mai bine, peste unul arab. Dar toate sunt 
imperturbabil sud-americane. 

Operăm joncțiunea cu Pinaud la capătul străzii Santa Chiasse. 
E cu coada între picioare ca și noi. Sub soarele ecuatorului, 
arată ca Don Diego care tocmai a încasat o mardeală de la 
conte și-i vine să-și verse vezica biliară. 

— Am pornit-o cu stângul, oftează el. Ce-i de făcut? Să batem 
din poartă în poartă și să întrebăm dacă cineva o cunoaște pe 
numita Elsa Braker? 

— În disperare de cauză, vom ajunge și acolo, sunt de părere 
eu. Numai că, fiind singurul dintre voi toţi care rupe portugheza, 
nu mă văd prea bine! 

Demni de plâns, îl reîntâlnim pe Beru, care moţăie sub un 
petec de umbră, mare cât o batistă. 

— Omul nostru locuiește la numărul 5, ne spune el. E austriac 
și se numește Friedrich Rauch. „H” vine de la „Herr ca 
„monsieur”. Doamne! dacă ar fi, n-aș avea nevoie decât deo 
bere rece ca să scap de secetă. Aș da tot ce aveţi prin buzunare 
pe o halbă fără guler. 

Profit de faptul că mai trebuie să și respire, ca să-i pun vreo 
două întrebări foarte legitime. 

— Cum de-ai aflat toate astea? 

— Cât v-aţi târât voi pe la porţi, am stat de vorbă cu unul care 
locuiește aici. 

— Vorbești acum și portugheza? 

— Eu nu, dar el ciripește în elveţiană aproape curent, fiindcă a 
fost reprezentantul Braziliei în BIM” la Geneva, or elvețiană, în 
principal cea franceză, o vorbesc și o citesc ca pe apă. 

— Și ce s-a întâmplat cu eruditul diplomat? 

— Am jucat cu cărțile pe faţă, adică eu și amicii mei căutăm 
un european pe care-l știm numai după iniţiale H.R. și că el stă 
pe rua asta, cum se zice aici la stradă. Imediat omul a esclamat: 
„Da, da, știu ce vreți să ziceţi. E vorba de Herr Rauch, care stă la 
5, în casa unei văduve, madam Luisa Maria de Heredia, jucăm 
uneori șah împreună”. 

Beru mai adaugă așa ca într-o doară: 

— După cum mi-a vorbit tipul, nu m-ar mira dacă austriacul ar 
face dragoste cu gazda lui. 

Mâna mea recunoscătoare se îndreaptă spre Obez: 

— Bravo! Sire, cum se întâmplă cu toţi cei săraci cu duhul, 
norocul dă peste tine când dormi! 

— Ăsta-i un dar, recunoaște amicul meu. 

Ordon trecerea la acţiune și-am și pornit spre casa number 
five, când intervine Marie-Laure: 

— Așteptaţi, am o idee. 

Cum până acum le-a avut mereu excelente, mă opresc pentru 
a-i acorda atenţia pe care o merită. 


55 B&ru vorbește aici de Biroul Internaţional al Muncii, iar el, bineînţeles, a reţinut 
prescurtarea, BIM fiind mai plăcută auzului. (n.a.). 

— Intraţi în casa asta și ce faceți acolo? 

— Ce trebuie, eludez eu întrebarea. 

— Adică o să-l luaţi la întrebări pe numitul Rauch care, 
imediat în gardă, n-o să vă spună nimic? Mă îndoiesc că domnul 
Bérurier va putea utiliza maniera forte în acest cartier 
rezidenţial și într-o ţară străină. 

Să-ţi zic c-o aprob în secret, ar însemna să stric hârtia de 
pomană. 

— Desigur, admit eu, dar nu avem alt mod de a proceda. 

— Ba da! 

— Care? 

— Mă duc numai eu la individ, pretind că sunt o colaboratoare 
a Elsei Braker pe care trebuia s-o întâlnească aici; mă prefac că 
nu știu nimic despre catastrofa avionului, și mai departe om 
vedea. Știu destule în legătură cu afacerea pentru a asigura o 
prestație onorabilă, poţi să ai încredere. 

Minunat! mă exaltez eu ascultând-o cum își dezvoltă 
planurile. lată ceva bine gândit, dar care se poate sfârși rău. 
Asta înseamnă „să te arunci în gura lupului”. 

— Îţi dai seama de riscul pe care ţi-l asumi, Marie-Laure? 

Scotocește în poșetuţă pentru a-și scoate legitimaţia de 
presă. 

— Păstrează-mi-o, e singurul document care s-ar putea dovedi 
compromiţător, deși aș putea avea această legitimaţie ca o 
acoperire! Când am plecat din aeroport, am remarcat un mare 
hotel denumit Brasilia Palace, mergeţi să vă instalaţi acolo, și 
așteptați vești de la mine! 

Bérurier are pleoapele în formă de agheasmatar, pline de 
lacrimi. 

— Îmi permiţi să te pup, Musculiţo? 

Ea îi zâmbește. 

— Bineînţeles, nene. 

După aplicarea alcoladei, Grasu îmi șoptește: 

— E mai bărbat ca mulţi bărbaţi, vrăbiuţa asta; știi de cine îmi 
aduce aminte, Tonio? 

— Da, îi spun, știu. 

CAPITOLUL XXI 


MICOLOGIE: 
studiul științific al ciupercilor 


Luăm un apartament pentru toţi trei, ca să rămânem grupaţi. 
Cum nu intenţionam să mă depărtez de telefon, am hotărât să 
mâncăm în cameră. 

Bérurier obiectează că n-avea rost să stăm cu toții în jurul 
unui aparat. Ce să răspunzi la așa ceva? Aceste lucruri ţin de 
buna creștere: le simţi sau nu le simţi. Cum el nu le „simte” (dar 
are alte calităţi) l-am lăsat să plece-și l-am invitat pe Pinaud să-l 
însoţească. Fiind un gentleman, acesta refuză. L-am tras de-o 
parte și am insistat să-l întovărășească pe Mammouth, 
pretinzând că aș fi mai liniștit să nu-l las singur în acest oraș de 
la capătul lumii. Argumentul a fost mai tare ca lăudabilele lui 
reticente și au plecat amândoi. 

Am comandat o tortilla și bere, m-am așezat în slip sub firul 
de aer condiţionat, insuficient pentru a face față căldurii 
tropicale și am început să mănânc fără poftă, vizionând un 
foileton brazilian la fel de prost ca cele aduse și în Franța. 

Am adormit odată cu crepusculul, într-un balansoar care te 
ciupea când se legăna, dacă nu erai atent. 

Sclavii mei s-au întors la unu din noapte: doi bețivi și o curvă. 
Unul mai mare ca altul. 

Pinuche s-a prăbușit de-a  curmezișul canapelei. La 
insistenţele lui Berurier, târfa s-a apucat să-l sugă, dar ustensila 
lui, de o anumită vârstă, s-a dovedit la fel de insensibilă la 
această felațiune profesională, ca președintele Mitterrand la o 
felicitare din partea lui Charles Pasqua.55 

După un timp destul de lung, dovadă de stoicism din partea 
femeii, Beru îi cere să întrerupă circuitul de inducţie pentru a se 
consacra propriei lui persoane. 


56 Ministru de interne (dintr-o formaţiune de dreapta) din cabinetul Edouard Balladur. 
(n.tr.). 

Când scoate la iveală de prin zdrenţe, mădularul lui gigantic, 
asist la scena, mereu reînnoită, a spaimei manifestate de o 
femeie care se trezește nas în nas cu bâta secolului. 

Târfa, pe nume Maria-Colomba, începe să tipe că, în ciuda 
experienţei și a numărului incalculabil de manarine acumulate în 
portbagajul ei, niciodată nu va fi în stare să găzduiască un obuz 
de un asemenea diametru. Grasu, prin gesturi elocvente, se 
străduie s-o liniștească și să pledeze extensibilitatea unui locaș 
obișnuit să funcţioneze. Dar spaima demoazelei crește pe 
măsură ce palpează monstruozitatea maestrului. Ai fi putut 
crede că orice tranzacție avea să se oprească aici, la 
demonstraţia că ea nu putea încorpora o asemenea trompetă 
fără să-și rupă colţurile buzelor. Grasu, când e scos din sărite, 
nu cedează niciunui argument. Conversaţia lor gesticulată se 
înveninează. Prostituata se înfurie și începe să toarne cu injurii a 
căror vehemenţă compensează absenţa traducerii. După un 
timp, Alexandre-Benoit iese din rezerva lui ca un indian plecat 
să cumpere cornuri dimineaţa și aplică un pumn de un chintal în 
bărbia Mariei-Colomba. Privirea ei devine ecosez și se răstoarnă 
pe spate peste patul unde avusese loc discuţia. 

Majestatea Sa, în deplină lipsă a facultăţilor, își închipuie că 
femeia îi cedează. O dezbracă pe târfa grasă de chiloţi, care 
ajung ca anvelopa unui balon dirijabil dezumflat, ia grăsimea 
sleită, rămasă de la tortilla mea, o folosește pentru a se lubrifia 
și se apucă să viziteze castelul. Cert, nu-i o treabă ușoară, și a 
trebuit să înregistreze câţiva timpi morţi, dar nu poţi escalada 
Everestul dintr-odată! 

Îndărătnicia îi e recompensată și brusc, acest monstru 
preistoric scoate un strigăt de triumf și începe să asedieze 
cetatea cu mișcări energice, ca un proaspăt proprietar care dă 
ocol gospodăriei. Când târfa își revine din K.O., nu se mai satură 
gângurind și înfigându-și unghiile violet, lungi de cinci 
centimetri, în popoul lui Alexandre Benoit, voluminos ca balonul 
lui Guebwiller (1424 m)”. 

Lucrurile se dau pe brazdă. Cei doi protagoniști încep să 
emită, mai întâi pe rând, apoi în cor, boncănituri ca în pădurile 
scandinave, urlete ca în savanele africane, sunete nearticulate 
ca în hotelurile de rendez-vous pariziene. Rutul e întotdeauna 
nobil, indiferent care-s beneficiarii, iar strigătul de plăcere al 


37 Punct culminant în masivul munților Vosgi. (n.tr.). 

unei intelectuale nu diferă cu nimic de cel al unei chelneriţe 
dintr-un han. Strigătul de dragoste e cel mai nobil cânt. Nicio 
Marseilleză vibrantă, nicio mare arie din Lakme nu produce 
sunete comparabile celor emise de doi amanți pe cale de a-și 
descătușa glandele australe. 

Soneria telefonului, după estimările mele, trebuie că a 
corespuns bucuriei supreme a Grasului! 

Marie-Laure vorbește așa de șoptit ca abia pot s-o aud. 

lau aparatul de telefon și mă închid în cămăruţa garderobei. 

— Te ascult? 

— Sunt în casă... 

— La 5? 

— Da, totul a funcţionat bine, n-a pus la îndoială ce i-am spus. 
E un om care se plictisește. 

— Unde-i acum? 

— In cameră, doarme. 

— Ce gen de om? 

— Periculos, căutat de toate poliţiile din lume, un dur cu 
adevărat. Probabil că n-a avut un alt loc unde să se ascundă. 

Mă străfulgeră un gând, de o promptitudine formidabilă. 

— Te-ai culcat cu el? 

— Da. 

Am impresia că un lansator de flăcări îmi baleiază pieptul. 
Imensă deziluzie. Antonio, biet tâmpit, care ai fi vrut ca toate 
femeile de pe pământ să-ţi aparţină numai ţie! Te crezi uneori, 
singurul deţinător de spermă al planetei. 

Trebuie că realizează ce simt, fiindcă adaugă: 

— Am fost nevoită, dar n-are nicio importanţă. 

— Bineînţeles, și pe urmă? 

— Încă nu știu ce trebuia să aducă Elsa, dar probabil e ceva 
mult mai important ca pușca și ameliorările ei. Ca dovadă: 
Friedrich a organizat o operaţiune în vederea descoperirii 
rămășițelor avionului. S-ar părea că dispune de mijloace 
serioase. L-am convins să mă ia cu el. 

— Să știi că în acest caz depășești cota de alertă! Ești 
complet scrântită. Știi ce înseamnă pădurea amazoniană? 

— Vag; dar după aia am să știu mai bine. 

— Îți interzic să pleci într-acolo, proastă mică! 

— Prea târziu: plecăm poimâine. 

— Cu ce? 

— Cu un mic avion care ne va lăsa la Tupinerapa, ultima pistă 
de aterizare de pe malul râului Crocodilo, un afluent al 
Amazonului. De acolo, ne va prelua un elicopter pentru 
efectuarea reperărilor. Dacă găsim ramășițele avionului, ne 
întoarcem să luăm călăuze indigene și vom ateriza cât mai 
aproape posibil de bucăţile carcasei; o bună parte a acestui plan 
disperat e în seama hazardului. 

— lar tu, proaspăt sosită din redacţia ziarului, în ţinută de 
oraș, vrei să înfrunţi pericolele „Infernului verde”! Presupun că 
nu plecați de pe aeroportul oficial! 

— Vrei să știi prea multe, Friedrich nu mi-a înmânat 
programul excursiilor, cum ar face o agenţie de voiaj. 

— Friedrich, suspin eu. Îi și spui pe numele mic; vorbești 
despre tipul ăsta pe care nu-l cunoșteai acum câteva ore, ca 
despre un vechi prieten. 

— Gelos? mă ironizează Marie-Laure. 

— Du-te naibii! 

Închid. Și sunt sigur că o să se ducă! 

e 

Mă simt abătut și îngreţoșat în acești zori de zi. Tortilla, prea 
grasă, mi-a căzut greu la stomac; a fost bună doar să-i ungă 
mădularul lui Be&ru în vederea unor intromisiuni periculoase. 

Dorm pe sponci, trezit frecvent de vânturile Grasului, umflat 
de fasolea perfidă și condimentată. 

les la suprafață dintr-un tunel afumat, ca să răspund glasului 
somnoros al lui Cesar, care mă strigă. 

— Ce vrei? 

Îmi ridic pleoapa dreaptă, care-i mai puţin grea. Destul pentru 
a-l descoperi pe strămoș, gol pe sub cămașă, așezat pe un 
fotoliu, cu picioarele crăcănate și biata lui banană de Peru 
abandonată pe un pachet de piei moarte, cenușii. 

Îngenunchiată în faţa lui: Maria-Colomba. 

— Antoine, îmi zice sponsorul nostru, doamna, care-i 
urbanitatea însăși, s-a înșelat asupra erecţiei mele matinale, 
cam nesemnificative, mă tem, și-mi propune o excitare bucală. 
Nu-mi fac nicio iluzie, dar nu se știe niciodată?! E posibil ca 
tentativa ei să dea rezultate, din care cauză n-aș vrea să pierd 
ocazia. Ai putea să-i spui tu să-și clătească gura cu apă foarte 
fierbinte, ceea ce m-a stimulat întotdeauna? 

Traduc scrupulos. Târfa grasă mă ascultă cu gravitatea unui 
parașutist care înregistrează ultimele recomandări ale 
căpeteniei comandoului având de îndeplinit o misiune 
periculoasă. 

In timp ce ea se apucă de treabă, eu intru în baie pentru pipi- 
duș-bărbierit. 

Sub unda caldă, creierul meu, care dă în fiert, nu mai face 
autoaprindere. În mine, calmul succede furtunii, zicea 
Shakespeare. Adopt modul de gândire al unui expert-contabil 
care se ocupă de bilanţul finelui de an. 

Când revin în cameră, viteaza prostituată amazoniană 
expectorează pe fereastră reziduurile pinouchiene de calitate 
medie sau chiar inferioară. 

Pinaud e radios. 

— lată o profesionistă care-și cunoaște meseria, mă asigură 
el. N-ai vrea s-o încerci? Plătesc eu! 

— Deocamdată nu, refuz. Îmi faci mereu cadouri vii minunate, 
Cesar, dar aș prefera să-mi împrumuţi cinci mii de dolari. Ti-i 
înapoiez cu viitorul meu borderou pentru drepturi de autor. 

Pinaud are o particularitate de neînlocuit: e singurul om care 
e încântat când i se cer bani. 

CAPITOLUL XXII 


OZN: obiect zburător de origine misterioasă, 
a cărui natură nu e identificată 


Micul lor avion crem și roșu aterizează pe fâșia deschisă în 
inima universului silvestru. Rulează hurducăit pe pista inegală, 
virează și vine clătinându-se până în dreptul clădirii din 
trunchiuri de copac și tablă, servind de tur de control, aerogară 
și cârciumă. 

Un tip în bermude galben-canar, cămașă cu mâneci scurte, 
coboară treptele amovibile ale avionului și se întoarce să-i 
întindă mâna Mariei-Laure. Bărbatul, văzut chiar și de departe, 
mi-e antipatic. Trecut de cincizeci de ani, îndesat, scund, cu o 
coamă de păr blond spălăcit, pe cale să încărunțească, un picior 
țeapăn, cu a cărui rigiditate nu se poate obişnui, și îl târâie după 
el ca pe o greutate moartă, așa se prezintă Friedrich Rauch. 

Alături de puștoaică se apropie de noi. Îmi spun că am fost 
bine inspirat când i-am luat-o înainte închiriind în ajun un avion 
pentru a ajunge la Tupinerapa. Suntem echipați ca pentru 
junglă: pantalon și cămașă leopard, cizme scurte, caschetă cu 
vizieră lungă, cuţit mare la centură, într-o teacă de piele. Eu am 
descoperit chiar un revolver cu ţeava mâncată de rugină, pentru 
a cărui demontare și ungere mi-am pierdut o bună parte din 
noapte. Două cutii de cartușe completează arsenalul. Arma are 
o ușoară deviere spre dreapta, dar când știi acest lucru, e ușor 
să corijezi tirul. 

Semănăm cu niște luptători de gherilă, astfel costumați. 
Pinuche e irezistibil! Capul lui cât un pumn, deshidratat, sub 
cascheta războinică îi dă aerul unui bătrân general chinez în 
retragere. 

Am făcut cunoștință cu pilotul elicopterului reţinut de Rauch. 
Un aventurier yankeu, al cărui cazier juridic n-ar putea fi copiat, 
cu siguranţă, pe spatele unui rulou de hârtie de tapet. Arată 
cumplit, băiatul. Un glonţ i-a răvâășit figura, zdrobindu-i o parte a 
maxilarului superior. Pe stânga are o gaură prin care vezi câţi 
dinţi i-au mai rămas în gură. Cavitatea, cu timpul, i-a strâmbat 

obrazul, mai ales că-i lipsește și o parte din nas. Pe vremuri, se 
mai întâlneau veterani din primul război cu un rest de față 
găurită, arsă, sfâșiată. Erau porecliți „mutre zdrobite”. Am 
cunoscut câţiva în familia noastră din Dauphine, băieţi care-și 
lăsaseră bucăţi din trupul lor la Verdun sau Chemin des Dames. 
Mama îmi atrăsese atenţia să nu mă uit la ei și eu mă forțam să 
privesc în altă parte; dar când ești un copil nu poţi mima 
indiferența în asemenea cazuri! 

Light, denumit Shark (rechinul) pentru că are dinţii în vitrină, 
nu-i omul al cărui trecut să-l schimbi pe o mașină Ferrari, ultimul 
model. Lumini bizare îi însufleţesc privirea ca un scuipat dublu. 
E înalt, părul tuns perie, cu o barbă de o lună. Numai să-i vezi 
mușchii și-ţi dai seama că sunt din duraluminiu. Dacă te pune 
naiba să ai un schimb de cuvinte cu el, poţi să te aștepți la 
gesturi iremediabile! 

A sosit de mai bine de o oră cu elicopterul lui de culoarea 
frunzelor de bananier și s-a îndreptat spre bar, călcând apăsat 
pe gudronul pistei. Fără a pierde o clipă, și-a administrat o 
tequila mentolată. Patronul, un indian care aduce cu prințul 
Charles când acesta va fi de șaptezeci de ani, îl cunoaște, 
fiindcă i-a lăsat toată sticla. Și pilotul a început s-o golească 
sistematic, fără grabă excesivă, dar cu hotărâre. 

Atunci m-am apropiat de el. 

„— Hello!” 

„— Hello!” 

Pe un american, din clipa în care i-ai servit acest cuvânt 
magic, îl poţi întreba orice: religia, culoarea sutienului femeii lui, 
câţi dolari câștigă pe an și dacă are una, două sau trei boașe. 

„— Pe dumneata te-a angajat Rauch? mă informez eu”. 

„— Exact”. 

El nu întreba nimic. Vorbeam ca să vorbim, orice i-ar fi 
convenit. Atâta vreme cât dispui de o moacă bizară, atât de 
cumplit hârtănită, lași viaţa să-și urmeze cursul! 

Am atacat sec cu două bancnote de o sută de dolari. Așa ceva 
face plăcere întotdeauna. S-a uitat la cele două hârtii puse pe 
tejgheaua de lemn, prost dimensionată. Tipul e demn, în pofida 
chipului său demolat de comando care atacă în zori. 

„— Despre ce-i vorba?” mă întreabă el fără a pune laba pe 
hârtiile de culoarea pășunilor elveţiene. 

„— Il cunoști pe Rauch?” 


VP - 154 


„— Deloc”. 

„— E un terorist de temut, care se ascunde în Brazilia ca să 
uite lumea de el”. 

„— Ei și? Treaba lui”. 

Pe el îl doare-n cot. Că lucrează pentru doctorul Petiot sau 
pentru maica Tereza, e același lucru. 

„— Ce înţelegere ai stabilit cu tipul ăsta?” 

„— Eşti curios”. 

„— Să presupunem că am motive serioase să fiu?” 

Replica ar fi putut să-l vexeze, de aceea am rostit-o pe un ton 
poznaș, învăluindu-l într-un surâs seducător, că Rudolph 
Valentino s-ar fi scăpat în pantaloni. 

Light - Rechinul își bea paharul și-i face semn indianului să-i 
umple din nou rezervorul. 

„— Trebuie să execut o recunoaștere la joasă altitudine în 
regiunea Tupinasek, pentru a încerca să reperez epava unui 
avion de linie”. 

„— Şi cât încasezi pentru epopeea ta?” 

„— Asta-i inchiziţie?” 

„— Dimpotrivă, tipule! Hai spune! Cât?” 

„— Două mii de dolari U.S”. 

„— Eu îţi propun dublu, plătibili în avans ca să renunţi la 
contract”. 

Nu se ambalează. Nu știe ce-i cupiditatea. 

„— Niciodată nu mi-am tras pe sfoară clienţii”. 

„— Atunci, hai să zicem că-ţi dau patru mii de dolari ca să ne 
iei împreună cu Rauch și cu fata care-l însoțește. Aparatul 
dumitale are șase locuri, nu?” 

„— Exact”. 

„— Îi spui lui Rauch că suntem băieţi din echipa dumitale, 
specializaţi în pădurea amazoniană și că trebuie să luăm și noi 
parte la călătorie”. 

„— Pentru cine lucrezi, Francezule?” 

„— Am încredere în dumneata, fac eu. Oamenii dintr-o bucată 
se recunosc imediat”. 

Şi-i scot legitimaţia de poliţist. 

Cuvintele mele îi merg drept la inimă. 

„— Poate nu-i poţi suferi pe copoi, Light, și atunci lasă-mă să- 
ţi spun că eu nu-s ca toți ceilalţi. Eu lucrez după capul meu: sunt 
propriul meu stăpân, după Dumnezeu, OK?” 

Două secunde mai târziu își bagă în buzunarul ventral al 
combinezonului cele patru mii două sute de dolari, așezați între 
noi. 

„— Cu ei parcă nu te mai simţi așa singur, este?” 

Nu râde, cu o jumătate de gură nu-i deloc comod! 

e 

Deci, Rauch și Marie-Laure se apropie, fiecare cu un rucsac de 
mici dimensiuni în spinare. Drăgălașa fetiță poartă o fustă 
pantalon, care poate fi ori foarte sexi ori foarte caraghioasă, 
depinde de damă. Pentru ea e foarte sexi. In completare, un 
tricou cu mâneci scurte și în picioare bascheţi. Excitant, crede- 
mă. 

Mă tem de reacția ei când va da cu ochii de noi, dar fata este 
o adevărată Jeanne d'Arc. Nicio tresărire. 

Noi, cei trei copoi, ne aflăm în capătul opus tejghelei, ca niște 
subordonați supuși, care nu-și bagă nasul în treburile patronului. 
Spirit de mercenari, înţelegi? 

Rauch îl vede pe „Rechin” și se apropie de el fără a-și reprima 
o grimasă de dezgust. 

— Dumneata ești pilotul? întreabă el aspru. 

Vorbește o engleză guturală. Voce metalică. Ticălosul, care s- 
a culcat cu puștoaica fără prea multe preparative! 

— Exact! răspunde Light. 

— Un accident de elicopter de-ai ajuns așa? 

— Nu: un glonț menit să răpună un elefant; eram ghid de 
vânătoare în Africa și organizasem un safari pentru un fabricant 
de încălțăminte din New Jersey, care se credea Buffalo Bill! 

— Putem pleca imediat? 

— Totul e gata, merge și fata? 

— Da. 

— Nu ne așteaptă survolarea golfului Rio! 

— Golful Rio n-ar interesa-o. 

— Să nu-mi ziceţi că nu v-am spus... Eu am cu mine băieţii 
dintotdeauna. 

Arată spre noi. Rauch pare nemulțumit, și-i spune: 

— Nu era prevăzut în program! 

— Echipa mea e întotdeauna prevăzută în program, când îmi 
asum o asemenea misiune, tranșează Rechinul. Cum vă 
închipuiți că am arăta în „Infernul verde” cu fetița asta dacă am 
face o pană? 

— Nu-ţi merge bine mașinăria? 

— Ba da, domnule Rauch, dar nu întotdeauna și viața! Trebuie 
să fii precaut. Ori mergem cu băieţii mei ori anulăm călătoria. 

— Cine-s indivizii ăștia? bombăne Rauch, aruncându-ne o 
privire ca cea pe care o rezervi unui rahat de câine în care ai 
călcat. 

— Nişte duri: toţi trei canadieni! Pădurea n-are secrete pentru 
ei! 

Rauch ridică din umeri, învins de autoritatea lui Light- 
Rechinul. 

— Să mergem! face el cu asprime. 

— Cu mine, plata se face în avans, îi răspunde Rechinul pe 
același ton. 

(J 

Elicopterul, de fabricație americană, e burduhănos ca un 
broscoi. Are trei locuri în față și trei în spate. 

Inaintea îmbarcării, am o scurtă convorbire, dar eficientă, cu 
Bérurier, apoi cu Light, și ne instalăm în următoarea formație: în 
față, pilotul, of course, alături de Beru și Rauch. In spatele 
elicopterului, Pinaud, Marie-Laure și eu avându-l în față pe 
Rauch. 

In barul aeroportului, austriacul și americanul au examinat 
harta acelor meleaguri. Rauch s-a înarmat cu un maximum de 
informaţii privitoare la locul prăbușirii avionului; Light a făcut 
același lucru în ceea ce-l privește. Și-au confruntat datele și au 
delimitat o zonă de survolare pentru a circumscrie cercetările. 

Și atunci, gata, perfect, paletele își fac meseria, motorul 
toarce rotund și marea de clorofilă începe să vălurească sub noi. 

Foarte preocupat de harta lui, Rauch nu scoate o vorbuliţă. 
Nici pilotul care, la rândul lui, își privește frecvent planul de 
zbor. Pinaud doarme, Beru râgâie, Marie-Laure îmi mângâie 
coapsa ușor, ceea ce mă lasă de marmură (un caz rar pentru 
mine)? fiindcă „fata nu mă mai inspiră”. Faptul că ea s-a culcat 
cu banditul, îmi taie apetitul. Puștoaica asta n-are decât o idee 
în căpșorul ei adorabil: să reușească. Ar face orice, inclusiv și-ar 
închiria popoul. Pentru ea curajul și supunerea nu sunt 
antagoniste. 

Deși încărcat la maximum, elicopterul zboară cu viteză pe 
deasupra arborilor compacţi. E superbă o pădure, dar eu o 

prefer pe cea de la Fontainebleau. Aici te înfricoșează, și doar o 
survolăm. Sunt convins că dacă m-aș deplasa printre trunchiuri 
de copaci, liane și plante exuberante la demenţă, aș deveni 
brusc claustrofob. 

Navigăm vreo douăzeci de minute pe deasupra mării 
vegetale. Soarele pare imens. E spre stânga aparatului când ieși 
din gara Saint Andre-le-Ga. Se simte bine. Un ou pe farfurie 
depus de o găină cu găoaza neatrofiată. 

— Bun, suspin eu, cred că e în regulă. 

Cred, deoarece cu agilitatea unui hoț de buzunare am 
subtilizat revolverul purtat de Rauch la brâu și i-am tăiat cu 
lama briceagului, mai ascuţită ca vocea lui Alfred Rocard, 
centura de siguranţă. 

— Do you parlești franţuzește? îl întreabă Béru care până 
acum n-a suflat o vorbă. 

— Da, de ce? întreabă banditul. 

— Biscot avem de discutat. Amicul meu din spate o să-ţi pună 
niște întrebări la care trebuie să-i răspunzi. ` 

Rauch e genul de aventurier mereu în gardă. Intr-o 
străfulgerare se prinde că ceva nu-i în regulă și-și duce mâna la 
compostor. 

— Nu-l mai căuta, fac eu, înfigându-i ţeava în ceafă, e la mine. 
Ești gata? îl întreb pe Gras. 

— Sigur, tipule! 

Işi strecoară mâna pe la spatele lui Friedrich Rauch și-l apucă 
de cureaua de piele. 

— E în ordine, mă anunţă el. 

Suntem sincronizaţi formidabil, Grasu și cu mine. Dintr-o 
mișcare, trag ușa, iar Berurier îi face vânt afară vecinului său, 
îmbrâncindu-l cu fundul. Surprins, celălalt e brusc dezechilibrat 
și iată-l atârnând în gol, dar susținut de pumnul de fier al lui 
Alexandre-Benoit. Deși tare la fiert, banditul urlă cât îl ţine gura, 
cu atât mai mult cu cât suferă de amețeli. Ce părere-ţi faci? să 
atârni în gol la patru sute de metri altitudine, având ca singur 
punct de sprijin o mână de catcher în turul pantalonilor, nu-i o 
fericire prea mare! 

Surprins, deși îl avertizasem că s-ar putea să aibă loc numere 
de acrobație în timpul zborului, Rechinul ne previne placid: 

— Vedeţi că n-are parașută, băieţi! 

— Nu-ţi fă probleme, Light, l-am scos afară doar ca să respire 
aer curat. 

— Oh! Dacă-i numai pentru tratament..., oftează americanul 
flegmatic, continuându-și pilotajul. 

Mă aplec deasupra lui Rauch. Aerul rece, la această altitudine, 
îmi biciuie faţa. 

Cum omul nostru continuă să urle, îi strig: 

— Ține-ţi gura aia blestemată, Rauch! Am să-ţi pun o 
întrebare: una singură, pentru moment, mai târziu, vom vedea... 
Dacă-mi răspunzi corect colaboratorul meu te aduce sus. 
Altminteri continuăm experienţa. Ne-am înțeles? 

Urlă un „da” cum n-am mai auzit niciodată. „Daaaaaa” plin de 
groază, de hohote de plâns, de furie, de smiorcăieli... 

— Ai pus la cale expediţia asta pentru a găsi ce-ţi aducea Elsa 
Braker. E o acţiune fără sens, disperată, aș zice; pentru că ai 
îndrăznit s-o întreprinzi, înseamnă că miza are mare importanţă. 
Despre ce-i vorba? 

— Despre o armă cu unde ucigașe! răspunde el. Ridicaţi-mă! 

Ştii de ce Antoine ăsta e de neînlocuit? Adevărul e evident: 
pentru că nu mai găsești altul ca el! Să luăm cazul de faţă: 
răspunsul e plauzibil. Dar eu, știi ce-i obiectez? Că-i din cale 
afară de plauzibil! A dat drumul la bucăţică cu o promptitudine 
suspectă. 

— Rauch! îi strig eu cu mâinile în cornet. Ai drept la un ultim 
răspuns. Dacă e la fel de prost ca primul, ai să guști deliciile 
unui parașutism fără parașută. Aștept! 

Acum, l-am învins. A avut curajul, în situaţia lui catastrofală, 
să lupte cu disperare pentru salvarea onoarei, minţind, dar 
acum, funia a ajuns la par. 

— E vorba de un plan de atac fulger împotriva Israelului 
executat de coaliția unor state arabe. 

— De ce ţi l-a adus ţie, de vreme ce te ascunzi în plină 
Amazonie? 

— Ridică-mă și-ţi dau toate amănuntele. Mi-ai promis! 

— Exact, îi spun. Ridică-l, Grasule! 

— Am înţeles! strigă superputernicul, dar trebuie să mă ajuţi 
să-l ţin pe scaun, în timp ce-i bag picioarele; cu proteza lui nu se 
poate ajuta singur. Of, fir-ar să fie! 

— Ce s-a întâmplat? mă interesez eu, pentru că cele o sută 
zece kilograme ale lui blochează toată ușa. 

— Uite asta! face el. Vezi ce s-a întâmplat? 

Se întoarce brusc eliberat, balansând cureaua de piele 
roșcată a lui Rauch, a cărei cataramă de alamă a cedat sub 
greutatea posesorului. Privesc pe geam. Dedesubt, Friedrich se 
prăbușește răsucindu-se și încercând să înoate în spaţiul prin 
care reușește să se deplaseze, ceea ce trebuie că-i dă speranțe. 
Dar, cred că ești la curent cu problema atracției terestre, nu? 
Mai rău o să fie cu căzătura! Elicopterul își urmează drumul, 
sfârșitul traiectoriei lui Rauch îmi scapă. 

Beru, gânditor, se așază în postură de călător. 

— Și Rauch? întreabă Rechinul. 

— A ratat o treaptă, răspunde Beru. 

Marie-Laure refuză să înţeleagă. E lividă, iar buzele ei strânse 
par din piele tăbăcită. 

Nu-i în stare decât să bâiguie, agitându-și capul: 

— Ce s-a întâmplat? Ce s-a întâmplat? 

— Ai rămas văduvă! îi răspund cu destul cinism, trebuie să 
recunosc. 

Ah, gelozia, acest șancru al sufletului! 

Light își consultă altimetrul. 

— O sută douăzeci de picioare. Având în vedere cât e de gros 
frunzișul, s-ar putea să nu fi murit. 

— Trebuie să coborâm! îi spun eu. 

Rechinul rânjește de parcă ar fi Mephisto în Faust. 

— Ascultă, copoiule, îmi ceri imposibilul. Pe o distanță de 
kilometri pătraţi e cu neputinţă să găsești un loc cât suprafaţa 
unei mese de biliard ca să așezi aparatul. 

Scoate niște drajeuri de chewing-gum cu mentă dintr-un 
buzunar al bluzonului și începe să rumege, ceea ce a fost 
dintotdeauna ocupaţia principală a vacilor și americanilor. 

Sunt zile cu și zile fără. 

Precum și zile în care norocul și ghinionul merg mână în 
mână, astfel încât se prezintă când unul când altul. 

După sumbra căzătură a lui Rauch, iată că seninul vine să 
bată la ușa destinului nostru. După o oră și jumătate de zbor, 
deodată pilotul nostru o face pe musul lui Cristofor Colombo. 
Băieţandrul de pe caravelă striga „Pământ! Pământ!” Rechinul 
se mulțumește doar să declare foarte sobru: 

— Acolo: drept înainte. 

Cei doi duri nu se înșelaseră în calculele lor! Un spectacol 
uluitor ca o pictură de Roland Cat! În codrul ca o catedrală, o 
gaură neagră. Răzbind din ea, se ridică un monument de 
aluminiu argintiu, foarte înalt și purtând culorile companiei 
Varig! 

Elicopterul se îndreaptă într-acolo ca un ţânţar în fundul unei 
babe care-și bronzează celulita. 

Trecem pe deasupra și ne învârtim în cerc. Se zăresc scaune 
de avion dislocate, bagaje împrăștiate, haine spânzurând prin 
copaci. 

— Well! strigă Light bucuros. Când s-a zdrobit și a luat foc 
avionul ne-a amenajat o strașnică pista de aterizare! 

Nu-i trebuie mult tipului ăstuia ca să se simtă fericit. 

CAPITOLUL XXIII 


VASAL: om cu obligaţii stricte 
față de suzeranul său 


Aterizăm cu graţia unei frunze moarte. Un as în ale pilotajului, 
Rechinul, aparatul lui abia dacă se zgâlțâie ușor când atinge 
solul. 

De cum deschidem ușa, miasme deloc îmbietoare ne 
agresează: mirosuri de materiale sintetice arse, de carne friptă 
sau în plină putrefacție, de cherosen răspândit. 

Spectacolul care ni se oferă, frizează oroarea (ar fi trebuit să 
scriu „se învecinează” cu oroarea, parcă ar fi sunat mai literar). 
In ciuda curajului ei, Marie-Laure își acoperă ochii, ceea ce 
constituie un aranjament foarte provizoriu cu sensibilitatea ei. 

Light îmi spune arătându-mi rămășițele claie peste grămadă 
ale avionului, scaunelor, bagajelor: 

— Vezi toate astea, copoiule? Peste două luni vor dispărea: 
pădurea va înghiţi totul; încă de pe acum cadavrele au fost 
digerate, nu mai există. Ei bine, plantele se vor ocupa de restul; 
vor frânge ceea ce a mai rămas cum își încolăcește un boa 
prada. Nimic nu poate fi mai expeditiv ca natura. Nimic mai 
implacabil. 

Îmi arată vestigiile. 

— Speri să găsești ceva printre gunoaiele astea calcinate? 

La drept vorbind, nu mai sper nimic în faţa realităţii. Fac o 
mutră mai mult decât sceptică. 

— Ce contezi să descoperi, unde s-ar putea găsi? urmează 
Rechinul cu gura lui ca o vitrină care te face, într-o măsură, să 
te gândești la catastrofa din jur. 

— Nu mai știu nimic. 

— Asupra unui pasager? Printre bagaje? 

— Habar n-am, sincer vorbind. 

— Ascultă, copoiule, să lăsăm visele. Ce vreau să-ţi spun i-am 
spus-o și tipului căruia i-a scăpat piciorul de pe treaptă mai 
adineaori. Când un reactor explodează, tot ce conţine, persoane 
sau bagaje, se risipește în natură pe zeci de kilometri pătraţi. Îţi 

imaginezi un semănat ca ăsta în Amazonia? Un cadavru ici, o 
valiză colo, înghiţite de hăţișuri și devenite „inaccesibile”. 
Repet: inaccesibile! Să fi fost papa sau regina Elisabeta la bord 
și tot s-ar fi renunţat la recuperarea lor. Marea o poţi draga, 
pădurea, ba! 

„Întâi idiotul ăla de Rauch care se încăpăţâna, susţinând că 
era important și, dacă n-o să meargă de data asta, va 
întreprinde o nouă expediţie, mai târziu! Și acum dumneata, 
director de poliție? Am citit bine, nu? E director de poliţie și-și 
închipuie că o să recupereze un nu știu ce, când ar fi imposibil 
de recuperat până și un avion intact. Doamne, că mulți scrântiţi 
am mai întâlnit în afurisita mea de viaţă! Bun, acum treceţi la 
treabă, camarazi, eu vă aştept acolo. Și fiţi atenţi unde puneţi 
piciorul fiindcă sunt tot soiul de șerpi: mari, mici, veninoși, 
inofensivi”. 

După care își închide gura (dacă îndrăznesc să zic așa, ea 
fiind spartă). Se uită peste umărul meu. Mă întorc și eu și zăresc 
o fetiță de origine probabil indiană, slăbuţă, galbenă, cu păr 
lung încâlcit, îmbrăcată într-o rochie de mătase garnisită cu 
perle, stând îngenunchiată în faţa unei valize fărâmate. 

E în gardă, gata s-o zbughească. 

— Să nu faci niciun gest, mă sfătuiește Light. Trebuie să-mi 
ascund faţa, altminteri aș putea s-o sperii și ar fugi. 

Se întoarce cu spatele și începe să scoată niște sunete 
cântate, care nu par s-o îmblânzească pe adolescentă, dar cel 
puţin n-o mai sperie. Fata n-ar obţine un premiu de frumuseţe 
nici măcar la categoria „necultivat”. E dotată cu buză de iepure, 
care o face să aducă vag cu Rechinul și cu o eczemă urâtă în 
plăci, faţa ei fiind constelată de puncte în descuamare, datorate 
unei exfolieri ale epidermei sub formă de coji, cum îmi explica 
într-o zi un gunoier arab, suferind de aceeași boală. 

— Ce face? mă întreabă Light. 

— Nimic: se uită la elicopter. 

— Ne crede marţieni. Spune-i domnișoarei care te însoțește 
să-i murmure „Keramok bistrak” de mai multe ori, apropiindu-se 
fără grabă de ea. 

— Am auzit, declară Marie-Laure care se afla pe lângă noi. 

Îi zâmbește fetiţei și se apropie de ea cu braţele întinse 
repetând „Keramok bistrak, keramok bistrak”. 

— Ce înseamnă asta „Keramok bistrak”? îl întreb pe 
nerăsuflate. 

— Eu sunt prietena ta! E în dialectul din împrejurimile 
Tapinasek-ului. Abia dacă știu și eu vreo douăzeci de cuvinte! 

— N-ar ajunge să susții o conferinţă, Light. 

Urmărim misiunea de „domesticire” desfășurată de tânăra 
ziaristă. Rezultatul e indecis. Când se apropie prea mult de 
indiancă, aceasta se trage înapoi cu o mișcare speriată. 

— Știu ce trebuie! face deodată Light. 

— Ce? 

— Mica franţuzoaică e prietena ta? 

— Da, mai mult sau mai puţin. 

— Fă dragoste cu ea și totul va merge bine. Indienii din 
Amazonia sunt sensibili la actul sexual și fraternizează cu 
ființele care se împreunează. Îmi aduc aminte că într-o zi, doi 
dintre camarazii mei de arme, care se rătăciseră și s-au văzut 
încercuiți de indieni războinici, au fost nevoiţi să se sodomizeze 
pentru a convinge tribul de bunele lor intenţii. 

— Dumnezeule, îi spun, eu sunt mai curând genul intelectual, 
nu cred că-s reunite condiţiile pentru a copula printre ruine și de 
faţă cu spectatori. 

In clipa aceasta, din sânul pădurii izbucnește un țipăt mare, 
modulat. 

— O pasăre? 

— Da’ de unde! îmi răspunde aventurierul. Un bărbat! 

Nici nu și-a terminat bine spusele și indianca emite un strigăt 
de răspuns, destul de asemănător cu primul. 

— Grăbește-te cu amorul, bătrâne, mă presează Rechinul; 
sosește lume. 

— Cu cât mă îndemni mai mult cu atât mă simt mai incapabil 
să trec imediat la acțiune, deși vieţile noastre sunt în joc. 

Conciliabilul nostru i-a atras pe ceilalţi doi bărbaţi, care se pun 
la curent. 

— Nu-ţi mai bate capul, tranșează Beru, mi ţi-o aranjez eu pe 
metresa ta; cu procureraţie, natürlich, ca să nu-mi iei în nume 
de rău intențiile! 

Marie-Laure, care a urmărit aceste dezbateri ieșite din comun, 
cu o atitudine plină de abnegaţie se dezbracă în pielea goală, își 
întinde hainele pe jos ca să facă un soi de culcuș și așteaptă 
supliciul tragerii în ţeapă! 

— E o nebunie, strig eu. Habar n-ai ce dimensiuni are 
Bérurier: o să te eventreze, urangutanul ăsta. 

Beru și-a dat jos bermudele și slipul, mădularul lui fiind de pe 
acum gata de acţiune, cu volumul maxim, casca strălucitoare, 
vena albastră proeminentă ca o iederă bătrână și bursele 
păroase pregătite pentru însămânțare. 

— Va fi un carnaj, profetizez eu. 

— Nu-ţi fă griji, mă linişteşte Alexandre-Benoit. Sunt convins 
că fetița ta o să-și închipuie că-i cât un dovlecel în floare; nu-i 
așa, păpușo? Vrei să începem printr-o pregătire prea-labilă? Nu 
există nimic mai bun ca uleiul de limbă pentru plonjarea unui 
cuirasier! 

Se apucă să pună în practică ce-a preconizat. Copila plină de 
eczemă iese din desișul copacilor și se apropie pentru a admira. 
Nu cunoștea această metodă, pe care Cristofor Columb n-o 
adusese printre bagajele lui, dar își spune că nu se poate să fie 
lipsită de interes, judecând după strigătele de încântare ale 
frumoasei demoazele. 

In această clipă, un al doilea personaj amazonian își face 
apariția. Un om mărunt, cu părul lung și unsuros. Poartă chipiul 
comandantului de bord al companiei Varig, agrementat cu o 
pană de condor! Nu i se văd ochii fiindcă, în afara faptului că-i 
are înguști din născare, trebuie că-i complet miop. 

După un moment, Grasu își termină pregătirile pentru a-i 
introduce domnișoarei Pantamousson racheta lui sol-sol. 

Pe moment, când stai și te uiţi la tânăra asta fragilă și la 
mădularul monstrului, îţi spui că o asemenea acuplare e de 
neimaginat. Dar indulgenţa naturii e nelimitată. Enormul raton 
se străduie, se forțează, gâfâie, conjură, încurajează. Piatra lui 
de moară dă asalturi rezonabile. Și PROGRESEAZĂ! Victorie 
răbdătoare, îndărătnicie răsplătită! Partenera lui acceptă cu o 
abnegaţie hotărâtă cazarea unui locatar atât de disproporționat. 

Și în fine, miracolul se produce. Fiindcă dificultăţile rezidă 
doar la intrarea în tunel. Cum spune o vorbă: „Când trece capul, 
restul îl urmează”. O dată pătrunși primii centimetri, ceilalţi 
treizeci și cinci defilează cu arma pe umăr pe cântecul Sambre 
et Meuse. Miss are parte de o fericire fără alte asocieri (de fapt 
cu ce-ai fi vrut să fie asociată?). 

In delir, își urlă plăcerea sălbatică. 

— E dată naibii, muierușca, nu? mi se adresează pilotul. N-ai fi 
zis judecând după cum arată. 

La sfârșitul superimbrăţișării și în vreme ce preafericita și 
arhicopleșita Marie-Laure zace fără suflare pe jos, bătrânul 
indian, ţinând fetița de mână, se apropie executând plecăciuni 
supuse. la uite, sălbatica are un picior bont, nu observasem de 
la început. Vin amândoi spre Beru, se prosternează în faţa 
augustei lui ustensile care continuă să se miște ca gâtul unei 
broaște țestoase pe arcuri, fiindcă atunci când Grasu face 
dragoste pe fugă depune armele cu o infinită încetineală. 
Bătrânul cu pana de condor rostește silabe care n-ar fi lipsite de 
interes o dată traduse. 

— Light, înţelegi ce tot bolborosește ăsta? 

— Işi oferă fiica în chip de ofrandă grasului; trebuie să se 
execute, altminteri indianul se va simţi jignit. 

Îi traduc lui Beru. 

Acest model de salariat ia partea bună a lucrurilor. 

— Jockey, face el, câteva mângâ.ieri acolo, treacă de la mine. 
Dar să nu-și închipuie Mistress că am să stric orzul pe gâște, îmi 
place să iau gustări, dar nu și să mănânc, sunt prea delicat 
pentru așa ceva. 

Al doilea lui exercițiu nu-i unul autentic. Chiar de la început 
Alexandre-Benoit exclamă: 

— la spuneți, băieţi, sunt elefanţi prin Mazonia asta? Fiindcă, 
judecând după fanta acestei păpuși, dacă n-a deflorat-o un 
elefant a făcut-o o ustensilă de foraj petrolier. Intru ca într-o 
moară! 

Curajosul se pune pe treabă, fără să trișeze, spre marea 
bucurie a bătrânului indian, care își manifestă recunoștința prin 
mii de demonstrații fraterne. 

Când acestea se domolesc, îl rog pe Rechin să-l întrebe pe 
demnul tată în legătură cu accidentul de avion. Începe între ei o 
conversaţie lungă și hurducăită, întreruptă de gesturi și 
onomatopee. După o bucată de vreme, indianul îi face semn 
pilotului să-l urmeze și-l trage în pădure într-un loc de unde îi 
arată ceva care seamănă cu un cuib mare printre crengile unui 
arbore tropical. Privind mai cu atenţie, ai putea să-ţi dai seama 
că-i vorba de un scaun de avion. Rechinul, în ciuda obișnuitei lui 
stăpâniri, scoate niște exclamaţii care amintesc de păsările de 
mare, zburând în urma unui pachebot de linie pentru a termina 

resturile de pateu de ficat, inimi de somon, fileuri cu piper, 
flancuri cu mere, homari termidor, cotlete de miel, orez cu vițel, 
ciulama ca pe vremuri, caviar, pere și alte produse bogate în 
calorii. 

— Light, care-i rezultatul discuţiei și ce anume motivează 
surpriza dumitale așa de puternic exteriorizată? 

Rechinul îmi rezumă: 

— Intr-o noapte, indianul, care locuiește la o distanţă de vreo 
sută de aruncături cu săgeata de aici, a auzit cum s-a zdrobit 
avionul. În zori incendiul încă mai persista și o coloană de fum 
urca din pădure. Urmat de fiica lui, drăgălașa Amor- 
primăvăratic, a venit la locul catastrofei. Nu mică i-a fost 
uimirea când a auzit gemete și a descoperit o pasageră, încă în 
viață, în frunzișul acelui arbore gigantic. Femeia avusese parte 
de o căzătură de la zece mii de metri, legată de scaunul ei. 
Căderea asta înspăimântătoare a fost amortizată de ramurile 
uriașului copac și a scăpat de asfixiere datorită altitudinii. 
Formidabilă constituţie! 

„Cu ajutorul micuţei Amor-primăvăratic, care e agilă ca o 
maimuţă, au reușit s-o coboare pe norocoasă dintre crengi. Pe 
urmă, au confecţionat o targă improvizată" pentru ca tatăl și 
fiica s-o poată căra pe rănită... Fracturile ei sunt nenumărate: 
braţele, picioarele, totul e fărâmat. l-a făcut niște atele ca s-o 
vindece, i-a aplicat pe tot corpul, care-i o rană, o alifie inventată 
de o mătușă bătrână, Candelă-stinsă. Femeia nu și-a recăpătat 
cunoștința, deși uneori pronunţă niște cuvinte, după cum i se 
pare lui”. 

lar eu, când aflu toate astea, mă simt brusc transportat de o 
certitudine extraordinară. Cu violență, cu îndârjire; 
subconștientul îmi strigă că această supraviețuitoare a 
catastrofei, cum s-ar grăbi să-și titreze articolele confrații mei de 
la Paris Match, nu poate fi alta decât Elsa Braker. Ar părea too 
much*. Lipsit de sens! 

Dar am de gând să-ţi catapultez în plin cadru dovada prin 
absurd: „Aș fi scris eu toate cele precedente dacă ar fi fost 
vorba de altcineva?” 

CAPITOLUL XXIV 


CONCLUZIE: 
parte care termină un discurs, o scriere 


Light ar fi vrut să rămână lângă aparat, în vreme ce noi l-am 
însoţi pe indian și pe curvuliţa lui. O decizie legitimă. Dar eu mă 
opun. 

— Nu se acceptă, bătrâne. Să presupunem că te apucă un dor 
de casă și pleci fără noi; existenţele noastre ar fi condamnate 
pentru că n-am mai reuși niciodată să ne reîntoarcem la lumea 
civilizată. 

Light clătină din cap: 

— Drept cine mă iei, copoiule? 

— Drept un om, Light, exact drept un om. Situaţia e mult prea 
dramatic de importantă ca să-ţi acord încredere. 

— O.K! atunci ne întoarcem imediat și n-ai decât să revii aici 
cu altcineva. 

— Cu altcineva n-aș mai fi sigur că regăsesc locul. 

Ca de atâtea ori, taica Pinuche soluţionează diferendul. 

— Dragă domnule pilot, atacă el, suntem între oameni serioși, 
atunci să nu ne înecăm în discuţii sterile. lată ce vom face: vă 
dau cinci mii de dolari, vă închideţi aparatul cu cheia și o 
păstraţi în buzunarul dumneavoastră. Eu voi aștepta aici să vă 
întoarceţi, supraveghind elicopterul și toată lumea va fi 
mulțumită. 

Mai mult decât momeala cu banii, tonul Ruinei e cel care-l 
convinge pe Rechin. Încă nu l-am auzit vorbind pe bunul 
Dumnezeu, dar sper să mi se întâmple într-o bună zi, cu toate 
astea sunt convins că Atotputernicul trebuie că are vocea lui 
Pinuche. 

Rechinul a zâmbit cu gaura lui din mijlocul feţei: 

— O.K.! Old man!® 

Bagă banii în buzunar și plecăm în șir indian prin „Infernul 
verde”. 

La domnul Condor-chioru nu-i Roya/ Monceau, ci o colibă mai 
curând austeră, cu niște paturi ca vai de lume, o vatră 
improvizată, cutii goale servind de farfurii și pe urmă, cred că 
asta-i tot. 

În pragul castelului, două femei așteaptă întoarcerea 
stăpânului: Candela-stinsă, bătrâna lui mătușă centenară și Cur- 
demolat, nevasta legitimă, numită astfel de când un somn 
vorace i-a mâncat fundul (în sensul necurat al cuvântului) în 
timpul unui scăldat cu ghinion. 

Aceste dame erau urâte ca un coșmar provocat de vizitarea 
expoziţiei lui Jérôme Bosch sau de o indigestie cu pește prăjit 
acoperit de parmezan topit*?. 

Condor-chioru a cuvântat. Femeile s-au ridicat și ne-au oferit 
niște pupicuri dulci de forţa 5 pe scara pompierilor din cazarma 
Champerret. Cum suntem în pană de haleală n-am vărsat, ceea 
ce nu înseamnă că nu ni s-au întors maţele pe dos. 

În cele din urmă, am pătruns în coliba unchiului Tom Awack, 
iar eu am avut aproape certitudinea, descoperind-o pe Elsa, că 
cerul îmi este binevoitor. 

Ce traiectorie absurdă! Ce formidabilă obstinenţă! Ah! fii puţin 
mândru de tine, modestule San-Antonio! Mereu atât de eficient 
și așa de rar acoperit de glorie. _ 

Da, ea este aici, nemţoaica teroristă. Intr-o stare jalnică, îţi 
spun: o tumefacţie generală, carnea învineţită sau însângerată, 
părul smuls de pe o bună parte a capului, nasul gros ca cea mai 
mare trufă a prietenului meu, restauratorul Lasserre, și complet 
negru, ochii injectaţi, membrele vizibil prost cârpăcite de bietul 
Condor, care nu numai că-i indian dar mai e și chior ca două 
cârtițe. 

Le-am spus însoţitorilor mei să mă aștepte afară (de fapt, mă 
tem de prezența puștoaicei: e ziaristă, iar eu poate voi afla ceva 
de o importanţă excepţională) și mă așez turcește în fața 
preșului ei. 

Încep într-o notă minoră: 

— Cum te simţi, Elsa? 

No raspuns. Nicio reacţie. 

Nu îndrăznesc s-o ating fiind zdrobită și carne vie din cap 
până-n picioare. Fir-ar ea a naibii! In fine am descoperit-o, 
ticăloasa! E aici, în faţa mea. Trebuie să-mi încredințeze 

secretele ei! Am doar o carte de terminat! N-am făcut atâta 
drum, n-am înfruntat atâtea pericole numai ca s-o privesc în 
rolul ei pasiv din „Mor cu fiecare răsărit de soare”! 

— Elsa, sughiț eu de câte hohote disperate am îngrămădit 
între omușor și vălul palatin. Elsa, am venit să-ţi vorbesc despre 
Hans! Iți amintești de Hans Scheunburger, camaradul tău? 


_ Aceeași tăcere și inerție. Încep să-mi dau pumni în cap, moral. 
li vorbesc în franțuzește acestei femei aproape inconștiente. 
Când ești în starea ei, dacă mintea îţi mai poate capta cuvintele, 
acestea trebuie să fie pronunţate în limba ta de origine, nu? 
Incep să vorbesc, așadar, în cea a lui Goethe: 

— Frau Elsa... 

Și acum, crede-mă, sau du-te să te sodomizeze un armăsar de 
prăsilă, se zărește un soi de reacţie în regiunea pupilelor. Să fie 
doar o părere? 

— Am venit să-ţi vorbesc despre iubitul tău Hans, repet eu. 
Hans Scheunburger! Hans! Hans! 

Se ridică o pleoapă și încă una. 

— Mă auzi? Dacă da, închide ochii. 

Își închide ochii. O Doamne, ce infinită recunoștință îţi 
datorez! Am să rostesc de cincizeci de ori Tată/ nostru! Și chiar 
am să mă duc la Lourdes pe jos. Și, o dată ajuns acolo, mă voi 
ocupa de cei grav bolnavi; am să-i cufund în apa făcătoare de 
minuni, am să-i spăl, am să le ling degetele picioarelor, chiar și 
fundul dacă așa ceva le-ar aduce o ușurare. 

— Elsa, îţi mai amintești de Paris? 

Mi-am lăsat mâna pe fruntea ei relativ intactă, ca pentru a-i 
capta gândurile care i-ar putea veni și, într-un suprem efort 
mental, cele pe care le-a avut înaintea accidentului. 

Mi se întâmplă să intru în transă, știi asta? Să hoinăresc într-o 
a patra dimensiune în căutarea adevărului, care altminteri mi se 
întâmplă să-mi treacă pe sub nas! 

Reconstitui printr-un simplu efort de concentrare, ceea ce nu 
știu. Mă exprim într-o germană modernă și într-un stil telegrafic, 
care îmi convine. 

— Hans și cu tine, agenți internaţionali, lucraţi pentru arabi. 
Recent aţi reușit o lovitură supermagistrală: aţi pus mâna pe un 
plan de intervenţie iminentă împotriva Israelului. Din păcate, 

pentru voi, ceva n-a mers bine și amicii voștri arabi v-au luat 
urma pentru a recupera preţiosul document. V-aţi grăbit atunci 
să intraţi în contact cu guvernul israelian pentru a negocia 
vânzarea acestui document capital. Dar evreii nu-s copii naivi. 
informați asupra existenței unui asemenea plan, intenţionează 
să-l obţină fără tranzacţii financiare, serviciile lor de informații 
fiind printre primele din lume. Așa că v-aţi aflat amândoi, tu și 
Hans, cu o dublă armada pe urmele voastre. 

Mă întrerup, crezând că percep un cuvânt. 

E vorba de o singură silabă eliberată într-un suspin: „Hans”. 
Ar putea fi interpretat ca un vaiet, ca un geamăt inconștient. 

Îmi urmez autopovestirea, pe care o inventez după cum îmi 
dictează imaginația,  sprijinindu-mă pe  perspicacitatea 
subconștientului și pe informaţiile de care dispun; tot așa 
păianjenul se deplasează pe firul secretat de el. 

— La Paris, aţi pus la cale o altă afacere, mai clasică. Cu 
complicitatea lui Antonin Petsek v-aţi însușit teribila armă cu 
unde a profesorului Raspek, care tocmai îi sporise eficacitatea. 
Fiind prietenul intim al fizicianului, acest furt n-a reprezentat o 
problemă pentru ziaristul ceh, iar el ţinea să-l elimine pe savant 
înainte de a fi descoperită fapta lui, pentru că, în caz contrar, 
bănuielile s-ar fi îndreptat asupra lui. Pentru asta, cei trei 
organizează un atac la Marius și Jeanette, unde Premiul Nobel, 
pasionat după fructele de mare ca toţi continentalii, trebuie să 
cineze. Aţi ales ca punct de observaţie apartamentul colonelului 
Casimir Lemercier, îl invadaţi și, pentru a suprima un martor 
incomod, decideţi să-l înecaţi în cadă, lăsând să se creadă că a 
suferit o criză cardiacă. 

„În acest moment, cineva sună la ușă. E bătrâna portăreasă a 
imobilului, numită astfel înainte de a i se acorda într-o zi titlul 
bine meritat de „suverană a blocului”. Cum e întâmpinată de 
niște străini care o înhaţă, bunica Cerber se sperie, i se face 
frică și vrea să bată în retragere. Două labe peste bot, și bătrâna 
cade! Câţiva oameni, jos în stradă au rugat-o să viziteze fiecare 
apartament ca să vadă unde se află un trio compus din doi 
bărbaţi și o femeie. Atunci, ţi-ai dat seama că aţi încurcat-o, 
Elsa, și aţi întrebat-o pe unde s-ar mai putea ieși din bloc. Ea v-a 
arătat portița situată la mansardă și care dă într-o terasă. Drept 
mulțumire, o omorâţi și o ascundeţi în pat”. 


VP - 171 


Mă aplec asupra rănitei: nu mă mai aude. E într-o stare de 
inconștienţă comatoasă, care nu prevestește nimic bun. De fapt, 
ce-ar mai fi de spus? 

Atât doar că Sana s-a lansat. Simte nevoia să depene ghemul 
până la capăt. Fără spectatori? Treacă de la el: va aștepta 
singur sfârșitul filmului! 

Unde am rămas? 

— Oh! yes: bătrâna portăreasă asasinată. Se întorc în sala de 
baie, și aici care-i noutatea? Colonelul, care n-a fost înecat cum 
trebuie, a scos plăcuţa de deasupra căzii și cere ajutor prin acea 
deschidere. Bătrânul vicios (majoritatea pensionarilor ajung așa) 
a descoperit acest șiretlic în complicitate cu vecinica târfuliță ca 
să se poată uita prin gaura din perete. Ea îi derula un cinema 
cochon, pe care el îl trăgea în poză, pentru a-și înveseli mai apoi 
serile de văduv. 

„De altfel, dragul de el și-a făcut și un album să-l răsfoiești pe 
nerăsuflate!” 

„Din acel moment, totul se derulează foarte repede pentru 
Hans și Elsa. Minutele lor sunt numărate. Colonelul fiind mort, 
Scheunburger trece în salon și, pentru că Petsek, îngrozit de 
cele două asasinate și terorizat de prezenţa „celorlalți” la 
parterul blocului, se declară forfait, îl strangulează. Apoi, pune 
mâna pe arma cu efect întârziat și-l ia la ochi pe moș Raspek, 
cât era el de premiul Nobel, și care moare ceva mai târziu de un 
așa-zis atac de cord. _ 

„Făcând aceasta, mă zărește. lţi dai seama că un 
hipercampion al crimei ca el îi cunoaște pe clasici, Santantonio 
făcând parte dintre ei. Atunci îi vine ideea să-mi telefoneze. 
Intenţionează astfel să creeze o diversiune în raport cu echipa 
de arabi sau israelieni care-i încercuise. Își spune că, intrigat, îmi 
voi părăsi stridiile și mama și voi începe să adulmec prin sector. 
Numai că eu voi reacţiona ceva mai târziu. Destinul”. 

„În vreme ce Hans operează în apartament, Elsa se duce la 
vecini. Are cu ea fotografiile compromiţătoare luate de 
Lemercier dezvăluind intimităţile profunde al madamei. Şantaj. 
Frumoasa Nathalie e antrenată vrând nevrând în această 
aventură murdară. Pentru a-i ogoi conștiința, Elsa îi dă un teanc 
de dolari apoi, faţă de iminenţța pericolelor îi ordonă să ascundă 
faimosul plan, obiectul acestei întregi afaceri încurcate. În felul 

acesta, dacă vor fi prinși, Elsa și Hans al ei, vor avea o monedă 
de schimb pentru a-și negocia pielea. 

„Temându-se pentru viaţa ei, coana Masturbeaux intră în 
combinaţie, ajungând chiar să agaţe un anunţ pe ușa bietei 
madam Macahuete, așa de cumsecade, cu pisicile și varicele 
ei”. 

„A avut nevoie de mult curaj pentru a acţiona fără să fie 
reperată de blestemaţii care pândeau la ieșirea din bloc”. 

la te uită, bag de seamă că de la o bucată de vreme am 
început s-o dau pe franţuzește. Teribilă mai e și limba maternă: 
pune stăpânire pe tine pentru totdeauna. 

— Mă auzi, Elsa? Îţi vorbește Hans! Hans! Marea ta dragoste. 

O șoaptă a instinctului, dar care conţine cuvântul „dragoste” 
în germană, pun pariu pe bursa mea stângă: cea care atârnă 
mai jos, fiind mai grea. 

— Aţi părăsit locul pe acoperișuri, lăsând cu bună știință 
pușca. Sacrificiu util, pentru că ea va dezorienta și poliţia 
franceză și urmăritorii din Orientul Mijlociu, concentrând 
cercetările pe pista Petsek. 

„Aveaţi întâlnire a doua zi cu Seminal Tabriz la Relais du Val 
Fleuri pentru a-i livra arma. Cum trebuie să vă dea o sumă mare 
de bani, i-aţi telefonat că-l puneţi la curent că o piedică 
momentană amână predarea ei, dar că-i veţi pune la dispoziţie 
superactivorul, piesă cheie a mașinăriei. 

„Tabriz a venit să ia obiectul dar, „a uitat” să lase banii. Șef al 
unei rețele secrete de arabi în Europa, era la curent cu trădarea 
voastră. Pun rămășag că un comando fusese trimis la Val Fleuri, 
dar a fost nevoit să se retragă când a descoperit că poliţia 
încercuise hanul”. 

Urât mai pute în bordeiul ăsta! Trebuie să ai o sănătate de fier 
ca să poți trăi într-o gaură așa mizerabilă. 

— Elsa, ești o femeie extraordinară. Ai reușit după ambuscada 
la han să recuperezi blestematele alea de documente de la 
familia Masturbeaux, să-i lichidezi și să-ţi iei zborul! Ghinionul 
tău, avionul s-a prăbușit. Un atentat al ex-amicilor voștri arabi, 
presupun. Au ramificații aproape peste tot și le-a fost mai ușor 
să întindă o capcană pe o cursă internă braziliană, decât pe un 
avion internaţional. 

„Dar Satan veghează asupra ta, fiindcă n-ai murit. După câte 
știu eu, nu mai există decât un singur caz de supravieţuire 

comparabil. S-a petrecut în timpul ultimului război. Un aviator 
englez sau american, nu îmi mai amintesc perfect, care a sărit 
fără parașută din avionul în flăcări deasupra Alpilor bavarezi, iar 
zăpada l-a salvat. Acum, nu ne-a mai rămas decât să-mi spui 
unde-s documentele? 

Liniște! 

Repet și în teutonă, mutism! 

Trece un timp. Îmi înalt sufletul cerând ajutor „celor de sus”: 
tata, bunica, Marie. Ce odisee! 

Și rezultatul e zero. 

Caut un vicleșug pentru a-i zgândări subconștientul. O dată în 
plus, folosesc germana, îmi compun un glas răgușit de dragoste, 
pretinzând că sunt Hans, și chestii de asta... Reiau atacul și 
iarăși, și iarăși, așa cum te încăpăţânezi să faci respiraţie 
artificială unuia care a dat deja ortul popii. O sărut pe un colț de 
gât rămas teafăr. li mângâi sexul. Dragoste! Hans! Te iubesc! 
Unde-i THE documentul? 

Răspunsul vine-îh sfârșit sec și cu siguranţă adevărat: 

— Pierdut! 

Îmi vine să urlu. 

Apare Rechinul, înalt, hidos, nemulţumit. 

— la ascultă, copoiule, ai depășit măsura! N-am chef să-mi 
petrec noaptea lângă ruinele avionului. Dacă nu vii imediat, eu 
am plecat. 

— O.K., am venit. 

Se uită la Elsa cu un ochi plictisit. 

— N-arată strălucit, nu? Ştii ce mi-a spus indianul ăsta 
scârbos? Că a făcut dragoste cu ea. Cu o femeie în agonie! Ar 
trebui să ai o coadă de oțel, nu? La început a avut impresia că 
nu va reuși: a crezut că-i blindată! În realitate, a observat că 
femeia avea o capsulă metalică în interior! 

De data asta mă clatin. Trebuie să fii tare ca să suporţi emoții 
de o asemenea amploare. 

Și individul adaugă: 

— Capsula probabil că e blestematul ăsta de etui pentru 
trabucuri pe care Condor l-a suspendat de tavan, nu crezi? 

— Ba da, așa cred și eu! 

CAPITOLUL XXV 


ULTIM: 
final, sfârșit 


Ministrul stă la biroul lui, cu mâinile încrucișate. Are aerul unui 
buldog mare, care pare să fie rău. 

Îmi spune cu un accent mirosind a usturoi: 

— Domnule director, te felicit. Excelenţa sa, ambasadorul 
Israelului va sosi peste douăzeci de minute pentru a-și alătura 
complimentele; se vorbește că o stradă din Tel-Aviv va purta 
numele dumitale! 

Și adaugă sarcastic: 

— Gloria, ce să-i faci? 

Simt cum răzbate persiflarea prin usturoi. 

— Onorurile sunt doar niște fleacuri, îi dau eu replica. 

Ministrul reia cu vocea lui grea, bolovănoasă, care te face să 
te gândești la un muncitor de la canalizare, mișcându-se prin 
adâncurile pline de șobolani ale Parisului cu cizmele în picioare. 

— Spune-mi, dragul meu, cărui fapt se datorează avansarea 
dumitale ca director? 

Asta-i bună, mă atacă, moaca! 

— Vanităţii omenești. Îmi imaginam că meritele mi se datorau 
doar persoanei mele, domnule ministru. Dar, dacă vi se pare 
nejustificată, demisia mea vă stă la dispoziţie. 

Își clatină râtul. 

— Nu te șifona, dragul meu; știi prea bine că-s obișnuit să 
vorbesc deschis. 

— Cine ar putea să nu fie la curent cu așa ceva, domnule 
ministru? 

Dă din capul lui masiv și o expresie sarcastică luminează cu o 
falsă veselie faţa lui greoaie de măcelar al politicii. 

— Președintele Republicii s-ar părea că are anumite slăbiciuni 
pentru dumneata, dacă nu mă înșel? 

— Toţi monarhii manifestă indulgență faţă de bufoni. 

— Și dumneata ai fi unul? 

— Să zicem că dezinvoltura mea ar putea să-l facă a crede. 

— Domnule San-Antonio, știi că nu te afli actualmente pe 
locul dumitale? 

— Mi-o spun adesea, recunosc eu. 

— Și știi de ce? Pentru că meritele dumitale, de care tocmai 
mi-ai vorbit, sunt prea mari. Dumneata ești un om de acţiune, 
dragul meu, ne-ai dovedit-o cu prisosinţță; un erou modern 
mereu războindu-se și al cărui cur nu-i la locul lui într-un fotoliu 
pivotant. Bayard“ n-ar fi putut fi RichelieuS5, și nici Richelieu 
Bayard! 

— Concluzia, demisionez? 

— Concluzia, te eliberez din actualele funcţii pentru a-ţi 
încredința altele care corespund mai bine temperamentului 
dumitale. 

— Interesant. Și despre ce-i vorba, domnule ministru? 

— De a fonda un corp de elită în poliţie. 

— Paralel? Cum era secţia specială? reacționez eu. Sub 
controlul dumneavoastră și care funcţiona cu fonduri secrete? O 
legiune romană gata pentru orice acţiune ocultă? Nu, 
mulțumesc, domnule ministru! 

— Cât ești de naiv, domnule San-Antonio! Și ce părere proastă 
ai despre mine. În proiectul meu nu-i nimic secret, nimic paralel 
cum ai afirmat și sunt convins că va obţine aprobarea dragului 
dumitale președinte. 

— Președintele meu este în aceeași măsură și al 
dumneavoastră. 

— Desigur, desigur, dar bineînţeles. Ceea ce vreau să fondez 
e o mare brigadă dirijată de dumneata. Ea nu se va ocupa decât 
de „cazurile” deosebite, de genul celui rezolvat de dumneata 
acum. Va scăpa de sub inerția administrativă și va beneficia de 
prerogative particulare. Timpurile sunt teribil de periculoase, 
domnule San-Antonio, ele necesită o forță de luptă capabilă să 
intervină repede, fără a se pierde în mărunțţișuri obișnuite. 
Dumneata ești omul potrivit. 

— Trebuie să reflectez. 


64 pierre Ferrail senior de Bayard (1476-1424) - celebru pentru actele lui de bravură. 
(n.tr.). 

6 Cardinalul Richelieu (1585-1642) - om de stat francez, reformează finanţele, 
armata, legislaţia, intervenind în toate sectoarele activităţii politice, economice și 
culturale. (n.tr.). 


VP - 176 


— Natural. Nu te grăbi și dă-mi răspunsul deseară, în decursul 
unui dineu discret, într-un loc la fel de discret. 

Diavolul. E în el o determinare, o voinţă fără compromisuri, pe 
care i le recunosc. 

— De acord. 

— Perfect: n-are rost să ne războim pentru a te face să 
accepţi ceva la care ai visat în secret dintotdeauna, dragă 
prietene. 

Izbucnește într-un râs ca un negustor de vite care a cumpărat 
pe nimic caii gărzii republicane. 

— Dă-mi un sfat, dragul meu; pe cine să numesc ca succesor 
al dumitale? 

— Pe cel care m-a precedat, domnule ministru, e ideal pentru 
acest post. 

— Dar a ieșit la pensie! 

— Nu așteaptă probabil decât să fie reangajat. 

— E bătrân! mai obiectează ministrul. 

Ridic din umeri: 

— Fără îndoială, dar nu așteaptă decât să întinerească! 

